
ELOSZO. 

Eendszeres magánjogi törvénykönyv hiányának kikerülhet- 
len következménye a jogszolgáltatásnak ingadozása ha nem ép- 
pen bizonytalansága. Hazai jogszolgáltatásunk határozatlansága, 
némileg enyhíttetik ugyan a magyar királyi Curiának döntvény- 
alkotási joga által, de ezen törvényt pótló határozathozatali jogo- 
sultság koránt sem helyettesíti a magánjogi codexet^ nem csak 
azért, mert a legfőbb biróság nem ismerheti feladatának minden 
a tételes törvények hiánya folytán nyilt jogi kérdésnek megoldá- 
sát megkisérteni a minthogy feladatához de jogköréhez sem tar- 
tozik a tételes jogforrásnak pótlása, csupán a vitás kérdéseknek 
tételes jogalapon való eligazítása — másfelöl pedig a kir. Cu- 
riának döntvényei hitem szerint csupán ezen birói testület hatá- 
rozatainak hozatalánál irányadók a nélkül, hogy az alsóbb bíró- 
ságokat meggyőződésüknek szabad nyilvánításában megkötnék ; 
mert ellenkező feltételezés mellett a kir. Curia törvényhozási 
teendőket teljesítene, mi az alkotmányosság rendszerének alap- 
elveivel ellenkezik. 

Azon magánjogi kérdések közül, melyek az emberiségnek 
dicséretére szolgáló humanisticus irányú mozgalmak folytán 
mindenütt felszínre hozattak és a hamisítatlan szabadelvűség 
követelményeinek megfelelő megoldást sürgetnek, kitűnő he- 
lyet foglal a természeti gyermekek jogállásának kérdése ; és ter- 
mészetes, hogy megalkotandó magánjogi törvénykönyvünk sem 
térhet ki a kérdésnek szabályozása elöl. Nehezíti a helyzetet 
azon körülmény, hogy a szokásjog útján jogforrás erejére emelt 

Hármaskönyv éppen úgy mint későbbi törvényeink a házassá- 
gon kívül folytatott nemi együttélés következményeivel egyál- 
talában nem foglalkodnak, mert ezen kérdést a eánonjog kere- 
tébe utalták. Az egyetlen jogforrás ennél fogva gyámi törvé- 
nyünknek gyér és csupán a természeti gyermekek külső állására 
vonatkozó rendelkezéseitől eltekintve a joggyakorlat, mely felső 
biróságaink határozataiban nyert casuistieus kifejtést és mely 
az elméleti tudománynak behatása és a külföldi törvényhozási 
alkotásoknak áthasonitása mellett épült fel. Az osztrák polgári 
törvénykönyvnek rövid tartamú uralma alatt annak a Justinian 
előtti római jog alapján tovább fejlesztett rendelkezései nyertek 
a hazai jogszolgáltatásban is alkalmazást és bár az ideiglenes 
törvénykezési szabályok a régi magyar magánjognak merev visz- 
szaállitása által jogforrásunknak tisztán negativ tartalmú érvé- 
nyét hatályába visszahelyezték, a joggyakorlat ezen alapra nem 
tért vissza, hanem következetesen azon irányt követte, mely a 
természeti gyermekek részére meghatározott jogállapotnak biz- 
tosítása felé következetesen halad. 

A törvényhozási alkotások terén hátramaradottabb nemze- 
teknek a helyzetnek minden hátránya mellett egy igen értékes 
előnyük van a jövő szempontjából, az t. i. hogy a haladottabb 
nemzetek által alkotott és azoknak joggyakorlata által kipróbált 
törvényalkotások között választhatnak. Azon szoros kapocsnál 
fogva, melyben minden nemzet törvényei azon nemzet geniusá- 
val állanak és melynek megtagadása a gyakorlati életben min- 
dig megboszulja magát, természetes dolog, hogy itt egyszerű re- 
ceptioról szó nem lehet, legkevésbbé a családi és örökösödési jog 
keretében, a melyek a nemzet egyediségének leghívebb tükrei. 
Magánjogi codificátiónk szempontjából mulhatlanul kettős alap- 
ból kell kiindulni ; az egyik a történelmi alap, a melyről letérni, 
mindaddig, a míg az általa fejlesztett jogintézmények a haladott 
kor által támasztott követelményekkel összhangzásba hozhatók ; 

nem szabad ; a másik a külföldi törvényhozásoknak gondos ta- 
nulmányozása, hogy azokból az, mit a nemzeti felfogáshoz és 
intézményekhez legkönnyebben áthasonítandóknak hisznek, a 
meglévő rendszerbe felvétessék. Ezen kettős irányt követem je- 
len tanulmányom során; igyekeztem híven feltüntetni hazai 
jogforrásainknak állását a felvetett kérdés tekintetében, e mellett 
hazai jogforrásaink hiányosságának tekintetbe vételével fokozott 
figyelmet fordítottam az európai culturnemzeteknek törvény- 
hozásaira. Mint az atyasági keresetek rendszerének feltétlen híve, 
azokat mind addig, míg az államhatalom nem veszi gondjai kö- 
rébe a házasságon kívül született gyermekeknek sorsával gon- 
dolni, nélkülözhetleneknek de a közerkölcs szempontjából is 
szükségeseknek tartom ; e mellett ellenzem a házasságon kívüli 
anyának oly dédelgetését, mely a magát házasságon kívül te- 
herbe ejtésnek kedvezésére vezet és a férfit a nő rosszhiszeműsé- 
gével szemben védtelenné teszi. Midőn a természeti gyermeket 
biztosított jogállásba kívánom helyeztetni, nem tudok egyetér- 
teni az álhumanismus azon igyekezetével, hogy a házasságból 
való származásnak az anyával szemben minden előjogát tagadva 
a természeti gyermeket törvényesek mellett is azokkal minden- 
ben egyenjoguaknak kell tekinteni, mert általa a házas életnek 
erkölcsös jellegét és fölényét veszélyeztetve látom. 

Végül megjegyzem, hogy tanulmányom alapjául a követ- 
kező forrásokat használtam : Frank, Suhajda, Wenzel, Zlinszhy 
Zsögöd, Jeilinek, Herczegh magyar magánjogi művei. Dósa Elek 
« Erdély honi jogtudománya », a közkézen forgó döntvénytárak^, 
a külföldi törvénykönyveknek és tervezeteknek eredeti szövege,. 
Bluntschli «Privatrechtliches Gesetzbuch für den Canton Zürich » , 
Dr. Schneider «Privatrechtliehes Gesetzbuch für den Canton Zü- 
rich », Dr. Mórit z Stubenrauch «Gommentar zum alig. bürg. Ge- 
setzbuche» Josef ünger «Das oesterr. Erbrecht», Franz Zeiller 
•Commentar über das alig. bürg. Gesetzbuch », 6f. Adolf Acker- 

mann ((Entscbeídungen zum bürg. Gesetzbuch für das Eönigreicb 
Sacbseni Eduárd Siebenhaar «Commentar zu dem bürg, Gesetz- 
bucbe für das Königreicb Sacb8en», Grustave Beltjens «Le8 codes 
belges annotes*, F. Laurent «Avant projet de la revision du code 
civile», fFíwáscAőiá «Lebrbuch des Pandektenrecbtesw, Wachter 
flPandekten)), &/iwZí^«KatholÍ8cbe8Kirchenrecbt», Kőnek- Antal 
«Egybázjogtan». 



Budapest, 1891. február 28. 



Dr, Doleschall Alfréd. 

A házasságon kívül történt nemzés következtében született 
és utólag nem törvényesített gyermek jog és családi állásának 
megállapítása körül két szempont küzd egymással szemben ; az 
egyik; mely a házasságnak mint meghatározott alakszerűségek- 
hez kötött jogügylet természetéből folyik, az ezen alakszerűség- 
geknek mellőzése mellett született gyermek mindazon jogainak 
megfosztását követeli, mely jogok csakis az alakszerűén kötött 
házasságból származtathatók ; a másik nyilvánulása szerint egy- 
séges, kétféle tekintetnek közreműködése folytán létesül, egyfelől 
emberiességi érzületnek követelménye, hogy ártatlan csecsemő ne 
lakoljon szülei akaratából vagy legalább is hibájából, másfelől az 
állami opportinitas sugallata, hogy a házasságon kívül született 
gyermekek ne essenek az államnak terhére, hanem eltartásukra 
szüleik akár egyetemlegesen köteleztessenek akár azoknak egyike 
vagy másika. Az emberi művelődéssel karöltve az előítélet és 
elfogultság a törvénytelen gyermekekkel szemben következetesen 
csökken és ma azoknak jogkorlátoztatása már kizárólag a csa- 
ládi jog terére szorult minden külömböztetés nélkül a családi 
állapot szempontjából, melyben szüléik a nemzés idejében vol- 
tak ; ellenben a családi állás tekintetében, melyben a törvényte- 
len gyermekek részeltetnek, az utóbbi szempontból még mindig 
lényeges külömbségek tétetnek a tételes jog avagy mint nálunk 
a joggyakorlat által. A kereszténység előtt felépült római jog 
mai értelemben vett liberi naturales alatt csak a concubinatus 
mint férfi és 1 2 éven felüli nő között állandó nemi együttélés 
által létesített és jogilag szabályozott viszonyból származott gyer- 
mekeket értett, kiknek azonban csak a novellaris jog szerint van 
tartási igényük és pedig mind két szülő irányában, míg az ál- 
landóság czélja nélkül alapított nemi egyesülésben — stuprum 
— született gyermekek csak anyjuktól igényelhettek tartást, — 
ki után ab intestato öröklési joggal is birnak — kivéve azokat, 

161 



8 

kik mint ex damnato coitu procreatí — mi alatt az egyenes ág- 
beli rokonok és sógorok közötti együttélésből származott gyerme- 
kek értendők — sem tartási igénynyel sem öröklési joggal egy- 
általában nem bírtak. Enyhítette ezen szigorú felfogást a cánon- 
jog, mely a törvénytelen gyermekek közötti megkülömböztetést 
részben megszüntetvén, azoknak tartási igényét atyjuk irányábau 
a decretales-ben általában megalapította, de ezen rendelkezés- 
nek egyensúlyozása szempontjából az exceptio plurium constu- 
peratorum féle kifejezést mindenkoron megengedte. Justinian 
óta a liberi naturales már rendkívüli törvényes örökösödési jog- 
gal is bírnak atyjuk hagyatékának ^/e részére, a mennyiben sem 
felesége sem törvényes gyermekei nem maradtak, mégis azon 
megszorítással, a mely egyúttal a természetes anyjának a mai 
jog által sehol sem respectált jogállását jelzi, hogy az Ve részi 
örökségben az anya gyermekeivel osztozkodik, abból egy gyer- 
mekrész őt illeti ; viszont a természetes atyjának házasságon kí- 
vüli gyermekei után hason terjedelmű rendkívüli öröklési joga. 
van. A mióta az egyház mint államalkotó tényező szerepel a vi- 
lágtörténelemben és ezen állásából kifolyólag a házassági jogot 
önhatalmából és elveihez idomítva szabályozni kezdette, túl- 
súlyra jut a házasság természetében annak egyházi, vallási jel- 
lege és az eredeténél fogva épen úgy mint természetének meg- 
felelőleg tisztán polgárjogi ügylet lassankint magára ölti az egy- 
ház-vallási köpenyt, mely alatt a polgárjogi következmények 
másodrangú szerepre leszoríttatnak, de sőt egyházi áldás nélkül 
létet sem nyernek. Ily felfogás mellett az egyházi segédletnek 
mellőzése mint egyházi vétség vétetik tekintetbe, az alakszerű- 
ségeken túlhelyezkedett tisztán consensualis nemi frigyek az 
egyház által mint erkölcstelen tények üldöztetnek, az ilynemű 
összeköttetésből származott gyermekek «levis notae maculab ha- 
tása folytán becsteleneknek tekintetnek s mint ilyenek a leg- 
messzebbmenő jogkorlátoztatásoknak vannak alávetve. Az egy- 
háznak egyoldalú álláspontjából ezen felfogás a haladó kor által 
kierőszakolt mérséklettel ma is fennáll, a mint az az egyházi 
hierarchia felsőbb fokainak elérhetése szempontjából gyakorlati 
jelentőséggel bír, a mennyiben a törvénytelen gyermekek «a 
beneficiis et dignitatibus ecclesiasticis» ki vannak zárva. Ellen- 
ben a hivatásának tudatára ébredt állam mindenütt letért e szűk- 
ina 

keblű álláspontról, mert ha jogrendezett társadalom követi is a 
felfogást, hogy a család alapítása, mint a legfontosabb jogviszo- 
nyoknak megteremtése csakis fenhatósági felügyelet és tanús- 
kodás mellett történhetik, ennek elmulasztásában semminemű 
erkölcsi vétket nem keres, mely miatt akár a szülék is de legke- 
vésbbé a gyermekek bűnhődnének. A házasságnak formai actus 
jellege azért ma is fennáll oly értelemben, hogy a felek közötti 
megegyezésen kívül bizonyos alakszerűségeknek megtartása kí- 
vántatik, legyenek azok akár egyházi, akár államhatósági jelle- 
gűek ; de ezen alakszerűségek a jogügyletnek lényegét csak any- 
nyiban képezik, hogy általuk a kölcsönös beleegyezésnek köz- 
hitelű tanúsítása bizonyíttatik. Az alakszerűségnek elmulasz- 
tása miatt a jogügylet jogi szentesítést nem nyer, a felek jog 
szempontjából oly állapotban levőknek tekintetnek mintha nemi 
frigyben nem állanának, kövekezésképen a nemi együttélés czí- 
mén egymás irányában sem jogokat sem kötelezettségeket nem 
származtathatnak, de másfelől az államhatalom részéről semmi- 
nemű hátrányoknak sem néznek elébe; a római jog szerinti 
concubinatust a mai jog nem ismer, az ugyanazon szempont alá 
e,,i Mint btaoely Áá hí^síg,,; M^ nemi ö.»eL«.*. 
Ezen szabadelvű felfogással egyáltalában nem ellenkezik, hogy 
bizonyos személyek között részben államerkölcsi, részben élet- 
tani tekintetekből a nemi együttélés tiltva van és a tilalom át- 
hágói büntető jogi felelősségre vonatnak, a nélkül, hogy az ily 
tiltott viszonyból származott gyermekekre észjogi szempontból 
különös tekintettel kellene lenni ; és ha mindazonáltal a legtöbb 
állam törvényhozása itt letér a helyesen megválaszott iránytól, 
az határozott visszaesésnek képezi jelenségét a pártatlan és tár- 
gyilagos jog állásától az egyoldalú erkölcsi felfogás és megbirálás 
felé, mely a szüléknek bűnét a gyermekekben ostorozza. Álta- 
lános jogi szempontból a házasságon kívül született gyermekeket 
szüléikkel szemben ugyanazon minőségű jogok illetik meg mint a 
törvényeseket, mert azon körülmény, hogy a szülők a kötelező 
alakszerűséget mellőzték, az ő jogaiknak sérelmére nem lehet — 
mind addig, míg mások erősebb mert jogi szentesítés mellett nyert 
jogokat nem szereznek, a mely eset a vérrokonság közelségére 
alapított öröklési rendszer mellett előáll akkor, ha a szülék bár- 
melyikének törvényes leszármazója született. A mily jogos az, 

hogy a házasságon kívül együttélö felek között mindaddig míg 
ily viszony különös jogi szabályozást nem nyer, semminemű jogi 
viszony nem létesül, oly jogos az ily összeköttetésből nemzett 
gyermekeknek ugyanoly személyi és anyagi jogokat biztosítani 
szüleikkel szemben, minőkkel a törvényes gyermekek bírnak ; 
ezen jogállásnak egyfelől személyhez kötöttnek kell lennie oly 
értelemben, hogy a szülőkre és gyermekekre szorítkozik, más- 
felől egész terjedelmében csak addig érvényesíthető, míg törvényes 
gyermekek nem lépnek erősebb jogaikba. Az általános jogi felfo- 
gás ily rendszertől még távol van a mennyiben ott is hol az atya- 
sági keresetnek tág tere nyílik, a házasságon kívül született gyer- 
meket általános jogi viszonyba csak anyjával szemben helyezi, 
luíg atyjuk kötelezettségét a szükséges tartásra sőt szabály sze- 
rint ennél is kevesebbre szorítja ; másfelől azonban az anyával 
szemben oly jogokat is enged, minők, mint a törvényes gyerme- 
kekkel közös örökösödési jog, a házasságon kívüli gyermeket 
észjogi szempontból sem illethetik. Következménye ez azon ma 
mnr meghaladottnak hihető felfogásnak, mely a házasságon kí- 
vüli születés által származó kötelezettségeket mint obhgationes 
ex delicto tüntette fel, mely felfogás mellett a delictumnak fő- 
szerzője a nő lévén, arra hárították a kötelezettségeknek orosz- 
lán részét ; hiszen az exclusiv matemitas elméletét követő tör- 
vények mint a Code civile és annak követői, az atyasági kere- 
setnek szabályszerint nem engednek helyet, az atyát rendsze- 
rint — a mennyiben nem törvényileg tiltott módon történt 
a nemzés — teljesen felmentik cselekvőségének következmé- 
nyei alól. 

I. 

Áttérve a tárgy részleteire, mindenekelőtte azon kérdés 
merül fel : mely gyermekek tekintendők a szülőknek — tehát 
atyának és anyának — természetes gyermekeiként ? Hogy álta- 
lános szabály, mely szerint mindazon gyermekek, a kikre vonat- 
kozólag a törvényes születésnek vélelme meg nem áll avagy nem 
is alkalmazható, házasságon kívülieknek tekintetnek, erről má- 
sutt szólottam (1. Jogi Szemle III. k. 21. és 22.) e helyütt, miután 
a patemitas elvének hódoló felfogás mellett mater semper certa 

est, csak azon kérdést fogom a hazai és az európai nevezetesebb 
jogok szempontjából megvitatni: ki tekintendő a gyermeknek 
házasságon kívüli atyjának s miként bizonyítandó ezen körül- 
mény ? — Előre kell itt bocsátnom, mire már fentebb utaltam, 
hogy sem a franczia code civile sem az olasz codice civile ú. n. 
atyasági keresetet szabály szerint nem ismernek és így a követ- 
kezőkben ezen két törvénykönyv rendszerétől eltekintve, azok- 
kal külön fogok foglalkodni annál inkább, mert bennök egy egé- 
szen sajátszerű rendszer jut kifejezésre. Hazai jogunk szerint, 
minthogy az atyasági kereset törvényeink által tiltva nincs, az 
ennélfogva mindig gyakorlatban volt és a polgári törvénykezési 
rendtartás által sommás birósághoz utasíttatván, határozottan 
elistnertetett ; ellenben a gyámi törvény hiányos rendelkezései- 
től eltekintve teljes hiányában vagyunk oly törvényeknek, me- 
lyek a házasságon kívüli nemzést és annak következményeit 
szabályoznák. Összes és egyedüli jogforrásunk mint annyi más 
úgy ezen téren is a joggyakorlat, mely a római jognak recep- 
tiója és| a szomszéd államok törvényhozásainak a tudományra 
kiható befolyása alatt fejlődött ; maga a vélelmi határidő vagy 
a. legfőbb itélőszéknek kijelentése szerint a fogamzási idő t. i. 
a gyermek születését megelőző 10 és 6 hónap között, a kir. Cu- 
riának indokolása szerint törvényes gyakorlat által fogadtatott 
el, a nélkül hogy az iránt határozott törvény rendelkeznék. Ab- 
ban a tekintetben, hogy a házasságon kívül született gyermek 
atyjának rendszerint az vélelmeztetik, ki az anyával a fogam- 
zási időszakban nemileg közösült, joggyakorlatunk megállapo- 
dott és eltérést nem mutat, épen úgy mint megegyeznek ezen 
kérdésben az európai tételes törvények is. Hasonlóképen általá- 
nosan el van fogadva az elv, hogy az atyasági keresetet rend- 
szerint az anya indítja a nemző ellen és pedig rendszerint a 
gyermek születése után, legalább az következtethető azon körül- 
ményből, hogy a legtöbb törvény a kereset megindításának 
első határpontja tekintetében különös rendelkezést nem tar- 
talmaz; kivételt képez a zürichi polg. törvénykönyv, mely 
{698. §.) szerint az aiyasági kereset rendszerint csak a terhesség 
ideje alatt indítható meg, kivéve ha a felek jegyesek avagy az 
atyának írásbeli elismerése létezik, mely esetekben a kereset a 
szülést követő 6 hét alatt is megindítható. Ezen szigora rendel- 

kezest a joggyakorlat némileg enyhítette, midőn a 6 heti kedve- 
zési időnek alkalmazását azon esetekben is megengedte, ha a 
férfi a nőnek terhessége alatt ígért házassága által ezt a kereset- 
nek korai megindításától álnokul visszatartotta, vagy a mennyi- 
ben koraszülésnek esete igazoltatott ; az eljegyzés pedig akkor 
is használható a 6 heti késedelem igazolására, ha a terhesség 
alatt jött létre. Czélja a jelzett megszorításoknak a törvény szer- 
kesztőjének nyilatkozata szerint abban rejlik, hogy a nő tényleg 
az ellen lépjen fel keresetével, ki a gyermek atyja és ne várhassa 
be a szülésnek bekövetkezését, hogy az után a fogamzási időnek 
számításba vétele mellett a neki leginkább fizetésképesnek mu- 
tatkozó férfit válogassa azok közül kikkel közeli érintkezésben 
állott. Igen érdekesek az atyasági per megindításának illetékes- 
sége szempontjából a korábbi zürichi polgári törvénykönyvnek 
rendelkezései. Azoknak értelmében t. i. az atyasági kereset a pa- 
naszosnő lakhelye szerint illetékes lelkészi hivatal előtt volt 
bejelentendő; a lelkész panaszlottat megidézve kihallgatta az 
iránt: elismeri-e a gyermeket sajátjának? Ha a megkérdezett az 
atyaságot magára vállalta, a lelkész ezen beismerésről okiratot 
készített, azt a lelkészi levéltárba helyezte s eljárásának eredmé- 
nyéről értesítette az atyának illetékes kerületi bíróságát. Ellen- 
kező esetben a lelkész a keresetet áttette az illetékes bírósághoz , 
mely azután saját hatáskörében járt el. — A most ismertetett 
törvénykönyv még egy igen lényeges megszorítást tartalmaz és 
ezen tekintetben is egymagában áll, midőn (697. §) a kereset 
indítását csak azon nőknek engedi meg, kik svájczi polgárjoggal 
bírnak — mely az 1848 sept. 12-ki szövetségi alkotmány szerint 
egységes az összes kantonokban — avagy oly államoknak alatt- 
valói, melyekkel ezen tekintetben viszonosság áll fenn ; kétségte- 
lenül szigorú és kevéssé szabadelvű rendelkezés, melyet a tör- 
vénykönyv szerzője azzal indokol, hogy nem csak az anyának 
érdeke forog itt szóban, de egyúttal a községé, a mi a törvény- 
könyvben tényleg egészen határozott kifejezésre jutott; de úgy 
hiszem következése az azon egyetlen más törvényben sem talál- 
ható gondozásnak is, melyben a törvénytelen gyermekek külö- 
nösen atyjukkal szemben részeltetnek, mire alantabb fogok visz- 
szatérni. A többi törvények a kereset megindíthatásának tekinteté- 
ben közelebbi időhatárt nem állítanak fel, tehát ezen jognak ér- 

vényesítése az általános elévülési szabályok alá esik. ugyanez 
áll hazai joggyakorlatunk szempontjából is, mert bár a kir. Curiá- 
nak hová- tovább megállapodott gyakorlata szerint a "természe- 
tes atya nem kötelezhető az elmúlt időre felperes által felszá- 
trolt tartási és nevelési költségnek megtérítésére » (Dt. XIII. 108., 
XIX. 21., XXIV. 21., ellenben ellenkező irányú határozat: Dt. 
XVI. 104.) és így tekintettel arra, hogy gyakorlatunk csak any- 
nyiban ingadozik, a mennyiben a tartási kötelezettséget nemre 
való tekintet nélkül a gyermeknek hol 12, hol pedig 14 éves ko- 
ráig állapítja meg, a tartás iránti kereset legkésőbb a születés- 
től számított 14 év alatt volna megindítandó — , másfelől azon- 
ban joggyakorlatunk szerint a tartási kereset első sóiban atya- 
sági per, melyben a természetes atyaság bíróilag megállapítta- 
tik és e nélkül a tartási kötelezettség nem is nyer megállapítást, 
a keresetnek ily értelemben való megindítására tehát az általá- 
nos 32 évi elévülési szabályt kell mérvadónak elismerni. Kitűnik 
ez abból is, hogy a keresetnek megindítására a kir. Curia a gyer- 
meket is feljogosítja, a mennyiben törvényes korát elérte, gyám- 
ság alatt nem áll vagy önálló keresettel bír (Dtár., R. F. VI 
484.) ; ennek kimondása által a semmítőszék szakított a szabály 
kizárólagosságával, mely szerint csak az anya bír kereshetőségi 
joggal a házasságon kívüli atyaságnak bírói megállapítására vo- 
natkozólag. A szabálynak jogosultsága kétségbe vonhatatlan, mert 
bizonyos, hogy az anya legközelebb van érdekelve már anyagi te- 
kintetből is abban, hogy gyermekének atyja elismertessék ; de a 
mennyiben az anya az atyaság megállapíttatására vonatkozó 
jogával egyáltalában nem élt avagy abban közbejött halála által 
meggátoltatott, a legnagyobb igazságtalanságra vezetne, ha magát 
a gyermeket megfosztanák a kérdésben forgó kereshetőségi jogtól. 
A biztosított jogrendnek követelménye, hogy a gyermek ebbeli 
jocjának érvényesítésében épen úgy mint az anya bizonyos az 
általános elévülési határidőnél rövidebb zárt időhatárhoz köttes- 
senek, a melynek elmulasztása esetében ezen jogról lemondottak- 
nak vélelmezendők ; de ugyancsak ezen jogrend kívánja meg, 
hogy a házasságon kívüli atyaság birói megállapítására vonat- 
kozó jognak gyakorlása a gyermeken túl nem terjeszthető, kizáró- 
lag az anya és a gyermek személyéhez kötendő, kit törvényes ko- 
ráig törvényes képviselője helyettesít. 

Azon tekintetek, melyek a kereshetőségi jognak a gyermeken 
túl való kiterjesztését ellenzik, fokozottabb mérvben küzdenek a 
mellett, hogy az atyaság megállapítására irányuló keresetek csu- 
pán és kizárólag az atyának állított személy ellen emeltethessenek, 
és az alperességnek kiterjedése ennek bármily czimü jogutódaira 
egyáltalában meg ne engedtessék, mert a per alapját az atyának 
oly személyes ténykedése képezi, a mely egyéniségétől külön vá- 
laszthatlan és a perben emelhető kifogásoknak emelésére és ér- 
vényesítésére kizárólag ö képes, míg jogutódja — legyen ez akár 
leszármazó rokona akár örököse — a védelem eszközeitől meg 
volna fosztva. A tételes törvényeknek többsége, a kereseti jog és 
a perbe állás átszállásának kérdését általában hallgatással mellőzi,, 
amit nézetem szerint csakis megszorító magyarázat utján értel- 
mezhetünk, mert ellenkező felfogás mellett — miután semminemű 
határ felállítva nem lett és a törvénykönyvek a keresetnek el- 
évülésére vonatkozó megszorító rendelkezéseket sem tartalmaz- 
nak — egy valóságos chaos állana elő és senki sem lehetne biz- 
tonságban az ellen, hogy évtizedek multán, atyasági perrel fogna^ 
megtámadtatni azért, mert az ő atyja állítólag, valamikor elhált 
valamelyik nőszemélylyel. Ennek daczára vannak, kik erélyesen 
a mellett küzdenek, hogy az atyasági per elévíthetlen legyen é& 
megindítása a gyermek leszármazóira sőt egyéb örököseire is 
átszállhasson, mint azt a code civile revisiójára készült belga ja- 
vaslat czélozza a törvényes származás megállapítására vonatkozó 
kereseti jog elévülhetlenségének példájára, bár a két féle per ter- 
mészete közötti külömbözőség szembetűnő; másfelől a zürichi 
polgári tvénykönyv a keresetnek keretébe az atyának állított 
személy örököseit is belevonja. 

Ezen törvénykönyv t. i. bizonyos megszorítások mellett egy- 
részről az anya örököseit jogosítja fel a pernek folytatására, esetleg 
megindítására, másrészt az atyának állított férfi örököseit kö 
telezi a perbe állásra. A 699. §. szerint a nő örököseire, sőt a 696. 
§-ból vont következtetés folytán a községre is annak kereshetősége 
átszáll akkor, ha a nő a pert életében megindította, viszont a 
700. §. szerint a már perbe vont férfi örökösei ellen a per folytat- 
ható, és pedig akkor is, ha a nő a pert megindította, mielőtt a 
férfi haláláról értesült; ezen utolsó rendelkezést túlhajtottnak 
tartom, mert a hol legszemélyesebb tény bizonyítása forog szóban 

és oly kifogásoknak emelése, melyeket mint pl. a férfi tehetet- 
lenségét csakis maga a fél bizonyíthat és érvényesíthet^ ott nem 
tartom jogszerűnek a kereshetőségi jognítk kiterjesztését másokkal 
szemben. Ellenben a hivatkozott §§ -oknak azon további rendel- 
kezései, melyek szerint úgy a fel-, mint az alperesség az örökö- 
sökre átszáll, valahányszor az atyának írásbeli elismerése létezik 
az atyasága kérdésében : feltétlenül helyeselhető, mert ezen eset- 
ben a fogamzási időben történt közösülés tényének bizonyítása, 
mely körül a pernek lényege mozog, meg van haladva és legfelebb 
az elismerés érvényességének kérdése képezheti vitának tárgyát > 
a kereseti jognak az örökösökkel szemben azon esetre való kiter- 
jesztése pedig, midőn jegyesek gyermekéről van szó, azon különös 
figyelembevételnek következménye, melyben a zürichi törvény- 
könyv az ily viszonyban származott gyermekeket részelteti, miről 
annak helyén lesz szó. 

» 

n. 

A természetes atyaság mint jogi fogalom két féle módon 
állhat elő : vagy elismeri a férfi a gyermeket mint általa házas- 
ságon kívül nemzettet vagy ezen tény ellenében perrendszerűleg 
bebizonyíttatik. Az elismeréssel a paternitas rendszerét követő 
törvények külön nem foglalkoznak, de annak lehetősége oly ter- 
mészetes magánjogi elv, hogy attól eltérni nem lehet, mert ha 
valamennyi törvény megengedi a házasságon kívüli gyermekeknek 
törvényesítését, egyáltalán nincs ok arra nézve, hogy az atyának 
kevesebb joga megtagadtassék ; nem képeznek kivételt a tiltott 
nemi viszonyból származott gyermekek sem, mert azon okok, me- 
lyek miatt törvényesítésük nem engedtetik meg, a természetes 
gyermekként való elismerésnek útjában nem állanak, sőt éppen 
az utóbbinak lehetősége mellett szóUanak. A tételes törvények 
az atyasági keresetnek általában a házasságon kívüli nemző ellen 
adnak helyet minden különböztetés nélkül a viszonynak tiltott 
vagy nem tiltott jellegére és legfölebb abban a tekintetben tar- 
talmaznak megszorítást, mint pl. a zürichi törvény, hogy az atya- 
sági keresetnek nem adnak helyet akkor, ha a nemző házassági 
viszonyban állott és az anya erről tudomással bírt, de ezen meg- 
szorítás sem vonatkoztatható az atya általi elismerés kizárására. 

Ellenben a maternitasi elvet követő törvények az atyasági 
keresetnek kizárását némileg enyhítik az által, hogy a gyermek- 
ként való elismerést részletesen szabályozzák és azt nevezetes 
jogi következményekkel kapcsolják össze; álláspontjuk rídeg- 
ségének következményeként azonban a házasságtörésből és vér- 
fertőzés folytán született gyermekeket minden jogtól úgy atyjuk 
mint anyjukkal szemben megfosztják. Természetes, hogy az el- 
ismerésnek közhitelű formában kell történnie, minek hazai gya- 
korlatunk ezerint, Ausztriában pedig a polgári törvénykönyv 164. 
§-ának értelmezése czéljából kibocsátott udvari kanczelláriai ren- 
deletekben szabályozott egyik módja, hogy a természetes atya 
ilyen jellegét az anyakönyvbe bejelenti, és az anyakönyvvezető 
előtt kifejezi kívánságát, hogy mint a gyermek természetes atyja 
vezetessék anyakönyvbe; a code civile «acte authentique»-ot, a 
codice civile «un atto autentico»-t kivan az elismerés jogérvénye- 
sógéhez. 

A természetes atyaságnak bebizonyítása a perrendnek álta- 
lános szabályai szerint történik; a tételes törvények általában 
kimondják, hogy a gyermek atyjának az tekintendő, kivel szem- 
ben bebizonyíttatik, hogy a gyermek anyjával a fogamzási időn 
belül nemileg közösült, nincs ok, mely miatt ilynemű keresetekben 
a bizonyítás általános tanaitól el kellene térni ; ezen elvet követi 
hazai joggyakorlatunk is, mely az eskü általi bizonyításnak, 
akár fő-, akár — jelesen a házasságnélküli együttélés esetében, még 
ha később megszakíttatik is — póteskü alakjában következetesen 
helyet ad. A bizonyítás mindig azon kérdés körül forog, hogy al- 
peres a gyermek anyjával a fogamzási időn belül nemileg közösült, 
és azon rendszer szerint, mely egyetemleges atyaságot nem ismer, 
hogy ezen időn belül a nővel más férfi nem közösült. A kérdések 
természetéből következik, mily nehéz ezeknek kétségtelen bebi- 
zonyítása; az első oly mérvben discretionarius, hogy absolut bi- 
zonyossága csakis a két fél által szolgáltatható, miből következik 
az eskünek végtelen tere ; a másik mint emberi leleményesség 
által ellenőrizhetlen valóságában kizárólag a nő által fejthető 
Illeg, — megannyi tekintetek, melyekkel szemben az általános 
bizonyítási elméleteknek alkalmazása merő elmélet, mely a gya- 
korlat által meghiúsittatik. 

A mi az első kérdést illeti, mindenekelőtte szemügyre kell 

venni azon esetet^ midőn a férfi beismeri, hogy a nővel a fogam* 
^áfii időben közösült. Ez esetben alkalmazásba lép a vélelem, 
liogy a ki a gyermek anyjával bizonyos határidőben belül ne- 
mileg közösült, a gyermek atyjának tekintetik mindaddig, mig az 
utóbbi — t. i. az atyjának vélelmezett — az ellenkezőt ki nem 
matatja. Ezen vélelem megdöntése ott, hol az atyaság elismerése 
illetve birói kimutatása első sorban atyasági azaz status kereset, 
melynek élettani következménye, hogy atyának csak egy férfi 
mondható ki, — oly formán történik, hogy a vélelmezett atya be- 
bizonyítja, hogy a nővel a fogamzási időn belül más férfi is kö- 
zösült. Ez az u. Ué exceptio plurium concubentium féle kifogásnak 
érvényesítése, mely a cánonjog által az exceptio plurium constu- 
peratorum-ban felállíttatván, onnan az összes törvénykezésekbe 
átszivárgott. Ezen kifogás a patemitas elméletének oly természet- 
szerű következménye, melyet valamennyi újabb törvénykezés res- 
pectál ; legkifejezettebben tartalmazza az elvet a német birodalmi 
magánjogi tervezet (1572 §.), mely egész határozottan kizárja az 
.atyaságnak kimondását, ha az anya a fogamzási időn belül mással 
is közösült. A zürichi polgári törvénykönyv az elvet kifejezetten 
nem foglalta szakaszba, de egész szelleméből és különösen 701. 
§-ának fogalmazásából következtethető, hogy a nevezett exceptiót 
befogadta rendszerébe, de következtethető ez a 697. §-nak fogalma- 
zásából is: aeineFrauensperson — ist berechtigt, ihren Schwange- 
rer wegen Vaterschaft zu belangen» , tehát a keresetet status pernek 
tekinti, és csak a teherbe ejtő ellen engedi meg, mi által az élettan 
tételeinek figyelembe vétele mellett az exceptio megengedhetősége 
önkényt előáll. Az austriai általános polg. tvénykönyv ily kifogást 
nem ismer, mert (163. §.) szerinte az atyaság megállapíttatik az 
ellen, ki «a gyermek anyjával oly időszak alatt közösülU ennek 
ténye tehát elegendő az atyaságnak bizonyítására, és azt a má- 
sokkal történt közösülésnek ténye sem zavarja, miután az atya- 
tágból folyó tartási kötelezettség nem a teherbe ejtésnek, de a 
közösülés puszta tényének mint delictumnak következménye, 
jobban mondva bUnMése. Mert nyilvánvaló, hogy ezen álláspont 
logikai következménye azon elméletnek, mely a tartási kötelezett- 
séget obligatio ex delicto formájára származtatta, mely elmélet 
mellett az atyaság mint állapot jog nem szerepel ; ellenben ott, 
iol mint Zürich, Németország törvénykönyveiben az atyasági ke- 
ni 2 

reset tisztán status per, ott az atyaságnak a teherbe ejtés, tehát a 
kizárólag egy férfival történt nemi közösülés kétségtelen bizonyos- 
sága, elengedhetlen előfeltétele. Habár az osztrák polg. törvény- 
könyv nem mondja ki elvként, mindazonáltal kiindulási alap- 
jának megfelel, hogy az egyetemleges atyaság fogalmát is elfogadta,, 
mert a hol a kötelezettséget nem befejezett tényre, állapotra, ha- 
nem puszta ténykedésre ez esetben delictumra vezetjük vissza,, 
ott az abból előálló kártérítési kötelezettségnek okvetlen egye- 
temlegesnek kell lennie mind azok között, kik ugyanazon tény- 
kedést fejtették ki a melynek — illetve ezek egyikének — követ- 
kezménye a gyermeknek születése. A szász polgári törvénykönyv 
atyasági pert nem ismer, csupán tartási keresetet, és habár min- 
denütt teherbeejtésről (1858. §.) és teherbe ejtöről— 1859 és kö- 
vetkező §§ — szól, sőt 1860. §-ában határozottan az atyasági ál- 
lapot per álláspontjára áll, — eredeti kiindulási pontjának követ- 
kezetességénél fogva 1872 §-a az egyetemleges tartási kötelezett- 
séget állapítja meg mindazok között, kik az anyával a fogam- 
zási időn belül közösültek. Az atyasági állapot jog elméletnek as 
exceptio plurium concubentium elengedhetlen ellenőrzője és ki- 
egészítője, mert ha a tartási kötelezettségnek alapja az atyaság^ 
miután ez mindig csak egy és egységes lehet, annak a többekkel 
történt közösülés okából kétessége kizárja a tartási kötelezett- 
ségnek megállapítását, mert arra még megközelítőleg sem nyúj-^ 
tátik támpont: hogy a plures concubentes között melyik az 
atya ? És minthogy minden ilyen esetben az anyát terheli a vád,, 
hogy az atyaságnak megállapítását lehetetlenné tette, a feneb- 
biektől kifolyó jogosság tekintetein kivül a méltányossági szem- 
pontok is teljesen igazolják, hogy a tartási kötelezettség kizárólag 
a gyermek anyjára hárul. Vannak ugyan, kik az atyasági állapot 
per álláspontjából is az egyetemleges tartási kötelezettség mellett 
szállanak síkra, mint azt Busch (Theoret. prak. Darstellung der 
Kechte geschwáchter Frauenspersonen gegen ihre Verführer) tette^ 
a ki minden egyes stupratort a tartás részleteire kötelezné, mert 
mindegyik saját ténykedése által a gyermek atyasági igényeinek 
érvényesítését meghiúsította ; míg Waldeck egyik értekezésében 
azon stupratort marasztalná a tartási kötelezettségben, a kire a 
vélelem legjobban reáillik, — megannyi kísérletek, melyek azi 
elv iránt elkövetett hűtlenségek közös jellemvonását tüntetik fel> 

hogy sem az egjik sem a másik álláspontról nem állják meg a 
komoly bírálatot. 

A tételes törvényeknek szilárd alapjáról hazai joggyakor- 
latunknak ingatag terére térvén át, mindenekelötte szemünkbe 
ötlik annak teljesen határozatlansága. Általában az atyasági 
elvet, és az állapot jogelméletét követi és ennek következmé- 
nyeként egyetemleges atyaságot avagy egyetemleges tartási kö- 
telezettséget nem ismer, de másfelöl az exceptio plmrium con- 
cubentium érvényesítését oly szűk határok közé szorítja, melyek 
azt eredeti rendeltetéséből teljesen kivetkőztetik. Az atyasági elv 
határozott kifejezésre jut abban, hogy a tartás iránt folytatott 
perben, a férfi a gyermek természetes atyjának mondatik ki a 
bírói ítéletben, akkor is, ha elévülés okából tartási kötelezettség 
nem állapíttatik meg (Dtár Xni, 108), mert az atyaságnak meg- 
állapítása a tartási kötelezettségre nézve praejudicíumot alkot 
oly értelemben, hogy az utóbbi az első nélkül ki nem mondható. 
A legfőbb ítélőszék határozatainak tanulmányozása azon észle- 
letre vezet, hogy régebbi gyakorlatunk a többekkeli közösülés ki- 
fogásának inkább kedvezett mint az újabbi, mert a kifogásnak 
merev elutasításával általában nem találkozunk ma sem ; a kir. 
Guriának egy 1870-ben hozott határozata szerint « alperes azon 
állítását, hogy felperes másokkal rosszalkodott volna, mivel sem 
bizonyította* (Dtár, R. P. Vü. 149) és egy 1879-ki határozat 
szerint « alperesnek azon mentsége, hogy felperesnö kívüle má- 
sokkal is elhált — mint mivel sem bizonyított állítás, figyelembe 
vehető nem volt» (Dtár, R. F. XXIV. 34), sőt egész határozott- 
sággal felállíttatik az elv: «a gyermektartás kötelezettségének 
megállapítására nemcsak a fogamzás időszaka alatti közösülésnek, 
hanem annak bebizonyítása is megkívántatik, hogy az anya e^ 
időszak alatt mással nem közösült» (Dtár, R. F. XXII. 55), és 
egy 1883-ban kelt ítélet szerint is «bár alperes beismerte, hogy a 
válságos időben felperesssel közösült: ha tanúja van, hogy a 
nővel ezen időben más is közösült, a felperes által elfogadott fő- 
eskü megítélendő, hogy ez időben felperes mással mint alperessel 
nem közösült* (Dtár, VII. 50), tehát az exceptio bizonyításának 
hely adatott, bár ez utóbb idézett határozat a bizonyítási elmélet 
szempontjából ellenmondást tartalmaz, mert ha alperesnek a ki- 
fogás bizonyítására tanúi vannak, az eskü általi ellenbizonyításnak 

173 2* 



20 

nem lehet helye a perrend szabályai szerint. Egy ugyanazon 
évből való határozat (Dtár, VI. 80.), mely alperes beismerésével 
szemben a felperesnek megkinált és általa ^*elfogadott föesküt 
annak megitélte arra, hogy a fatális időben másokkal nemileg 
nem közösült, még szabadelvűségröl tanúskodik, mert alperes 
legalább kifogásának bizonyításához bocsáttatott, de már egy 
1885-ki határozat szemben az 1875-ben 600. sz. a. hozott hatá- 
rozattal (Dtár, B. F. Xni. 65.), mely szerint a férfinak jogában 
áll bizonyitni, hogy a fogamzási idő alatt a nő kivüle más férfival 
is elhált, mely esetre az atyaság meg nem állapitható, — felál- 
lítja az elvet, hogy «ha atyasági perben a férfi a nővel való közö- 
sülést tagadta, nem védekezhetik azzal, hogy a nő a fogamzási 
időn belül mással közösült* (Dtár, XIL 134.), alperesi tagadással 
szemben tehát felperesnek ítéltetik meg a főeskü, hogy vele al- 
peres elhált, és ennek nincs módjában bizonyitni azt, hogy fel- 
peressel abban az időben többen háltak el, holott ezen bizonyítás 
megengedésében semmi nemű jogalap-változtatás nem rejlik, 
miután kétféle tény bizonyítása szerepel a perben: az egyik, 
hogy alperes közösült felperessel, a másik, hogy ezzel más férfi 
nem közösült. A mai joggyakorlat a tárgyalt kifogást csak két 
esetben engedi meg : ha felperes a másokkal történt nemzést ha- 
tározottan beismerte (Dtár, XVL 146), avagy ha alperes kimu- 
tatja, hogy felperes magát árába bocsátja pénzért (Dtár, XYIII. 
268), hogy az kétes jellemű és oly nőnek ismertetik, ki több fér- 
fiakkal nyilvános szerelmi viszonyt folytat (Dtár, XIIL 58.), ily 
esetekben a felperes által kínált és alperes által elfogadott főes- 
künek mellőzése mellett is elutasítja felperest, «mert apasági pe- 
reknél az eskü általi bizonyítás nincs ugyan kizárva, de azon 
eskü alkalmazásánál tekintettel kell lenni arra, hogy az apaságot 
vitató nő minden nyilvános és erkölcstelen életmódtól ment le- 
gyen » (Dtár, XVin, 267), sőt ha egyébként — t. i. nem eskütől 
feltételezetten — « sikerülne is felperesnek a bizonyítás arra nézve, 
hogy alperes vele a gyermek fogamzásakor közösült, az atyaság 
megállapítható nem volt» (Dtár, XIII. 58). A mint látszik hazai 
joggyakorlatunk, mely a most tárgyalt irányban kifejlett a mini- 
malis határt tartja meg, mely egyáltalában képzelhető, mert kü- 
lönben a köztudomás szerint kéjnők is léphetnének fel atyasági 
keresetekkel ; oly minimum az, mely az atyaság elvének megtaga- 

dására elvezet, mert ezen elv magában hordja a többekkel való 
közösülés bizonyításának ellenszerét. Erkölcsi tekintettel lenni 
ott, hol terhes kötelezettségeknek megállapítása forog^szóban, nem 
lehet és a kifogásnak bármily irányban való korlátozása a férfit a 
nővel szemben védtelenné teszi; teljesen méltánylom ez igyekeze- 
tet, hogy a férfi viselje ténykedésének következményeit, de nem 
tudom a jog rendszerével megegyeztetni, hogy öt legnyomósabb 
védveitöl megfosszuk ; a viszony természeténél fogva már eléggé 
hátrányos a férfi állása a nőével szemben, semhogy azt indokolhat- 
lan korlátozások által még visszásabbá szabadna tenni. Vagy elfo- 
gadjuk a kifogás érvényesíthetését vagy sem, — közepes út itt nem 
vezet; az elsőt megköveteli az atyaságnak elve, a másik visszavezet 
az obligatio ex delicto féle elméletre, melynek az egyetemleges köte- 
lezettség természetszerű következése, a kettőnek egyesítése rend- 
szertelenségre vezet, mely folytonos jogtalanságoknak előidézője. 
A magyar joggyakorlatnak idézése közben áttértem már 
azon kérdésnek tárgyalására, midőn a férfi a nővel való közösü- 
lését a fogamzási idő tartamára vonatkoztatva tagadásba veszi. 
Ezen esetben a perrend általános szabályai szerint a nőt mint 
állító felet terhelvén a bizonyítás, ez a viszony természeténél 
fogva tanúk vagy eskü által történhetik ; és minthogy a tanúk a 
gyakori érintkezésre, fennállott bensőbbnek mutatkozó viszonyra 
vallhatnak ugyan, de a közösülés ténye mellett csak legritkább 
esetben tehetnek tanúságot, ebből kitűnik azon kiváló szerep^ 
mely ezen bizonyításnál az eskünek jutott, kitűnik egyúttal, mily 
ingatag alapon áll az atyaságnak bírói kimondása. Kedvezőbbre 
alakul a viszony alperes szempontjából, ha perdöntő kifogások- 
nak emelése által az ellenbizonyításnak terhét magára vállalta ; 
ezen kifogások tágabb érvényesíthetési körrel lényegileg ugyan- 
azok, melyekkel a törvényes házasságban élő férj a házasságában 
született gyermeknek törvényessége ellen tiltakozhatik. Az állandó 
távollétei mellett különös fontosságú, mert ezen perben feltétle- 
nül érvényesíthető a nemzési vagy általában a közösülési képes- 
ség hiányának bizonyítása a fogamzási időre vonatkozólag, mely 
bizonyításnak sikeressége esetében a per eldöntést nyer. Ha ellen*- 
ben alperes jogi álláspontja a puszta tagadásra szorítkozik éa 
evvel szemben a közösülés ténye perrendszertileg bebizonyítta- 
tott, egyáltalában nincs ok, melynélfogva alperest elzárni lehetne 

175 



22 

a többekkeli közösülés kifogásának érvényesítésétől^ a mint azt 
honi gyakorlatunk teszi; mert oly esetben^ midőn gyakran évek 
múltán egyszeri érintkezésnek ténye forog ^szóban^ ép oly gyak- 
ran futó alkalmak szolgáltatnak okot a közösülésre^ mely okból 
nincs kizárva^ hogy alperes nem ismeri felperest és arra nem 
emlékszik, ennélfogva lelkiismeret szerint a neki kinált tagadó 
főeskűt le nem teheti és azt legjobb esetben visszakínálja, miáltal 
a lelkiismeretére kevésbbé kényes nőnek ki van szolgáltatva : ily 
esetben nem tudom igazolni, ha megfosztjuk alperest e jogtól, 
hogy kimutassa, miszerint felperes a fogamzási idő alatt mások- 
kal közösült, mert a tagadás különösen ezen esetekben jóhiszemű 
is lehet, abból alperesre nézve feltétlenül rosszhiszeműséget kö- 
vetkeztetni nem lehet. 

A kereshetőségi jog szempontjából utalnom kell még azon 
törvényhozási intézkedésekre, melyekkel az atyasági per bizonyos 
körülmények között, tekintettel a nő vagy a férfi bizonyos álla- 
potára, érdemleges eljárás nélkül ab ovo elutasittatik. A szász 
polgári törvénykönyv (1860. §.) szerint az, ki házasságban élö 
nővel a fogamzási időben közösült, teherbeejtőnek csak akkor 
vélelmeztetik, ha a teherbe ejtett nőnek férje azzal ugyanazon 
időben nem hált el ; ez egyenes folyománya a törvényes házas- 
ságban való születés körül felállított vélelemnek, s mint ilyen 
mindazon jogrendszerek által is el kell ismertetnie, melyek a 
vélelemnek hódolnak. Tovább ment a zürichi polgári törvény- 
könyv, mely egész sorozatát állítja össze azon eseteknek, melyek- 
ben az atyaság iránt támasztott kereset elutasítandó (701. §.) ; 
«zen okok között kettő a férfi állapotában, a többi a nő helyzeté- 
ben, illetve viselkedésében rejlik. Nem perelheti a nő azon férfit, 
ki az (í//?7ó/öf^05 teherbe ejtés idejében még nem töltötte be 16-ik 
•életévét ; nyilvánvaló, hogy ezen pergátló ok élettani indokokon 
alapul, mert feltételeztetik> hogy ily korú egyén még kétségtelen 
nemző tehetséggel nem bír, de ezen ok mögött azt hiszem egy 
másik, t. i. erkölcsi is lappang, mely a g) alatt tárgyalt eset vég- 
pontjában is nyert kifejezést, hogy ily esetben feltételeztetik, 
hogy a nő csábította a fiút nemi közösülésre, mi kétségtelen 
erkölcstelen viselkedésnek jele, melyet a törvénykönyv követke- 
zetesen sújt. Kizárólag ezen utóbbi szempont alá esik a b) pont 
is, melynek értelme szerint nem támadható meg atyasági perrel, 

illetve a nö azzal elutasíttatik ha a férfi a teherbe ejtés idejében 
házassági viszonyban élt és a nőnek ezen körülményről tudó- 
xnása volt, — mindenesetre kevéssé indokolható a férfi szempont- 
pontjából, ki legalább is hason erkölcstelenséget követ el, mint 
a nő és ennek daczára minden kötelezettség alól menekszik. 
A szász polgári törvénykönyv 1860. §-ának szigorított kiadása a 
tárgyalt §-nak c) pontja, mely általában véve elutasítja atyasági 
keresetével a nöt, ki teherbe ejtése idejében férjnél volt, egy ren- 
delkezés, melyet a törvényesen születés vélelmének védelme és 
^ nő erkölcstelenségének büntetésére irányuló igyekezet terem- 
tettek. Igen lényeges és perjogi szempontból nevezetes korláto- 
zást tartalmaz a d) pont, melynek értelmében az atyasági per 
elutasítandó, ha a panaszos nő már előbb egy más egyént perelt 
meg, mint teherbe ejtőjét, kivéve, ha ezt a tényleges teherbe ejtő- 
nek fenyegetése vagy reászedése következtében tette ; kifejezést 
nyert ebben az elv, hogy az atyasági pernek egy bizonyos sze- 
mély ellen történt megindítása a jogalapot megemésztette, ezen 
pernek elutasítása által — mert csak ily eldöntése esetében kép- 
zelhető az atyaság rendszere mellett, hogy a nő más férfi ellen 
fordul — az ítélt dologgá válik. Ezen elvet egyebütt kifejezve 
nem találtam, hazai joggyakorlatunk messze távol van annak el- 
fogadásától, sőt az osztrák polgári törvénykönyvhöz kifejlett jog- 
gyakorlat határozottan megengedi, hogy a gyermek képviselője 
■egymásután több atya ellen fordulhat, csak azt tiltja, hogy egy- 
szerre ne hivassék perbe több állítólagos atya. A többi pontok 
azon eseteket tárgyalják, melyekben a nő nyilvános személy, 
magát pénzért árúba bocsátja vagy egyébként is erkölcstelen élet- 
módot folytat, a mihez soroltatik a többszöri házasságon kívüli 
szülésnek, a házasságtörés miatt történt megbüntetésnek ténye 
és minden más ok, melynélfogva a kereshetőségi jogra érdemet- 
len, pl. a férfit közösülésre csábította és ezen érdemetlenségi 
okokat a joggyakorlat tetemesen kiterjesztette, úgy, hogy pl. 
érdemetlennek lett kijelentve azon 24 éves cseléd, ki szolgálat- 
adójának 20 éves fiát elcsábította, — megannyi eset, melyekben 
hazai joggyakorlatunk az atyaságot kétségtelenül megállapította 
volna, hiszen a notorikus kéjhölgyekkel szemben is legjobb eset- 
ben a többekkeli közösülésnek kifogását veszi tekintetbe, ellenben 
a keresetnek ex primo decreto elutasítását egyáltalán nem ismeri. 

III. 

A házasságon kívül született gyennekeknek jogállására vo- 
natkozólag igen lényeges eltérések mutatkoznak az európai tör- 
vényhozások között; mindazonáltal vannak oly tekintetek, a. 
melyekre nézve a megegyezés kivételt nem ismer és azért a gyer- 
mekeknek jogállását mindenek előtt ezen szempontból fogom 
tárgyalni^ azután pedig az egyes tőrvényhozások és joggyakor- 
latunknak gyakran ellentétes álláspontját fogom ismertetni. 
Általános az elv^ hogy a házasságon kívül született gyermek, 
anyjának saját családi nevét követi, annak társadalmi állá- 
sát csak annyiban, mennyiben az nem privilegiált állás, mely 
utóbbi esetben a családi előnyök a gyermekre nem szállanak át.. 
Kimondja ezen elvet az általános polgári törvénykönyv, mely- 
nek erre vonatkozó 165. §-ának alkalmazása körül rendele- 
tek és az anyakönyvvezetők részére kibocsátott instructiók 
alapján a következő joggyakorlat fejlett. A törvénytelen gyer- 
mekeknek anyja nem köteles saját nevének bejelentésére, sői 
ha nevét bejelentené is, az csak mint «angeblich» vezettetik 
be és valóságos nevének csak akkor ismertetik el, ha az anya- 
könyvvezető előtt ismert két tanú az anya bemondását megerő- 
síti, a mely esetiben a tanúk aláírják az anya bemondását. Azi 
atya nevének felfedezésére sem az anya, sem ő maga nem köte- 
lezhető, sőt már az ált. polg. törvénykönyv előtt is gyakorlatban 
volt egy 1787-iki pátens értelmében azon ma is kötelező eljárás^ 
hogy az atya neve csak határozott kívánságára vezettetik be az 
anyakönyvbe, a mennyiben két tanú bemondását megerősíti, 
tanúk hiányában pedig az atya községi előljárósági bizonyítványt 
mutat fel arra vonatkozólag, hogy, mint a gyermeknek atyja^ 
önkényt jelentkezett és kifejezte abbeli kívánságát, hogy az anya- 
könyvben ezen minősége kitüntettessék. Egy 1835-ből eredt ren- 
delet pedig szabályozza az eljárást arra vonatkozólag, ha az aty& 
a gyermeknek kereszteltetésekor vagy később kíván a születési 
anyakönyvbe mint az illető gyermeknek atyja bevezettetni. Hogy 
a természetes gyermek anyjának nevét és állását osztja, ki van 
mondva a szász polgári törvénykönyvben (1801. §.) is, épea 
úgy, mint Zürich polgári törvénykönyvében (690., 691. §§.)^ 

hol a Bluntscbli által szerkesztett törvénykönyvnek életbe- 
léptetéséig — mely törvénykönyv a jelenleginek volt előzője — 
a természetes gyermek az atyjának nemzetségébe lépett, annak 
nevét viselte. Az utóbb nevezett törvénykönyv, valamint a 
német tervezet (1569. §.) közelebbi meghatározást tartalmaz- 
nak azon esetre, ha az anya már nem hajadon, a mikor törvény- 
telen gyermeke mégis hajadoni nevét viseli ; mindenütt csak név- 
ről tétetik említés, sehol családi állásról, mely körülmény kifeje- 
zője az osztrák törvénykönyvben foglalt azon határozott intéz- 
kedésnek, hogy «sem a nemességre, czimerre és a szülők egyéb 
előnyeire nincs igény ökv ; de tekintve, hogy ily előnyök azoknak 
adományozásakor mindig az első szerzőnek és törvényes utódai- 
nak adományoztatnak, az osztrák törvénykönyvben foglalt értel- 
mezés a többi törvények szenoípontjából is alkalmazandó. Nem 
változtat ezen elven azon körülmény, hogy a szász törvény- 
könyv (1874. §.) szerint, melynek ezen tekintetben a német 
tervezet (1568. §.) egyrészt követője, míg azt másfelől lénye- 
gileg kiterjeszti, a házasságon kívül született gyermek és az 
anya, valamint ennek rokonai között ugyanazon jogok és köte- 
lezettségek állanak fenn, mint a törvényes gyermeknél; mert 
ezen jogok és kötelezettségek alatt csakis a személyiségből folyó 
jogokat szabad érteni, ugyanazokat, melyeket a zürichi törvény- 
könyv (692. §.) a «persönliche Bechte» alatt ért és melyeknek 
tartalma a név és polgári álláshoz való jogokon kívül — melyek- 
hez a vallás szerinti tartozandóság is tartozik — kizárólag a 
vérrokonságon alapuló vagyoni jogok és kötelezettségek által ki- 
meríttetik. Míg a szász törvény a gyermek részéről a rideg sze- 
mélyhez kötöttség elvéhez ragaszkodik és a rokonsági kapcsot a 
gyermeken túl nem terjeszti ki, addig a német tervezet utóbb 
hivatkozott szakasza ebben a tekintetben a gyermek és anyja 
között a paritás elvét követi, és a gyermeknek leszármazóit is 
belefogadja az anya családjába, mi az öröklési jog és a tartási 
kötelezettség szempontjából nevezetes különbségeket szül. Hazai 
joggyakorlatunk is követi az általános irányt és a házasságon 
kívül született gyermeket anyjának saját családi állásában részel- 
teti; nyilván kifejezésre jut ezen elv a gyámi törvény 15. és 39. 
§§-aiban, melyek a törvénytelen gyermeket kiveszik az atyai 
hatalom alól és azt gyám által képviseltetik, és már egy 1874 

augusztus 12-én 6813. sz. a. hozott legfőbb ítélőszék! határozat 
kimondotta, hogy « házasságon kívül nemzett gyermekekre az 
apai hatalom ki nem terjed, a magyar törvény szelleménél fogva 
is». (Dtár. K. F. Xn. 141.) 

Megvitatásra méltó azon kérdés : hogy a természetes gyer- 
mek, midőn anyjának családi állásába lép, ezáltal az anyjának 
rokonságába, is fogadtatik-e, avagy a viszony tisztán személyi és 
az anyán túl nem terjed ; mert hogy a természetes gyermeknek 
törvényes leszármazói a kapcsot nagyszülőjükkel tovább fűzik, 
az magyarázatra és indokolásra nem szorul. Hazai jogforrásaink 
a felvetett kérdésre nyilt választ nem adnak, épen ebből követ- 
keztetem, hogy fennálló jogunk szerint a természetes gyermek 
kizárólag anyjával szemben helyeztetik szabályozott jogi kapcso- 
latba a nélkül, hogy ezen kapocs az anyának családjára is kiter- 
jeszkednék. Mert a családba való belépésnek egyetlen formája a 
házasság által létesíttetik, a nélkül keletkezett rokonsági kapocs 
csak a személyhez kötött lehet mindaddig, míg a tételes jog 
ellenkezőt kifejezetten nem rendel. Hogy hazai jogunk szerint a 
természetes gyermek és anyja között kizárólag személyi viszony 
létezik a nélkül, hogy a gyermek az anyának családjába lépne, 
az gyámi törvényünknek azon álláspontjából is kitűnik, melyet 
az a törvénytelen gyermeknek gyámsága tekintetében elfoglal. 
Mert bár a gyermeket teljes korú anyjának gyámsága alá helyezi, 
sem az anya kiskorúságának, sem elhalálozásának esetére nem 
hívja meg az anyai nagyszülőt mint törvényes gyámot, hanem a 
gyámhatóságot utasítja gyám rendelésére, nyilván annak kifeje- 
zéseként, hogy a törvénytelen gyermeknek törvény szerinti fel- 
menő rokonai anyján kívül nincsenek. 

Hogy pedig gyámi törvényünknek határozott iránya a ter- 
mészetes gyermeknek jogállását kizárólag anyjával szemben ren- 
dezni, az kétséget kizáró módon kitűnik a törvénynek szembesí- 
téséből az eredeti törvényjavaslattal. A gyámi törYény javaslat 
t. i. a szülői tehát családi hatalom rendezését követte, ezen szü- 
lei hatalomnak rendelte alá a természetes gyermekét anyjávali 
viszonyában és ezen álláspontjának következetességénél fogva a 
törvényes gyermekekre vonatkozó rendelkezéseknek megfelelőleg 
azt rendelte, hogy ^kiskorú anya törvénytelen gyermeke felett a 
szüléi hatalmat az anyai nagy atya gyakoroljam. Kifejezést ta- 

Iái ebben azon elv, hogy a törvénytelen gyermek anyjának csa- 
ládjába lép, hogy a rokonsági kapocs az anyának felmenőire 
nézve is elismertetik, mert az anyának természetes gyermekével 
szemben mindenben azonos külső állást biztosított, melyet a 
törvényes gyermek szüléivel szemben elfoglal, sőt a gyámi tör- 
vényünk szerint az atyának kizárólagos azon jogát, melynek ere- 
jénél fogva ö kiskorú gyermekeinek gyámot nevezhet, az anyá- 
nak is megadta törvénytelen gyermekeire vonatkozólag: «ha az 
anya a szülei hatalom gyakorlatában bármi okból gátolva van, 
vagy ha elhalt a nélkül, hogy kiskorú gyermekei részére törvény- 
szerüleg gyámot rendelt volna, a szülei hatalom gyakorlata . . . 
törvénytelen gyermekeknél az anyai nagyatyára és ennek hiá- 
nyában az anyai nagyanyára szállt. A javaslat a szüléi hata- 
lomnak mellőzése és az atyai hatalom rendszei'ének elfogadása 
czéljáhól és a rendszerváltoztatás folytán szükséges átalakítások 
végett a közigazgatási bizottsághoz utasíttatott, mely megbíza- 
tásának megfelelve, a törvénynek jelenlegi szövegét megállapí- 
totta. Itt már azon elv állíttatik fel, hogy «a kiskorúak atyai ha- 
talom vagy gyámság alatt állanak » ; ezen elvnek folyománya, 
hogy kinek törvényes atyja nincs, mert ^az atyai hatalmat az 
atya törvényes és törvényesített gyermekei felett gyakorolja* és 
mindazon kiskorúak, kik atyai hatalom alatt nem állanak, 
gyámság alá jönnek » tehát a törvénytelen gyermek gyám általi 
képviseletre szorul már anyjának életében is, mert ez gyermekét 
nem mint szülője de mint annak gyámja képviseli. A törvény- 
telen gyermeknek tehát nincs családja, de anyja sincs, ki a csa- 
ládból természetjog szerint folyó jogokat gyakorolná helyette, 
csupán gyámja ; mert az anya csak akkor viseli a törvénytelen 
gyermeke fölötti gyámságot a mennyiben a gyámság viselésének 
általános feltételének — nagykorúság — megfelel, tehát gyámi 
minősége nem következik önkényt és okvetlen anyai állásából ; 
és míg törvényes gyermekeknél az anya után a törvényes gyám- 
ság az atyai nagyatyát, utánna az anyai nagyatyát s ez után a 
finembeli oldalrokonokat unokatestvérekig bezárólag illeti, ad- 
dig az anya elhalálozása esetében a törvénytelen gyermek részére 
a gyámhatóság rendel gyámot épen úgy mint kiskorú anyának 
törvénytelen gyermeke részére is. Mindezekből kitűnik, hogy 
gyámi törvényünk tudatosan és czélzatosan kivette a törvény- 

telén gyermekeket az anyának családjából, őket kizárólag ezzel 
szemben helyezte meghatározott jogi viszonyba, melynek üz 
anya családjára semminemű kihatása nincs. És ezen felfogás 
nézetem szerint correct, mert a családiság a vérrokonság terje- 
delmét nem fedi, hanem ezen belül csak forma szerinti házasság 
által állapittatik meg; ezen rendszemek követése a gyermekre 
nézve sem jogtalanságot sem méltánytalanságot nem okoz, ha 
jogai anyjával szemben feltétlenül biztositvák, de nem zárja ki a 
gyermekeknek törvényes jogutódlását sem nagyszüléik után, a 
mennyiben a képviseleti jognak hatálya reájuk is kiterjesztetik 
mi ellen aggály nem merülhet fel. Ezen képviseleti jog alapjáo 
a természetes gyermeknek törvényes öröklési joga anyja révén 
a nagyszülők után minden jogi fictió nélkül megindokolható,, 
mert a jus reprsesentationis elvénél fogva a törvényes unokák 
sem örökölnek nagyszüléik után önjogukon, hanem mint szü- 
léiknek jogutódjai; ha tehát az anya törvényes örökösödéssel 
bírt szüléi után, a vele minden tekintetben a törvényes gyer- 
mekekkel hason személyi viszonyban álló természetes gyerme- 
kek anyjuknak ezen absolut érvényű öröklési igényeit teljes jog- 
gal érvényesíthetik. És épen a most kifejtettek alapján kifogá- 
solom az osztrák polgári törvénykönyvnek azon rendelkezé- 
sét, mely szerint (754. §) a házasságon kívül született gyerme- 
kek az anyára nézve a szabadon elörökithető vagyonbani örökö- 
södést illetőleg a törvényes gyermekekkel egyenlő jogokkal bír- 
nak ugyan, de az anya felmenői hagyatékában őket törvényei 
örökösödés nem illeti, bár szükségörökösödés szempontjából há- 
zassági és házasságonkívüli születés között külömbség nem léte- 
zik (763. §). 

Ezen törvénykönyv t. i. szintén és pedig kifejezetten azon 
állásponton áll, hogy a természeti gyermekek általában kizárvák 
a család és rokonság jogaiból és anyjoknak családi nevét viselik 
(165. §); hogy azonban ezen törvénykönyv sem szorítja a házas- 
ságon kívüli gyermeknek jogviszonyát anyjával szemben ennek 
nevének viselhetésére, de őt általános és részletesen megállapí- 
tott jogviszonyba helyezi, arra annak helyén kiterjeszkedtem 
és minthogy ezen jogi viszonyba a kölcsönös törvényes sőt szük- 
ségörökösi minőséget is befogadta : következetlen volt az eljárás 
a természetes gyermeknek örökösödési jogát egy reá nézve telje- 

Ben véletlen eseménytől tenni függővé, hogy t. i. az anya túléli- e 
szüléit vagy sem ? 

A többi külföldi törvénykönyvek közül — melyek szintén 
Atyai és Dem szüléi hatalmat rendszeresítenek és pedig úgy az 
atyasági alapon állók mint az anyasági elvnek hívei — a szász 
<3odex a házasságon kívül született gyermeket anyjának család- 
jába helyezi oly értelemben, hogy a gyermek és anyja valamint 
ennek rokonai között ugyanazon jogok és kötelezettségek állanak 
fenn mint a törvényes gyermekekre vonatkozólag (1874. §), te- 
hát a törvénytelen gyermek anyjának családja az ö családja is, 
rokonai egyúttal az ő rokonai. Ezen elvnek következménye, hogy 
a tartáshozi jog és az arra való köteleztetés a törvénytelen gyer- 
mekekre nézve anyjuk és ennek felmenői között épen úgy fennáll, 
mint törvényes leszármazás esetében, hogy a törvényes örökösö- 
dési jog szempontjából az anya és ennek törvényes rokonságára 
vonatkozólag nincs külömbség házassági és azon kívül való le- 
származás között (2019. §). 

A zürichi polgári törvénykönyv nem tartalmaz határozott 
rendelkezést a tárgyalt kérdés tekintetében ; a törvénytelen gyer- 
meket anyjának vezeték nevében és polgárjogában részelteti 
(690. §), a nélkül, hogy családi állásról említést tenne. Mind- 
azonáltal a törvénykönyvnek egész szelleméből de egyes rendel- 
kezéseiből is az következtethető, hogy a törvénytelen gyermeket 
befogadta az anyának családjába. Kitűnik ez már abból, hogy a 
szülőknek subsidíarius tartási kötelezettsége a törvénytelen gyer- 
mekkel szemben ismét subsidíarius terjedelemben a nagyszü- 
lőkre száll, a mi ugyan még nem bizonyítéka a szülők családjába 
való belépésnek — mert ily értelmezés mellett a törvénytelen 
gyermek az atyjának családjába is volna befogadandó, a mi ezen 
törvénykönyvnek rendszerével is határozottan ellenkezik — de 
további rendelkezésekkel való kölcsönhatásban arra utal, hogy a 
törvénykönyv a törvénytelen gyermekeknek családiságát anyjuk- 
kal szemben megállapítani kívánta. így a fel és lemenő rokonok 
között az 1853-ki szegényügyi törvény értelmében fennálló fel- 
tétlen gyámolítási kötelezettség — Unterstützungspflicht — az 
anyai ágra vonatkozólag a törvénytelen gyermekek és anyai ro- 
konai között kimondatott, mely kötelezettség mint a családi ál- 
lásból folyó teher az atyai ágra vonatkozólag csak a törvényes 

gyermekek tekintetében áll fenn. Végűig szemben az eredeti ja- 
vaslattal, melyben a törvénytelen gyermekeknek anyjuk után 
törvényesek mellett ezek osztályrészének Va-ában, ilyeneknek 
hiányában az anyai hagyatéknak Vs-ában megállapított törvé- 
nyes osztályrész volt biztosítva és szemben a szövegezési bizott- 
ság által javasolt azon rendelkezéssel, mely szerint a törvényte- 
len gyermekeknek anyjuknak hagyatékában a törvényesekkel 
egyenlő örökösödési jog adatott volna, — a nagy tanács által 
megállapíttatott a törvénynek azon szövege, melynek értelmében 
a házasságon kívül született gyermekeknek anyjuk és anyai ro- 
konaik hagyatékában a törvényesekkel egyenlő szükségörökösi 
jog biztosíttatott (893. §). Ezzel a törvénytelen gyermeknek csa- 
ládi állapota kétséget kizáró megállapítást nyert. 

A német birodalmi tervezet a szász polgári törvénykönyv- 
nek hasonlatosságára a házasságon kívül született gyermek és 
anyai rokonai között ugyanazon jogviszonyt állapítja meg, 
mintha a gyermek törvényes származású volna, «a mennyiben a 
törvény ellenkező rendelkezést nem tartalmaz* (1568. §.) ; ezen 
ellenkező rendelkezések pedig mindössze arra szorulnak, hogy 
az anyának saját családi nevét viseli, annak nem áll « szülei ha- 
talma » alatt, hanem gyám által képviseltetik — a mi nézetem 
szerint következetlenség — de a gyámságában is nyilvánul az ő 
családi állapota, mert gyámjául első sorban anyai nagyatyja 
rendelendő ki (1635. §) a gyámhatóság által. 

Azon körülményből, hogy a házasságon kívül származott 
gyermekek nem lépnek atyjuknak családjába, azon rendszerek 
mellett, melyek az atyai hatalom álláspontján állanak, önként kö- 
vetkezik, hogy ezen hatalom reájuk nem terjedhet ki és azért 
^yám általi képviseletre szorulnak ; de mint a német birodalmi 
tervezetnek példája mutatja, a szülei hatalom rendszere mellett 
is kivétetik a törvénytelen gyermek az alól és gyámság alá ren- 
deltetik, bár midőn ezen gyermekeket az anya családjába befo- 
gadja, a következetesség azt hozná magával, hogy anyjoknak 
szülei hatalma alá fogadtassanak és legfölebb az anya mellé 
gyámtárs volna kirendelendő, mint azt a javaslat a törvényes 
anya szüléi hatalmának gyakorlásának bizonyos eseteiben előírja 
(1538. §). A gyám általi képviseletet mint előadtam kimondja az 
osztrák polg. törvénykönyv (166. §), melynek azon kitétele «nem 

áll nemzőjének tulajdonképeni atyai hatalma alatt » nézetem sze- 
rint felesleges, mert atyai hatalom alatt nem áll akkor sem, ha az 
atya természetes gyermeke részére gyámnak kirendeltetik, mi- 
nek az osztrák törvénykönyvnek gyámsági rendszere nem áll út- 
jában; a természetes gyermeknek gyám általi képviseltetését 
mondja ki a szász törvénykönyvnek 1808. és 1875. §§-ai, a zü- 
richi polg. törvénykönyvnek 696., 730. és 731. §§-ai, míg a né- 
met birodalmi tervezet, mely nem atyai de általában szülei ha- 
talmat — elterliche Gewalt — ismer, mely első sorban az atyát 
és ennek halála után az anyát illeti> 1570. §-ában a házassá- 
gon kívüli gyermeket ezen szülei hatalom alól is kiveszi és azt 
1633. §. által anyján kívül fekvő gyámságnak rendeli alá, tehát 
ebben a tekintetben kevésbbé szabadelvű, mint gyámi törvé- 
nyünk, melynek értelmében a nagykorú anya házasságon kívül 
született gyermekének term. és törv. gyámja. A mi végül a tör- 
vénytelen gyermek vallását illeti, az eddigiekből is következik, 
hogy anyja vallását követi, mi az ausztriai 1868 május 25-ki tör- 
vényben határozott kifejezésre jutott. 

IV. 

A gyermeknemzés- és szülésnek legfontosabb magánjogi 
következménye azon vagyoni jogok és kötelezettségek, melyek 
ez által létet nyertek. Nincs különbség az európai törvények kö- 
zött abban a tekintetben, hogy a házasságon kívül született gyer- 
mek eltartási igénynyel bír szüleivel szemben de ezen igény ter- 
jedelmére, nem különben azon viszonyra nézve, a melyben ezen 
kötelezettségben a szülék osztozkodnak, lényegesen eltérő, gyak- 
ran ellentétes álláspontokkal találkozunk. Eltérők mindenek- 
előtt a törvényeknek rendelkezései abban a tekintetben, hogy 
kit tekintenek első sorban a gyermek tartására köteleztetnek ? 
Hazai joggyakorlatunk az általános polgári törvénykönyv nyo- 
mán első sorban az atya kötelességének mondja a gyermek tartá- 
sát; kitűnik az a legfőbb ítélőszék több határozatából, különösen 
abból, melyben határozottan kifejezést nyer az elv : ^^első sorban 
az apa és csak ennek fizetésképtelensége esetére tartozik az anya 
gyermekének ellátásáról gondoskodni » (ü. f. XIX. 250.); továbbá: 
« apasági perben első sorban a gyermek érdeke forog fenn, a ki- 

nek tartása az atyát terhelu (Ú. f. XIX. 174.), és ennek termé- 
szetes kiegészítője azon határozat^ mely szerint «a gyermektar- 
tás költségei felperes anyát is terhelik* (Dtár. YL 158.) és « fel- 
peres a tartásra mint anya szintén kötelezve volt • (Dtár. XIII. 
106.). Ebben egyúttal ki van mondva, ha nem is álllttatík fel 
mint elvont tétel, hogy a tartási kötelezettség egyetemleges, az 
egyaránt terheli a szüléknek mindegyikét és csak a férfi társa- 
dalmi állásának következménye, ha első sorban reá nehezedik a 
kötelezettség. Az ausztriai polg. törvénykönyv (167. §.) szerint 
kitartással különösen az atya köteles, ha pedig ez nem képes a 
gyermeket eltartani, ezen kötelezettség az anyára száll ». Az egye- 
temleges tartási kötelezettséget de túlnyomólag az anyának fele- 
lőssége mellett a szász polgári törvénykönyv is ismeri (1858. §.); 
mely a szerint, a teherbe ejtő «ist verpflichtet, zu dem Unter- 
halte des Kindes einen Beitrag zu gebén » ; látni való, hogy ezen 
törvény az atyát csak arra kötelezi, hogy a gyermektartási költ- 
ségekhez hozzájáruljon, tehát az első sorban az anyának terhe. 
Természetes folyománya ez az obligatio ex delicto féle tannak, 
melynek uralma alatt a delictum következményei túlnyomó rész- 
ben ennek főszerzőjét a nőt terhelik ; míg ott hol a delictum 
eszméje elejtetett, az egyetemleges kötelezettségnek rendszere 
foglal helyet. Bár a zürichi törvénykönyv teljesen szakított a 
régi rendszerrel, első pillanatra úgy látszik mintha a most tár- 
gyalt kérdésben eredeti álláspontjáról letért volna; 705. §-a 
ugyanis kötelezi az atyát, hogy a gyermeknek eltartása czéljából 
annak 12-ik életévéig az anyának biz. összeget juttasson — zu 
verabreichen — , ennek mérvére azonban kijelenti, hogy az a 
szükséges élelmezési költségnek legalább felével felérjen: «dieser 
Betrag soU mindestens die Halfte des erforderlichen Kostgeldes 
au8machen» ; ezen fogalmazásból kétségtelenül kitűnik, a mit 
különben a 693. §. határozottan kimond, hogy a gyermeknek 
tartásaért annak 12-ik életkoráig, első sorban az atya felel és 
<;sak másodsorban kiegészítőképen az atya. Azt hiszem azonban, 
hogy a törvényhozó «Eostgeldi» alatt általában a tartási költsé- 
geket értette, a mennyiben a szoros értelemben vett gyermek- 
korban az élelmezés a tartásnak legnevezetesebb részét képezi, 
a mi pedig ezen kívül esik, az a dolog természeténél fogva az 
ítnyát terheli, mint ki a szülék között egyedül képes gyermekek- 

nek felnevelésére ; mindazonáltal a tartási költségeknek egyenlő 
megosztása ellentmond a következetes paternitas rendszerének. 
ISzen rendelkezések némileg egyensúlyba helyeztetnek a követ- 
kező §. által^ mely a gyermeknek 12-ik életkorán túl való eltar- 
tására és neveltetésére kizárólag az atyát kötelezi ; elméletileg 
tekintve igen helyes megosztásnak tetszik a szülök teendői kö- 
rül gyermekükkel szemben, midőn a talaj donképeni felnevelést 
az anyára, az életre való kiképeztetést pedig az atyára bízza, de 
a gyakorlatban a mérleg az atya oldalára dől, mert tetszésétől 
függ rendszerint, hogy a gyermeket valóban kiképettesee-e avagy 
helyezze el őt oly foglalkozási körbe, melyben kiképeztetése cem 
anyagi sem egyéb áldozatokba nem kerül, A 706. §-nak kirívó 
hiánya, hogy nem irja elő kötelező módon, hogy az atya gyer- 
mekét saját társadalmi állásának megfelelőleg tartozik tartani és 
neveltetni, mert csak ily értelemben volna alkalmas az előző 
•szakasz által megteremtett aránytalanságot ellensúlyozni. 

Az atyasági rendszemek következetes kifejezését a német 
birodalmi tervezetben találjak, mely (1571. §.) egész határozott- 
sággal oly értelemben rendelkezik, hogy la házasságon kívül 
^született gyermeknek atyja az anya és a többi rokonok előtt kö- 
teles a gyermeket eltartani* — •áen ünterhalt za gewáhren» -— 
iiehát a tartási kötelezettség első sorban kizárólag és egészben az 
«tyát terheli. A mily helyesnek tartom, hogy tartási kötelezett- 
séggel első sorban az atya tartozzék, oly kevéssé helyeselhetem.^ 
az utóbb idézett tervezetnek azon rendelkezését, mely az atyát 
arra kötelezi, hogy a nőnek szülési költségeit megtérítse, nem 
különben annak eltartásáról a szülést követő 6 héten át gondos- 
kodjék. A mi az 1577. § ban kimondatik, az a kártérítési elvnek 
okszerű folyománya és igy visszatérés egy meghaladott állás- 
pontra, a mely indokolható azon esetekben, midőn a teherbe ej- 
iiés a nőnek kész beleegyezése nélkül rábeszélés különösen elcsá- 
bítás eseteiben történt; de általában szabályként alkalmazni 
nem lehet. A tartási kötelezettség kérdésén belül kell megoldást 
nyernie azon további kérdésnek is, mennyire terjed ezen köte- 
lezettség, illő vagy pedig szükséges tartásról lehet-e szó ? Hazai 
fakorlátunk ebben a tekintetben nem jutott megállapodásra ; 
mert bár rendszerint szükséges tartás iránti kötelezettséget álla- 
pít meg, melynek következése, hogy ezen kötelezettség csak a 

187 3 



34 

gyermek keresetképeBségének legalsóbb határáig terjesztetik^ ez- 
zel ellenkező határozat is hozatott (Dtár, E. F. XV. 38. szám) 
és maga azon körülmény, hogy a tartási quota az atya vagyoni 
viszonyaihoz képest szokott megállapíttatni arra utaJ^ hgy a gya- 
korlat nem ragaszkodik a szükséges tartás elvéhez. Ezen elv kü- 
lönben teljesen megfelel a házasságon kívül született gyermek 
állapotának^ melynél fogva az anyja családjába lép és így ennek 
társadalmi állása határozza meg a gyermekét is^ míg a tartásra 
kötelezett atya csak általában és elvontan szükséges tartási köte- 
lezettséggel terhelhető ; ezen alapon tehát a házasságon kívül szü- 
letett gyermeknek tartási igénye oly formán határozható meg, 
hogy anyjától ennek vagyoni viszonyaihoz mérten, atyjától pedig; 
absolut mérvű szükséges tartást követehet. A két ellenkező állás- 
pontot ezen tekintetben a zürichi törvénykönyv és a német bi- 
rodalmi tervezet foglalják el; annak 705. §-a «angemessener 
Beitrag»-ról szól, ennek 1573. §-a a gyermek részére «noth- 
dürftige XJnterhalt»-ot rendel, míg az osztrák törvény (166. §.) 
«a szülék vagyonához mért ápolás, nevelés és ellátás » iránti kö- 
vetelési jogot állapít meg, a szász törvénykönyv (1862. §.) pedig 
számszerűleg megállapítja a határt — évi 12 és 120 tallér kö- 
zött — melyen belül a bírói behatás mozoghat. Egyébiránt a. 
zürichi törvénynek kivételével valamennyi törvényhozás kifeje- 
zetten megengedi, hogy a szülök gyermekök tartása tekintetébea 
egymás között megállapodhatnak a gyámhatóság jóváhagyásá- 
nak fentartása mellett, ily megegyezést nem ellenez hazai jog- 
gyakorlatunk, valamint az nem ellenkezik a zürichi törvény- 
könyvnek rendszerével sem. 

Ezen utóbb nevezett törvénynek kivételével csekély eltérés- 
sel egybehangzók a jogforrások abban a tekintetben, hogy as: 
atyának lartási kötelezettsége a gyermek keresetképességéig terjedd 
Ezen elvet követi hazai joggyakorlatunk is, mely a tartási köte- 
telezettséget hol általában a gyermeknek keresetképességéig ál- 
lapítja meg (Dtár, E. F. XXII. 54. szám), hol pedig meghatá- 
rozza az évet, melyen túl a gyermeknek nincs többé tartási 
igénye és mely határ oly időpontban állapíttatik fel, melyben a. 
keresetképesség szabály szerint be szokott állani. Eendszerint 
nemre való tekintettel fiúkkal szemben a 12-ik, leányokkal szem- 
ben a 14-ik életév vétetik alapul, de ettől eltéröleg is hozatott 

határozat^ melyben a tartási igény fiúknál is azoknak 14 éves 
koráig^ leányoknál pedig a 12-ik életévig állapíttatott meg (Dtár, 
R. P. Vn. 149. és Ű. F. VI. 157., 1889, oct. 24.én 2120. sz. a. 
hozott Ítélet). Elvi szempontból kétségtelenül helyesebb a tar- 
tási kötelezettségnek a keresetképességig való megállapítása, 
mert ellenkező eljárás mellett ha az ítéletben meghatározott idő- 
ben a keresetképesség be nem következett, a gyermek tartásá- 
nak kötelezettsége kizárólag az anyára nehezedik. Ennek da- 
czára a szász törvényköny épen úgy mint a német birodalmi 
tervezet is csupán a gyermeknek nemre való különbség nélkül 
14 éves koráig állapítják meg az atyának tartás- kötelezettségét 
és ezen rendelkezésekre valószínűleg opportunitási tekintetek 
szolgáltak oknl, melyeknél fogva az atyát folytonos perlekedé- 
sektől meg akarták óvni ; ellenben a zürichi törvénykönyv — 
mint arra már előbb utaltam — bár a tartási kötelezettséget csak 
a gyermek 12-ik életévéig terjeszti, ezen időn túl a gyermekről 
való gondoskodást egészen az atyára hárítja, és ezáltal némileg 
helyreállítja az aránytalanságot, melynél fogva a jelzett korig a 
tartás kötelezettsége főképen és elaő sorban az anyára neheze- 
dik, míg az atya csak a tartás költségeihez való hozzájárulásra 
köteleztetik. Az ausztriai ált. polgári törvénykönyv nem tartal- 
maz rendelkezést a tartási kötelezettség terjedelmére, de bíró- 
sági gyakorlat szerint az rendszerint a 14-ik életévig szokott 
megállapittatni, a mennyiben az atya nem köteleztetik egyszers- 
midenkorra egy bizonyos összegnek a tartás czéljaira való meg- 
fizetésére. 

Igen nevezetes gyakorlati jelentőséggel bír azon kérdés : hogy 
a tartási kötelezettség átszáll-e a szülőknek vagy azok egyikének 
örököseire ? Az atyasági vagy ott, hol a természetes atyaságnak 
egyetlen következménye a tartásra való köteléztetés, a tartási 
per tárgyalásánál kifejtettem, hogy ezen per tisztán személyes, 
ennélfogva ezen természetének megfelelőleg megindítása a szü- 
léknek és a gyermeknek személyéhez van kötve ; ezen személyhesi 
kötöttség azonban csakis a perelhetőségre és a beperesítésre vo- 
natkozólag értelmezendő és megszűnik akkor, midőn a tartási 
kötelezettség jogerős alakban megállapíttatott, mi által az igény 
tárgyilagos joggá vált. Ennek következménye, hogy a gyermeknek 
tartáshoz való joga átszáll a kötelezetteknek örököseire az örök^ 

bégnek erejéig ; a gyermeknek tartáshoz való joga a szülök elle- 
nében állván fenn, ebből és a tartás iránti kötelezettség egye- 
temleges jellegéből okszerüleg következik, hogy eeen jog mindkét 
szülő örökösei ellenében egyaránt érvényesíthető. Ily alakban 
az elvet csakis az általános polgári törvénykönyvben találjuk ki- 
fejezve, melynek értelmében (171. §.) a tartási kötelezettség 
«mint más tartozás, a szülék örököseire átszáll » ; hogy pedig ezen 
§ nem tartalmazza a fennebb jelzett az örökség tartalmára vonat- 
kozó korlátozást, az a törvénykönyv örökösödési rendszerében ta- 
lálja magyarázatát, mely rendszer értelmében az örökösök a 
reájuk szálló tartozásokért egészben és saját vagyonukkal is 
felelnek, a mennyiben nem élték a leltár jogkedvezményének 
íentartásával. A többi jogforrások eltérnek az elvtől és a tartási 
kötelezettséget egyedül az atyának örököseire származtatják át ; 
Így a szász polg. törvénykönyv (1873. §.), melynek azon megszo- 
rítása, hogy a teherbe ejtő törvényes gyermekeire a tartozás csak 
ezeknek törvényes örökségi osztályrészeik erejéig száll át a há- 
zasságon kivül előállott atyaság jogállásának a legvégsőbb ha- 
tárig való méltánylása, a men,nyiben benne kifejezésre jut az elv, 
hogy a mennyiben a házasságon kivül született gyermeknek 
tartási joga még kielégítést nem nyert : atyja után törvényes örö- 
kösödési tehát a római jog^ szerint rendkívüli örökösödési jog ha- 
sonlatosságára alakított joggal bír. A német birodalmi tervezet 
(1575. §.) szintén csak az atyának örököseire származtatja át a 
tartási kötelezettséget, — a mi ezen tervezetnek már ismertetett 
azon rendszere mellett, mely szerint az atyát az anya és ennek 
örökösei előtt kötelezi a gyermeknek tartására fokozott jelentő- 
séggel bír, mert oda vezet, hogy az anyának életben létele daczára 
nem ez, hanem az atyának örökösei tartoznak a gyermekkel 
igondolni, kihez őket semminemű kapocs sem fűzi. Ezen tételben 
ismét az obligatio exdelicto-féle elméletnek árnyai kisértenek, 
mert a természetes atyaságot úgy fogja fel, mint az atyának vét- 
kessége által létesült állapotot, melynek jogkövetkezményei a 
<lelínquens jogutódaira is átszáUanak ; annál visszásabb pedig az 
elméletnek ilynemű alakítása, mert a kölcsönös egyetértés folytán 
létesült delictum főszerzőjének mindenkoron a férfit tekinti, 
holott ezen felfogás a való viszonynak nem felel meg. A mit a 
tervezet az 1575. §-ban az 1571. §-ban felállított elvnek előz- 

menye után oly kíméletlen ridegséggel felállít, az teljesen meg- 
felel azon módozatnak, melyet a törvényes születés vélelmének 
tanáról írt értekezésemben az erőszakos utón létesített házasságon 
kívüli atyaság jogkövetkezményei körül javaslatba hoztam, de 
általában mint minden természetes atyaságnak kifolyománya 
feltétlenül elvetendő. Egészen más tekintet alá esik a zürichi 
törvénykönyvnek lényegében hasontartalmú álláspontja, mely 
annak 695. §-ában nyert kifejezést. Ezen § kellő méltatása czél- 
jából előzetesen utalni kell a 693. §-ra, mely szerint a házasságon 
kívül született gyermek nevelése és tartása első sorban az anyának 
képezi kötelességét, fentartatván igénye a házasságon kívüli 
atyának a tartási költségekhez való hozzájárulása tekintetében ; 
kitetszik ebből, hogy a tartási kötelezettség az anyának terhe, 
míg az atya csak subsidiarius kötelezettséggel tartozik, miből 
következik, hogy az atyának fizetésképtelensége esetére az összes 
terhek az anyára nehezednek, de viszont, ha az anya a gyermek 
tartására képtelen: arra egész terjedelme szerint az atya szorít- 
ható. A tartási kötelezettségnek megosztott természetéből követ- 
kezik, hogy a 694. §. szerint, — melynek értelmében, ha a szülék 
és pedig azoknak mindegyike képtelenek gyermeküket eltartani^ 
mindegyik részért és ennek kötelezettségeiért saját szüléik köte- 
lesek helyt állani hasonló kölcsönhatásban mint gyermekeik : — 
akár az atya akár az anya szüléi esetleg a házasságon kívül szü- 
letett unokájuk egész tartásáról kötelesek gondoskodni, a meny- 
nyiben t. i. egyik vagy másik fél erre képtelen volna. A tartási 
kötelezettségnek a nagyszülőkre való áthárítása minden esetre 
szembeszökő oly örökösödési rendszer mellett, melyhez a zürichi 
tvényköny V is csatlakozott és melynél a lemenők örökösödése 
a felmenőket kizárja ; a különös rendelkezés magyarázatát azon 
körülményben találja, hogy ezen törvénykönyv szerint a tartási 
teher a községre száll a mennyiben a tartásra rendszerint köte- 
lezettek nem léteznek vagy a létezők arra nem képesek; termé- 
szetes tehát az igyekezet lehetőség szerint kiterjeszteni azoknak 
körét, kik a tartásra kötelezhetők. Ezeknek előrebocsátása után 
a 695. §. lényegileg más színben tűnik fel mint a német terve- 
zetnek 1575. §-a. A tartásra kötelezett atyának ebbeli kötele- 
zettsége átszáll örököseire ezek örökségének erejéig, ilyennek lé- 
telében tehát megszűnik a nagyszüléknek kötelezettsége, a mely 

gyermekeikkel szemben fennálló tartási kötelezettségüknek kifo- 
lyománya és ennélfogva csak abban az esetben és addig lép ha- 
tályba, mig az atya, illetve az anya a maguk erejéből képtelenek 
saját gyermeküket eltartani; ha tehát elhalálozásuk által ha- 
gyaték nyílt meg, a tartási kötelezettség első sorban ezt terheli, 
és csak a mennyiben nem kielégítő, kötelezhetők a nagyszülék 
annak kiegészítésére. Ezt kell a tárgyalt szakasz azon kifejezése 
alatt érteni «unbeschadet der nach § 694. bestehenden Ver- 
pflichtung seiner — t. i. az atyai — Eltem* ; a nagyszüléknek 
subsidiariuB és egymást kiegészítő tartási kötelezettsége tehát az 
örökösöké mellett is fentartatott, a mi méltányossági szempon- 
tokból különösen könnyen indokolható törvényes leszármazó 
örökösöknek létezése esetében, mert tagadhatlan, hogy ezeknek 
vérbeli kapcsolatban házasságon kívüli testvérökhöz nem álla- 
nak, mely kapocs ezen utóbbi és nagyszüléi között egész teljes- 
ségében fennáll. Ezen utóbbi szempontból feltétlenül helyeselhető 
a szakasznak zárpontja, mely szerint az örökösökre a tartási kö- 
telezettség a hagyaték erejéig, de csak annyiban száll át, a meny- 
nyiben ez által az örökhagyó törvény szerinti örököseinek — recht- 
mássige Érben — jogán méltánytalan sérelem nem ejtetik, ily 
esetben tehát a tartás iránti kötelezettség nem csak megszorít- 
ható, de egészen a nagyszülőkre áttolható, a kiken túl az a 694. §. 
értelme szerint nem terjedvén, végső sorban ezen teher, bár 
örökség és örökösök léteznek, a községre száll. Azonban nem 
szabad felejteni, hogy az atyai örökösökre való átszállásnak egész 
elve csakis azon esetben lép érvénybe, ha a házasságon kivül szü- 
letett gyermeknek anyja nem fizetésképes, mert ellenkező esetben az 
egész tartási kötelezettség őt terheli, feltétlen kizárásával úgy a 
nagyszülőknek mint az atya örököseinek ; ezen mozzanat képezi 
azon nagy különböztetési vonalat, mely a német és a zürichi 
rendszer között fennáll, és melynél fogva amaz az atyára és ennek 
örököseire aránytalanul nagyobb terheket róv. 

Hazai jogunk a szülők tartási kötelezettségének átszállására 
nézve semminemű tételes rendelkezést sem tartalmaz ; a hármas- 
könyv ez irányban t. i. a házasságon kivül született gyermekek 
tekintetében csak a vélt házasságnak szempontjából tartalmaz 
némi, a gyermeknek örökösödésére vonatkozó, szórványos rendel- 
kezéseket. Mindazonáltal azok után^ melyeket a tartási igénynek 

általános jellemzésénél előadtam, hogy t. i. az eredeténél fogva 
tisztán személyes jellegű, de bíróilag megállapittatván általánosan 
-érvényesíthető tárgyilagos joggá válik, e helyütt is azon néze- 
temnek kell kifejezést adni, hogy az atyának biráilag megálla- 
pított tartási kötelezettsége annak örököseire is átszáll; mert ha a 
kir. Guriának gyakorlata szerint « gyermektartási díj fizetésére 
kötelezhető nem csak az apa, hanem ha az apa önálló gazdaságot 
nem visz s a nagyapával vagyonközösségben van, a nagyapa isi 
<Dt., U. f. X. 205.), akkor a tartási kötelezettség az apának örö- 
köseire a hagyaték erejéig okvetlenül átszáll. Ezen tételt bármi 
néven nevezendő korlátozásoknak alávetni nem szükséges ; mert 
ha egyszer elfogadtatik, hogy magánjogi íróink kifejezése szerint 
-a tartási kötelezettség « más tartozást módjára, tehát adósságként 
átszálló terhet képez, akkor az örökség közelsége avagy távolsága 
külömbséget nem képez, és a mint hazai jogunk szerint az örök- 
lési képesség független a rokonság izétől úgy az örökösödéssel 
kapcsolatos terheknek átszállását sem szabad a rokonságnak bi- 
zonyos ízéhez kötni, mert az elméletnek általános erejénél fogva 
azt megszorítólag értelmezni csak akkor lehet, ha tételes jogforrás 
^zen megszorítást kifejezetten tartalmazza, a mint annak példáját 
az európai törvényeknek többsége szolgáltatja. Másfelől pedig, 
minthogy örökösödési rendszerünk mellett az örökös minden- 
koron és minden külön örökösi nyilatkozat nélkül csak az örökség 
erejéig felelős az örökhagyónak tartozásaiért, magától értetik, 
hogy az atyának örököseire is csak az örökségük erejéig száll át 
annak tartási kötelezettsége. 



V. 

Első pillanatra szembetűnő jelenség, hogy az általános polgári 
törvénykönyvön kívül a többi európaijogforrások csak az atyának 
örököseire származtatják át a tartási kötelezettséget, mely alól 
ügy látszik az anya örököseit felmentik. Mindazonáltal ezen ren- 
delkezések az illető törvénykönyveknek rendszere által teljesen 
igazoltatnak, az által t. i. hogy a házasságon kívül született gyer- 
mekeket anyjuk után törvényes örökösödési joggal ruházzák fel y 
melynek terjedelme azonos a törvényes gyermekekével. Azon tisz- 
tán személyi viszonynak, mely az atya és természetes gyermeke kö- 

zött létesül, egyenes következménye, hogy a kettő között semmi- 
nemű a házasságra alapított vérségi kapocsból folyó jogok és köte- 
lezettségek nem szárméztathatók ; ugyancsak abból, hogy a házas- 
ságon kívül született gyermek anyjának saját t. i. születésénél fogva 
szerzett családi jogkörébe lép^ hogy a rokoni kapocs tekintetében 
közte és anyjának házasságban született gyermekei között any- 
jukkal szemben külömbség nincs, következik az ő törvényes örö- 
kösödési jogának is jogszerűsége^ mi a tételes törvényhozások 
által általános elismerést nyert. Az osztrák polg. törvénykönyv 
(754. §.) a házasságon kívüli gyermekeket anyjukkal szembea 
csak «a szabadon elörökíthető vagyonbani örökösödést illetőleg* 
részesíti a törvényes gyermekekkel egyenlő jogokban ; követke- 
zetes keresztülvitele ez a 165. §-nak, mely a természeti gyerme- 
keknek nevet és semmi mást a családi állás köréből nem ád. 
A jus reprsesentationis velők szemben alkalmazást nem nyerhet^ 
ők anyjukat az öröklési jog szempontjából nem képviselhetik^ 
mert tisztán személyes viszony az^ mely köztük és anyjuk között 
fennáll, és mely az utóbbinak halálával megszakad ; ezen sze- 
mélyhez kötöttségnek kifejezése a mit a 754. §-nak végpontja, 
tartalmaz^ hogy t. i. faz anya szüléi, nagyszüléi és egyéb rokonai 
hagyatékában a házasságkivüU gyermekeket törvényes örökösödés 
nem illeti ». A házasságon kívül született gyermekek jogállásának 
ily lényeges megszorítása elméleti szempontból nem indokolható^ 
és a későbbi törvényhozások által el is ejtetett, mert ha a gyer- 
meket elismerjük az anyja törvényes örökösének, nincs alap 
miért zárjuk ki őt a képviseleti jogból ? Hiszen a nagyszüléi ha- 
gyatékban is mint az anyja jogán örökölne és nem a nagyszülei- 
hez való közvetlen viszonyban állásánál fogva, anyjának remény- 
beli öröklési joga pedig már a nagyszülék életében is fennáll és^ 
nincs ok miért zárjuk ki a gyermeket az örökségből egy oly ese- 
mény folytán, mely által állapota és jogállása semmiben sem 
változott meg, mely reá nézve tisztán véletlennek jellegével bír. 
A természeti gyermek anyja után, mint szükségörökös annak 
akarata ellenére is örököl, tehát absolut joga van anyja hagyaté- 
kával szemben, melyen nem változtathat azon körülmény sem^ 
hogy a gyermek közvetlenül, de mindig csak anyja jogán a nagy- 
szülőknek hagyatékába lép, mert sehol az ausztriai polg. tvény- 
könyvben nem foglaltatik szakasz, mely a természeti gyermeknek 

Öröklési jogát csak az anyjának saját azaz szerzett vagyonára 
szorítaná, de sőt semmi kétség benne, hogy a mennyiben az 
anya .túlélte szüléit : törvénytelen gyermeke nagyszüléinek va- 
gyonában törvénynél fogVa örököl. 

A szász polgári törvénykönyvnek álláspontja már szabad- 
elvűbb, mert a házasságon kivül született gyermekeknek anyjuk 
és anyai felmenőik valamint oldalrokonaik után a törvényesekkel 
egyenlő örökjogokat biztosit (2019. és 2566. §§.); hasonlóképen 
rendelkezik a zürichi polgári törvénykönyv (893. §.) is, mely 
a házasságon kivüU gyermekeknek köteles részét különösen ki- 
emeli, az anyjuk és ennek rokonai utáni vagyonban. Ezen utóbbi 
rendelkezés igen lényeges mozzanatot képez és a házasságon 
kivül való származásnak legteljesebb figyelembe vétele, mert bár 
igaz, hogy a köteles rész a törvényszerinti örökösödésnek bizto- 
sitékát képezi, mindazonáltal annak nem szükségképeni folyo- 
mánya, a mint hiszen a köteles rész intézménye rendszerint csak 
a szülők és a lemenők között nyer alkalmazást, holott ezeken 
kivül mások is bimak törvényes örökösödési joggal. A zürichi 
törvénykönyv által alkalmazásba vett pontos körülírás ezen tör- 
vénykönyv gondos szerkesztésének felel meg, a nélkül azonban, 
hogy a köteles rész biztosítása tekintetében egymagában állana, 
mert az eddig idézett törvények is magukban foglalják az elvet, 
midőn a házasságon kivül született gyermekeknek bizonyos tekin- 
tetben a törvényesekkel egyforma, tehát a köteles rész által bizto- 
sított, törvényszerinti örökösödését megállapítják. 

A német birodalmi tervezet a törvénytelen gyermekek örö- 
kösödéséről külön nem rendelkezik; az 1965. §. az öröklésre első 
sorban általában a leszármazókat — Abkömmlinge — hívja meg 
a nélkül, hogy azok között á származás czíménél fogva külöm- 
böztetést tenne; ebből valamint az 1568. §-nak fogalmazásából, 
melynek értelme szerint a házasságon kivül született gyermekek 
és ezeknek leszármazói között a gyermekek anyja és ennek roko- 
naival szemben ugyanazon jogállás hason kötelezettségekkel áll 
fenn, mintha a gyermekek házasságban születtek volna, az követ- 
kezik, hogy az anya után származtatott örökösödési jog szem- 
pontjából a születésnek törvényessége nem határoz. 

A külföldi törvényhozásnak megfigyelése azon ténynek meg- 
állapítására vezet, hpgy egyfelől hol határozottan — ált. polg. és 

zürichi törvénykönyv, — hol pedig implicite — szász trvkönyv, 
német tervezet — a házasságon kívül született gyermekek az 
atyjuk utáni öröklési jogból ab ovo ki vannak zárva, másfelől az 
anyjuk után örökösödés tekintetében hol általában és föltétlen 
terjedelemmel — szász és zürichi törvény, német tervezet, — hol 
pedig bizonyos körre megszorítva — osztrák codex — a törvé- 
i^yes gyermekek mellett és azokkal együtt egyforma jogokkal bír- 
nak. Már akkor^ midőn a házasságon kívül történt nemzés és 
születésnek általános jogkövetkezményeivel foglalkoztam, azon 
nézetemnek adtam kifejezést, hogy elméleti szempontból a házas- 
ságon kívül született gyermekeket szüléikkel szemben a vagyoni 
állásra alapított ugyanazon jogok illetik meg hason kötelezett- 
ségeknek kíséretében, mint a törvényeseket mindaddig, míg a 
szülék bármelyike törvényes, azaz házasságon belül nemzett, illetve 
született gyermekekkel jő jogi kapcsolatba, a mely eset beállása a 
házassági viszonynak jogi szabályozása mellett múlhatatlanul a 
törvényes gyermekek jogállásának túlsúlyát idézi elő. A gyakor- 
lati törvényhozás ezzel szemben egyfelől szűkkeblű, de másfelöl 
és pedig fokozottabb mérvben túlságos szabadelvű irányt követ, 
midőn a természeti gyermeket atyja után minden öröklési jogból 
kizárja, még a fiscussal szemben is, anyja után pedig akkor is ren- 
des és teljes törvényes öröklési jogban részelteti, midőn törvényes 
gyermekek a házasságból merített jogczímen igényelnek jogokat. 
Az első eljárás indokát abba helyezik, hogy a törvény szerinti 
örökösödésnek alapja a házassági kapocs által létesíttetik, az a 
vérségnek folyománya, mely családokat alapít és minthogy a 
természeti gyermek nem lép atyjának családjába, ez után tör- 
vény szerinti öröklést sem igényelhet. Elvben a gondolatmenet 
teljesen helyes, de gyakorlati czélszerüségét és így okalapját is 
elveszti, ha az atya törvényes lemenőket nem hagy maga után 
hátra és szerzeményi vagyona maradt ; mert oly eljárás mellett, 
mely az atyaságnak bírói kimondását nem következtetésekre és 
valószínűségre alapítja, a mi pedig minden törvénykezésnek fel- 
adata vagy legalább is czélja, a házasságon kívüli gyermek és 
atyja között ugyanazon vérségi kapocs áll fenn, mint a törvényes 
nemzés esetében, ily gyermek az atyának a természeti jog elvei 
szerint minden esetre legközelebbi vérbelié, ha a vérrokonság a 
törvényes alakiságoknak mellőzése mellett létesült is. Azért a jövő 

törvényhozásnak feladata lesz gondolni vele, hogy a természeti 
gyermekeknek atyjuk után való rendkívüli törvényes öröklési joga 
megadassék annak szerzeményi vagyonaiban mindannyiszor, va- 
lahányszor törvényes leszármazók nem maradtak ; ezáltal a törvé- 
nyes rokonoknak jogállásán sérelem nem ejtetik^ mert a szerze- 
ményi vagyonhoz semminemű szerzett jogaik nincsenek és a 
természeti gyermekeknek jogállása határozottabb alakot és biz- 
tosabb alapot ölt a nélkül, hogy megrendittetnék az elv, mely a 
természeti rokonságban tisztán személyi jellegű kapcsot lát. Ezen 
örökösödési jog kizárólag személyhez kötött legyen és minden 
helyes örökösödési rendszemek megfelelöleg viszonyos oly érte- 
lemben, hogy a leszármazók nélkül elhunyt gyermek szerze- 
ményi vagyonában természeti atyját hason rendkívüli öröklési 
jog illetné. 

Az ellenkező szélsőségbe csaptak át az európai törvények, 
melyek a házasságon kívül született gyermekeknek a törvénye- 
sekkel mindenben egyenlő örökösödési jogot adnak anyjukkal 
szemben akkor is, midőn ezen kétféle származású gyermekek 
egymással versenyeznek. Mert a házasságon kívül történt szár- 
mazásnak legmesszebb menő méltányolása sem kívánja meg, hogy 
ily {lyermekek a törvényesekkel egyenlő tekintet alá essenek, külö- 
nösen mikor olyanokkal együtt lépnek föl, mint jogállást igénylők. 
Nincs európai törvény, a mely a kétféle származás között a külső 
állás tekintetében is nem tenne éles különböztetést, valamennyi 
különbséget tesz az anyának hajadoni és azon állása között, 
melyet férjhez menetele által szerez és a természeti gyermekeket 
akkor is az anyának saját, t. i. születése által szerzett családjába 
utasítja, mikor pl. törvényes gyermekek nélkül özvegységbe 
jutott, a midőn tehát az újonnan szerzett családi állapotának 
sem szerzője, sem következményei nem léteznek és így nincs, ki 
közvetlen érdekeltségénél fogva a természeti gyermeknek ezen 
családba való becsempészése ellen tiltakozhatna. A családi állás 
összes jogkövetkezményeivel együtt szabályozott házassági jog 
mellett csak házassági viszony által nyerhet léteit ; az anyának 
éppen úgy, mint az atyának hivatott jogutódai csak törvényes 
gyermekeik lehetnek, arra a természeti gyermekek, bármennyire 
kedvezzen is nekik az uralkodó felfogás, soha hívatva nem lehet- 
nek, legkevésbbé akkor, midőn törvényes gyermekek léteznek ; 

tekintve pedig, hogy a törvény szerinti örökösödés a házasság 
által alapított családi állásnak folytatása, a különböztetés törvé- 
nyes és törvénytelen gyermekek között magában az örökösödési 
jog fogalmában rejlik, melynek kérlelhetlen keresztülvitele a 
törvénytelen gyermekeknek az örökösödési jogból való teljes ki- 
zárására vezetne. Azonban a szigorú alaki jog a maga merevsé- 
gében soha sem állhat meg a gyakorlati életben ; az alakszerintí 
házassági kapocs mellett a tényleges vérbeli rokonság is igényel 
tekintetbe vételt, mely vérközösség a házasságon kívül szárma- 
zott gyermekek jogállásának egyedüli jogczímét alkotja. Ezen 
jogczím párosulva az emberiességi érzület által sugallott méltá- 
nyossági követelésekkel, vezették már a római jogászokat arra,, 
bogy a gyermekeknek természeti atyjuk hagyatékában is rend- 
kívüli törvényes örökösödési jogot biztosítottak, oly szabadelvű- 
ség, melyre mai korunk még nem érett meg ; e helyett azonban 
a formátlan vérrokonságnak az anyával szemben kelleténél 
nagyobb befolyást biztosít, midőn azt az öröklési jog tekinteté- 
ből a házasságból keletkezett vérrokonsággal egyenlősítette. 
Addig, míg az anya házasságon kívül él, ezen felfogás teljesen 
megfelel a természeti jog elveinek, a mely eredeti idegenkedésé- 
nek daczára is a törvényes örökösödésnek okszerűsége előtt meg- 
hajolni kénytelen ; de megváltozik a helyzet, mihelyt alakszerű 
házassági viszony jő létre, a melynek következményeként szüle- 
tett törvényes gyermekeknek erősebb jogaik előtt háttérbe vonulnak 
a természeti gyermekeknek igényei. A viszonyoknak éppen jelzett 
kétféle alakulatát okvetlenül tekintetbe kell venni a házasságon 
kívüli gyermekek örökösödési jogának megállapításánál ; ha ezek 
egymagukban állanak és nem versenyeznek törvényes gyerme- 
kekkel, akkor teljesen igazolt a mai gyakorlat, mely rendes törvé- 
nyes öröklési jogukat elismeri, mindazonáltal csakis az anyának 
szerzeményi vagyonára vonatkozólag, míg az öröklött tehát a 
családi jellegtől elválaszthatlan hagyatékra nézve mindenkoron 
csak rendkívüli örökösödési jog volna részükre biztosítandó, mely 
a törvényszerinti osztályrész bizonyos hányadában volna meg- 
állapítandó, úgy, a mint azt a franczia és követője, az olasz tör- 
vénykönyv az elismert természeti gyermekek tekintetében eszkö- 
zölte. A törvényes gyermekek mellett a természetieket csakis részié- 
ges törvényes örökösödési jog illetheti, mely minden körülmények 

Időzött kisebb hányadban volna kifejezendő, mint a törvényes 
osztályrész ; az osztálynak kulcsa kétféle alakban volna megálla- 
pítandó, mert az anya szerzeményi vagyonából nagyobb osztály- 
rész illeti meg őket, mint az öröklött hagyatékból. 

Hazai jogunk a természeti gyermekeknek örökösödésére vo- 
natkozólag határozott rendelkezést nem tartalmaz; a hármas^ 
könyv mindenütt, hol a lemenők örökléséről tárgyal, legítimi 
filiiröl beszél, miből magánjogi Íróink teljes joggal következtetik, 
hogy törvényeink értelmében a házasságon kívül született gyer- 
mekek szüléik után törvényes örökösödési joggal nem bírnak. 
■Csupán Herezegh Mihály állítja szokásos határozottságával, hogy 
« anyjuk hagyatékában végrendelet nélkül is ép oly rendes örö- 
kösök, mint azok kik törvényes házasságból származtak i ; ezen 
tétel azonban határozottan téves és épen annak ellenkezőjét 
tartalmazza a mi az általa hivatkozott forrásokból kitűnik. A Hk. 
I. 17. §. 1. szerint chseredes solummodo filii legitimi . . . inteUi- 
guntur» és §. 2. f hseredis nomen ipsse quoque filiae gerere per- 
mittantur», a II. Bész 62. fejezet 4. §. értelmében aet hi om- 
nes . . . legitimé tamen generatív etc. ; ezen források alapján az 
a contrario vont következtetés szerint a törvénytelen gyermekek 
törvényes öröklési joggal egyáltalában nem bírnak és azért Her- 
•czegh Mihály tanítása merőben de lege ferenda fogadható el, de 
tételes jogainknak szempontjából hamis és valótlan. Ellenben az 
erdélyi szászoknak statutarius joga szerint a törvénytelen gyer- 
mek anyja után a törvényessel egyetemben örökölt, viszont a 
végrendelet és leszármazóknak hátrahagyása nélkül elhunyt tör- 
yénytelen gyermek után anyja örököl törvény erejénél fogva ; a 
statuta Saxonum Liber n. tit. II. 4. §. szerint «spurü succedunt 
matrí etiam una cum legitimis, succedunt etiam avise vei avo 
matemo» és ugyanott 5. §. «spuriis ab intestato defunctis, sin 
descendentes hseredes non relinquant, ascendentes, hi videlicet 
quibus ipse succedere potuisset, succedunt ». 

Hazai tételes jogunknak ezen tagadó álláspontjával szemben 
a legfőbb ítélőszék a természeti gyermeknek törvény szerinti 
öröklési jogát anyjának szerzeményi vagyonára vonatkozólag 
megállapította {Dtíűc, X. 1 23.) és ezen eljárását az ideiglenes tör- 
vénykezési szabályok 14. §-ának a) pontjával igazolta. Az indo- 
kolás azonban nem állja meg a bírálatot ; mert midőn a hivat- 

kozott forrás egyszerűen « leszármazó egyenes örökösökről* be- 
szél a nélkül, hogy kiemelné mi szerint ezen örökösök csak a 
törvényes leszármazók lehetnek, akkor nyilvánvaló, hogy azon 
kiindulási alapjának következetességénél fogva, mely szerint a 
hazai törvények ismét életbe léptettetnek, csupán is törvényes 
leszármazó örökösökre gondolhatott, mert hazai jogforrásaink 
csakis ilyeneket ismernek. Ha pedig ezen álláspontról letérve, az 
ideiglenes törvénykezési szabályoknak fogalma^sából azt követ- 
keztetjük, hogy azok hazai jogunk szűkkeblű felfogásával sza- 
kítva, a törvényes és törvénytelen gyermekek közötti különböz- 
tetést a hitvestársi örökösödésnek megszorításával elejtették^ ak- 
kor nem szabad a 14. §. a j pontjánál megállapodni, mert a b) 
pont szerint az öröklött javakra nézve is a hitvestársi örökösö- 
dést a leszármazóknak etc. öröklése megelőzi és ebből következ- 
nék, hogy a házasságon kívül született gyermek nem csak a 
szerzeményi de az öröklött javakban is a törvényessel egyenlő 
örökösödési joggal bírna. De tovább megyek ; a hitvestársi örökö- 
södés kölcsönös és így férjet és feleséget egyáltalában megillet; 
a kir. Guriának kiindulási alapjából tehát a törvénytelen gyer- 
mek épen úgy atyja mint anyjának szerzeményében és öröklött 
vagyonában egyaránt törvényes örökösödési joggal bírna, — 
a mi egész örökösödési rendszerünket halomra döntené és egye- 
nes ellenmondásban van a kir. Guriának egy másik, 1883-ban 
november 28-án kelt, azon hatázozatával, melynek szavai szerint 
« a törvénytelen gyermeknek csak anyja után van a fennálló bí- 
rói gyakorlat szerint örökösödési joga, de az apai vagyonból őt 
öröklési jog nem illetik, (Magyar Igazságügy döntvénykiadása L 
folyam. I. R. 49. lap.) Ha tehát a mai joggyakorlatban a törvény- 
telen gyermeknek anyja szerzeményi vagyonában végrendeleten 
kívül is biztosítunk örökösödési jogot, úgy ez birói gyakorlatnak 
a kifolyománya, mely gyakorlat az avult időknek felfogásával 
szakítva a haladott kor magaslatára emelkedett, de ezen gya- 
korlatot az országbírói értekezletre visszavezetni nem lehet, mert 
ha azt kiterjesztöleg magyarázzuk, akkor nem lehet megállani 
ott, hol gyakorlatunk tényleg megállapodott, hanem a magyará- 
zatot azon végletig kell folytatni, a melyre előbb utaltam. 

Hazai joggyakorlatunknak ismertetett kifejlődését lényege- 
sen megkönnyítette örökösödési jogunknak azon rendszere, mely 

200 



47 

folytonosan különböztet szerzeményi és öröklött javak között, a 
mi ismét a családiságnak az öröklési jogba átható kitűnő szere- 
pére utal. Az öröklött vagyonnak rendeltetése, hogy a családban 
maradjon, azért ahhoz jogot csak az igényelhet ki a családba 
belép^ épen ez oknál fogva a házasságon kívül született gyermek 
mindaddig, míg családtag létezik, jog szerint ki van zárva az 
öröklött javakban vaJó örökösödésből ; és a mennyiben a jövő 
kor törvényhozása jelen rendszerünket fentartaná de lege ferenda 
a törvénytelen gyermek részére az öröklött javakban legjobb 
esetben rendkívüli törvény szerinti öröklési jog volna biztosí- 
tandó és pedig miután hazai gyakorlatunk szerint, a mely a pa- 
ternitas elvének teljesen megfelel, a házasságon kívüli nemzésnek 
jogkövetkezményei atyasági tehát a természeti atyaságnak meg- 
állapítására czélzó per útján érvényesíttetnek : ezen rendkívüli 
törvényes örökösödési jog az atyával szemben is megállapítandó, 
magától értetődvén, hogy a szerzeményi javak tekintetében őket 
anyjukkal szemben megiUető rendes törvényes öröklési jog a ter- 
mészeti gyermekeket atyjukkal szemben ép oly czímen és terje- 
delemben megilleti. 

Nem mellőzhetem hallgatással, hogy a házasságon kívül 
született gyermeknek törvényes örökösödési joga a hazai joggya- 
korlat szempontjából controvers kérdést képez. Addig t. i. míg 
az idéztem határozatokban általánosságban a természetes gyer- 
mekeknek anyjuk hagyatékára vonatkozó törvényes örökösödése 
megállapíttatott, a nélkül, hogy különböztetés tétetett volna ha 
váljon a természetes gyermek törvényessél concurrál avagy egy- 
magában áll — , újabban ismételten felállíttatott azon tétel; 
hogy a házasságon kívül született törvénytelen gyermek csak ak- 
kor örökösödik végrendelet nélkül elhunyt anyja vagyonában, 
midőn az anya nem hagyott hátra házasságból leszármazott tör- 
vényes gyermeket (M. Igazságügy döntvénytára I. 65. lap). Ezen 
kinyilatkoztatás által a természetes gyermekeknek öröklési jo- 
gaik lényegesen megszoríttattak, indokoltatott pedig a határozat 
az ideiglenes törvénykezési szabályoknak 9. §-ának szembesíté- 
sével a 10 — 12. §§-kal ; míg ugyanis a 9. §. szerint végrendelet 
hiányában az örökhagyónak minden vagyona a tőle leszármazó 
törvényes gyermekekre száll, addig a 10. és következő szakaszok 
általában leszármazókról beszélnek. Szó szerinti értelmezés 

mellett a felfogásnak jogosultsága kétségbevonhatlan^ mladazon- 
által a kir. Coriának most jelzett álláspontját nem fogadhatom 
el a következő okokból. Az országbírói értekezlet által megálla- 
pított ideiglenes törvénykezési szabályoknak kiindulási pontja 
és alapja az osztrák polgári törvénykönyvnek életbeléptetése 
előtt erejében fennállott magyar anyagi jognak visszaáUitása ; a 
hol az átmeneti állapot folytán attól eltérő rendelkezéseknek 
szüksége mutatkozott avagy a haladott kor követelte azoknak 
felállítását, ott az országbírói értekezlet kifejezetten rendelkezett. 
Ezen szempontból kell a házasságon kívül származott gyerme- 
keknek örökösödési jogát megbírálni. A mint azt már kifejtet- 
tem, hazai jogunk a Hármaskönyv alapján a természetes gyer- 
mekeknek törvényes örökösödését nem ismerte, arról egyáltalá- 
ban nem rendelkezett és mindenütt hol leszármazókra vonat- 
kozó öröklési jogot állapított meg, a törvényes születésnek fel- 
tételét nyíltan kikötötte. Ezen örökösödési rendszert az ország- 
bírói értekezlet fentartotta, a hol pedig a változott viszonyokhoz 
simuló változtatásokat szükségesnek tartott, ennek megfelelő 
rendelkezéseket állított fel, minek példáját kitűnő mérvben épen 
az öröklési jognak lényegesen új alapokon való szabályozása 
szolgáltatja. A természetes gyermekeknek örökösödéséről, bár az 
osztrák polgári törvénykönyv által részletes szabályozást nyert^ 
az értekezlet hallgat és oly nemű rendelkezést, melylyel régi jo- 
gunkról letérve az örökösödésnek egy új czímét rendszeresítette 
volna, az ideiglenes törvénykezési szabályokban hiába keresünk. 
Nem lehet és nem szabad feltételeznünk az értekezletről, hogy 
ily fontos kérdésnek szabályozását, a mely rendszerváltoztatást 
jelez, a sorok között kívánta volna eszközölni ; ha a természetes 
gyermekek örökösödési jogának biztosításában történt megállapo- 
dás, akkor az a törvénykezési szabályokban nyíltan kifejeztetett 
volna. Ha ez nem történt meg, akkor mérvadónak a tárgyalt 
kérdésben továbbra is régi honi jogunkat kell tekinteni, mely a 
le- és felmenőknek törvényes öröklési rendjét a törvényes szárma- 
zásnak tenyéré fektette. Nem változtat ezen az ideiglenes szabá- 
lyok fogalmazásának módja ; hogy a 9. §. törvényes gyermekeket 
hív az örökségbe, nem azt jelenti, hogy bizonyos öröklési jogaik 
a törvénytelen gyermekeknek is vannak, hanem annak kifeje- 
zése : hogy csak törvényes gyermekek bírnak törvényes öröklési 

Joggal ; a hol pedig általában leszármazókról tétetik említés a 
származás ezimének kiemelése jobban mondva megjelölése nél- 
kül, ott mérvadónak a korábbi szakaszban felállított tétel szol- 
gál, mely a gyermekek között csupán a törvényeseket részelteti 
figyelemben, de mérvadó általában az anyagi jognak azon sar- 
kalatos tétele, hogy a törvényes örökösödési jog szempontjából 
•csupán a törvényes gyermekek és általában leszármazók tekin- 
tetnek létezőknek, míg a törvénytelenül származottak minden 
figyelmen kívül hagyattak. Ezen okokból általában helytelení- 
tem, ha a természetes gyermekeknek örökösödési jogának meg- 
indokolására az ideiglenes törvénykezési szabályokra történik 
hivatkozás, ellenzem különösen a gyakorlatot, mely kizárólag 
szövegezési módból kiindulva, a természetes gyermekeknek any- 
juk hagyatékában csupán törvényes gyermekeknek illetve a kép- 
viseleti jog folyományaként törvényes leszármazók nem léte- 
zése esetében enged törvényszerinti örökösödést. De ellenmon- 
dásban van ezen gyakorlat a kir. Guriának párhuzamosan kifej- 
lett azon gyakorlatával is, mely a törvénytelen gyermekeknek 
örökösödési jogát a fennálló hirói gyakorlat szerint általában 
elismeri (1883 nov. 28. 1926.) a nélkül, hogy a törvényes gyer- 
mekekkel szemben őket kizárná, söt ugyanazon most idézett ha- 
tározat szerint ugyancsak minden közelebbi megszorítás nélkül 
«a fennálló bírói gyakorlat szerint a törvénytelen gyermek és 
természetes anyja között a kölcsönös öröklés elfogadott jogsza- 
bályt képez », — mi több, magának az országbirói értekezlet ál- 
tal megállapított törvénykezési szabályoknak 7. §-a a törvényes 
osztályrészt örökrésznek, oly örökségnek minősíti, mely a leszar- 
mazókat s esetleg a szülőket megilleti, — ha tehát az értekezlet 
a természetes gyermekeket — mert a kir. Gariának álláspontja 
szerint leszármazók alatt az ideiglenes törvénykezési szabályok 
minden, tehát házasságon kívüli leszármazókat is ért — törvényes 
osztályrészben is kívánta részesítni, lehetetlen feltételezni, hogy 
őket csak a törvényes gyermekek után kívánta örökségbe hívni. 
A magam részéről is azon nézetben vagyok, hogy jelenlegi gya- 
korlati jogunk szerint a törvénytelen származású gyermekeket 
anyjuk hagyatékában törvényes ,örökösödési jog, törvényes osz- 
tályrész is illeti; de nem az ideiglenes törvénykezési szabályok 
értelmében, nem is csupán a törvényes gyermekek után, — ha- 

nem a joggyakorlat alapján, mely nem zárkózott el a művelt vi- 
lágban tiszteletre jutott azon emberiességi felfogástól^ mely a tör- 
vénytelen gyermeket anyjával szemben rendezett jogviszonyba^ 
helyezi^ öt örökösödési jogának szempontjából is figyelemben és 
védelemben részesíti. 

Ha azonban a külföldi törvényhozás előtt, mely szakítva azL 
egyoldalú egyházi jogi felfogással a szabadelvűségnek magasla- 
tára emelkedett, föltétlenül meghajolok, — és megalkotandó ma- 
gánjogunk szempontjából kívánatosnak tartom, hogy a joggya- 
korlat tételes joggal helyettesíttessék, — úgy másfelöl nem kö- 
vethetem az áramlatot, mely az öröklési jog szempontjából min- 
den különböztetést törvényes és törvénytelen gyermekek között 
anyjuk hagyatékára vonatkozólag halomra dönt. Addig míg a 
törvényes örökösödési jog mint a családi állásnak vagyonjogi 
folytatásaként jelentkezik, a természetes gyermekeket a törvénye- 
sek mellett egyenlő öröklési joggal felruházni, nézetem szerint 
annyit jelent, mint a házasságon kívüli együttélésnek egyforma 
respectálása a házassági viszonynyal, a mi uem csak erkölcsi 
hanem társadalmi tekintetekbe is ütközik. Feltétlen és teljes örö- 
kösödésijog a természetes gyermekeket anyjukkal szemben is csu- 
pán akkor illetheti, midőn töi'vényes leszármazók nem maradtak, 
ilyenek mellett az ő törvényes osztályrészük a törvényes gyerme- 
kek örökrészének bizonyos hányadára volna szorítandó. Hazai 
jogunknak szempontjából pedig, melynek örökösödési rendszere 
öröklött és szerzeményi javak között különböztet, ezen külön- 
böztetést a természetes gyermekeknek örökösödése szempontjá- 
ból a lemenőkre vonatkozólag is kiterjesztendönek véleménye- 
zem. Igaz, hogy tételes jogunk a vagyon eredetének tekintetéből 
különbséget a lemenőknek örökösödésénél nem tesz, de ezen el- 
járásának hátterét azon rendszer képezi, mely más mint törvé- 
nyes leszármazókat az örökösödési jog szempontjából nem is- 
mer, midőn ennélfogva az örökösödés a családi leszármazással 
összeforrott. A mint szakítunk a rendszerrel és a házasságból 
való leszármazás mellett a természetes származásnak formátlan 
tényét is örökösödési czímként felavatjuk, — lehetetlen kitérni 
a vagyon eredetének különböztetése elöl a lemenők öröklésére- 
vonatkozólag is. Az öröklött javaknak bennök rejlő rendeltetése,, 
hogy a családnak vagyonjogi fennállását biztosítsák, ezen termé- 

szetöknél fogva a családtól elválasztbatlanok és a családon kívül 
álló egyénekre nem szállhatnak át. A törvénytelen gyermek sem 
atyjának sem anyjának családjába nem lép, az ő családi állása 
kizárólag anyjával szemben állapíttatik meg, mint személyes 
jogviszony, melynek az anya családjára vonatkozólag kihatása 
nincs. Ennek megfelelöleg a törvénytelen gyermek részére anyjá- 
nak csupán szerzeményi javaiban volna rendes örökösödési jog 
biztosítandó, míg az öröklött javakban őt legjobb esetben rend- 
kívüli öröklés illetheti. 

Azon örökösödési jogi javaslat, mely mint a magánjogi ko- 
difícátiónak egyik tervezete az igazságügyi kormány megbízá- 
sából szerkesztettetett és részben módosított szövegezéssel az 
1 887/1 893-ki országgyűlésre beterjesztettetett, a házasságon kívül 
született gyermekeknek öröklési jogát részletesen és az európai 
jogtudomány színvonalához mért módon szabályozza. Megfelelö- 
leg a rendszemek, a mely az öröklött és szerzeményi vagyon kö- 
zötti megkülönböztetést elvetni bölcsnek vélte és ez által a kü- 
lönleges nemzeti felfogástól letért, ezen szempontból a termé- 
szetes gyermekeknek örökjoga nem is nyerhetett a vagyon ere- 
detére vonatkoztatott kétféle szabályozási A tervezet úgy eredeti 
alakjában mint az igazságügy miniszteri értekezlet által átdolgo- 
zott kiadásában általában felállítja az elvet, hogy ta törvényes 
örökösödés tekintetében a törvényes születésnek hatályával bír a 
házasságon kívül való születés az anyához és az anyai rokonok- 
hoz való rokonsági viszony tekintetében » (16. §.); meg kell 
azonban jegyezni, hogy az elv ily határozottságában megvalósí- 
tást csak az anyával szemben nyert, mert törvényes osztály- 
részt vagy a javaslat szerint köteles részt a törvénytelen gyer- 
mekeknek és leszármazóiknak az örökhagyó nö felmenői után 
már nem biztosít csupán az örökhagyó nő hagyatékával szem- 
ben (90. §.). Ettől eltekintve folytonos alkalmazást talál a ja- 
vaslat rendjén azon tétel, mely szerint «az anya és anyai roko- 
nok hagyatékában a házasságon kívül született gyermekeket és 
ezeknek leszármazóit s viszont . . . azon mérvben illeti a törvé- 
nyes örökösödési jog, mintha a házasságon kívül született gyer- 
mek törvényes házasságból született volna »• 

A törvénytelen gyermeknek ezen anya után való törvényes 
örökösödési jogán kívül a javaslat külön fejezetben megállapítja^ 

a házasságon kívül született gyermekeknek s ezek rokonamak 
rendkívüli örökösödését atyjuk hagyatékában. Ezen rendkívüli 
örökösödési jognak előfeltétele egyfelől^ hogy a házasságon kí- 
vüli nemzés közokiratban vagy az írásbeli magánvégrendelet kel- 
lékeivel bíró magánokiratban foglalt elismerés által megállapít- 
tatott legyen^ másfelől^ hogy az örökhagyó atya után örökösö- 
désre hívatott leszármazók, felmenők és házastárs ne maradtak 
legyenek (40. és 41. §§.). Ezen ^előfeltételeknek fenforgása ese- 
tében a törvénytelen gyermekeknek öröklési hányadrésze az örö- 
kösödésre hivatott törvényes rokonoknak közelségéhez képest 
nyert a javaslatban megállapítást, a mely számítási munkálat- 
nál a franczia jognak példája követtetett; öröklésre hívatott fel- 
menők és házas társnak nem létében pedig az egész hagyaték 
törvényes örökösödési jog czímén a házasságon kívül nemzett 
gyermekre száll, a kinek jogaiba leszármazol lépnek (44. §.), mi- 
nek értelmezéséhez az eredeti javaslat (49. «§.) a leszármazókat 
következőképen sorolta: « törvényes, törvényesített és vélt házas- 
ságból származó leszármazók és ha az elhalt házasságon kívül 
született gyermek nő volt, ennek házasságon kívül született le- 
származói is örökösödnek ». A törvényes örökösödési rendszer 
viszonosságánál fogva a javaslat a házasságon kívüli atyának 
törvény ezerinti örökösödését is megállapítja, feltéve, hogy az 
atyaság szabályszerűen önkényt elismertetett és az örökhagyó- 
nak örökösödésre hívatott leszármazol, anyja vagy házastársa 
nincsen (50. §.) ; távolabbi rokonok mellett az atyának öröklési 
joga a hagyatékra vonatkozó bizonyos hányadrészben megálla- 
píttatott, míg örökösödésre hívatott rokonoknak nem létezése 
esetében az egész hagyaték az atyára száll. 

Köteles rész a törvénytelen gyermeket és atyját a javaslat 
szerint egymással szemben nem illeti meg, valamint nem álla- 
píttatott meg törvényes örökösödési jog a gyermek és atyja kö- 
zött akkor sem, midőn a házasságon kívül történt nemzés birói 
úton nyert megállapítást, mert a rendkívüli törvényes öröklési 
jog csak mint az önkénytes elismerésnek folyománya álKtta- 
tott föl. 

A paternitas elvét követő törvények hallgatással mellőzik 
azon kérdést, midőn a házasságon kívül történt nemzés a nőnek 
akarata ellenére erőszakkal vagy annak védtelen állapotában 

eszközöltetett ; ezen törvények szerint tehát az ily módon nem- 
zett gyermekek ugyanazon tekintet alá esnek mint más törvény^ 
telén gyermekek. Ezen felfogást nem oszthatom, mert nem tar- 
tom jogszerűnek, hogy erőszak útján az anyával szemben érvé- 
nyesíthető jogok keletkeztethessenek. A mint azt a törvényes 
születésnek vélelméről írt értekezésemben kifejtettem, ily gyer- 
meknek jogállását csakis atyjával szemben biztosítanám, mert 
sem jogos de még kevésbbé méltányos, hogy a nő, ki erőszakos 
módon teherbe ejtetett, jogi viszonyba hozattassék ezen meg- 
becstelenítésének következményével. Hiszen már azon kötelezte- 
tés, mely szerint az asszony terhét viselni kénytelen és a meny- 
nyiben attól szabadulna, büntetőjogi felelősségre vonatnék, oly 
ingatag jogosultsággal bír, melyet egyedül állampolitikai tekin- 
tetek támogatnak, mert egymagában azon tény, melylyel bárki 
leveti a terhet, melyet jogtalan és erkölcstelen erőszak folytán 
visel, büntetendő cselekményt nem képezhet, ha csak nem har- 
madik jogalanynak — ez esetben a méhmagzatnak — bármily 
czímen keletkeztetett, de tényleg létesült jogának tekintetéből. 
Ennél tovább azonban az anyának kötelessége nem terjedhet, 
azt kiterjeszteni és az anyát az erőszakos módon nemzett gyer- 
mekkel szemben jogi köteleztetésbe hozni merő önkény sőt ter- 
mészetellenes dolog. Ily esetben a szüléknek gyermekeikkel szem- 
ben tartozandó kötelességek egyedül az atya személyében volná- 
nak egyesítendők, az tartozna a gyermek tartásával, nevelésével, 
kinek örökösödési joga is kizárólag atyjával szemben volna meg- 
állapítandó, mely terhek mint obligationes ex delicto föltétlenül 
és egész terjedelmükben az atyának örököseire is át volnának 
származtatandók. Kétségtelen, hogy ez által a gyermeknek jog- 
állása csorbát szenvedne, de ezen visszásnak tetsző körülmény, 
hogy t, i. valaki hibáján kívül jogsérelmet szenved, ezen eset 
különösségének természetszerű folyománya ; nem is a gyermeket 
akarnám megfosztani jogaitól, de az anyát megóvni oly jog- 
köteleztetésektől, melyek erőszakos módon és akarata ellenére 
nem származtathatók. 

VI. 

Mielőtt azon rendszereknek ismertetésére térnénk át, melyek 
a paternitas elvétől letérve, a matemitas álláspontját követik, a 

házasságon kívül született gyermekeknek azon különös nemét 
kívánom bemutatni, mely a szász és a zürichi polgári törvény- 
könyvekben felállíttatott, a menyasszonyi gyermekeket, — Braut- 
kínder — kiknek jogállása lényegesen eltér a többi törvénytelen 
gyermekekétől. Maga a nevezett két törvény azonban oly annyira 
külömbözö állást foglal a felvetett kérdésben, hogy azokat külön- 
külön kell ismertetnem és azután fogom az elméleti következ- 
tetéseket levonni. A szász polgári törvénykönyv (1578. §.) szerint 
menyasszonyi gyermekek mind azok, kik érvényes eljegyzési vi- 
szonyban álló személyektől születtek, ha mindjárt a nemzés az el- 
jegyzést megelőzte is, de a születés annak tartama alatt követ- 
kezett be. Látni való, hogy ezen fogalom-meghatározás igen bő, 
mert oly egyénekre is terjed, kik akkor midőn a gyermeket nem- 
zették, még nem állottak jegyesi viszonyban és azért tulajdon- 
képen ily gyermek jegyesek gyermekének nem is nevezhető, mert 
ezen elnevezés eredeti rendeltetésénél fogva csakis azon gyerme- 
kekre illik, kiket anyjuk mint menyasszony nemzett. Éppen ez 
okból nézetem szerint a zürichi polgári törvénykönyvnek fogalom- 
meghatározása helyesebb, mert (686. §.) e szerint menyasszonyi 
gyermekeknek csak azok tekinthetők, kik az eljegyzésnek megkö- 
tése után nemzettettek; míg az előbb nemzettek törvénytelen 
gyermekeknek tekintetnek. Ily szempontból a házasságon kívül 
született gyermekek külön nemének megkülönböztetése sok tekin- 
tetből jogosult, mert tagadhatlan, hogy a jegyesek közötti viszony 
lényegesen külömbözik attól, melyet a férfi és nő azon kívül a 
társadalomban egymással szemben elfoglalnak. Feltétlen jog- 
alappal a menyasszonyi gyermekeknek előnyben részesítése csak 
ott bír, hol az eljegyzésnek bizonyos jogkövetkezmények a kísérői, 
mint pl. a görög-keleti egyház tanai szerint; a polgári törvény- 
könyvek felvették ugyan tárgykörükbe az eljegyzést, a nélkül 
azonban, hogy annak különös jogi hatályt tulajdonítanának, sőt 
némelyik mint az általános polg. tvénykönyv egyenesen kimondja, 
hogy az eljegyzés «jogszerü kötelezettséget maga után nem von» 
(45. §.), mások mint a szász törvénykönyv, valamint a német 
birodalmi tervezet, bár külön fejezetet szentelnek a tárgynak, de 
az eljegyzést mégis a rendes magánjogi és kártérítési elveknek 
szempontjából tárgyalják. Kivételt képez a zürichi polgári tör- 
vénykönyv, mely (581. §.) felállítja azon nagy hor Jerejti elvet, 

hogy az elegendő ok nélkül visszalépő fél jegyestársának kártérí- 
tésén kívül elégtétellel is tartozik a miért a viszonyt felbontotta, 
és ezen elégtétel — Genugthuung — terjedelmét bírói belá- 
tástól teszi függővé ; itt tehát a jegyesség mint különleges jogi 
YÍszony nyer szabályozást, a melytől önálló és eredeti jogczimmel 
bíró kötelezettségek származnak, de sőt a 898. §. szerint törvé- 
nyes leszármazók hátrahagyása nélkül elhunyt jegyesének ha- 
gyatékában annak ^/lo része erejéig a másik fél törvényes örökö- 
södési joggal is bír ! Ily állásponton már a következetességnek 
követelménye, hogy az eljegyzés alatt nemzett gyermekek külön 
tekintetbe vétessenek ; de indokolható ezen eljárás akkor is, ha 
Talamelyík törvényhozás nem látja el jogi szentesítéssel az el- 
jegyzést, mert annak mint külön és pedig kedvezményezett vi- 
szonynak társadalmi szentesítése tekintetében nincs külömbség 
a művelt nemzetek között. A gyakoriabb és fesztelenebb érint- 
kezésnek lehetősége, de különösen a létesülendő házasságnak 
hiztos kilátása oly körülmények, melyeket akkpr, midőn emberi 
ballépéseknek társadalmi sőt államhatalmi megtorlásáról van szó, 
ügyeimen kívül nem lehet ha^ni. Igaz ugyan, hogy azon rend- 
szer a visszaéléseknek is tág mezejét nyitja, de éppen azért el- 
^ngedhetlen szükség, hogy a kellő határok megvonassanak, me- 
lyeken túl a kedvezmény ereje nem terjed ; más felől pedig eny- 
híti a visszaélések lehetőségének hatását, hogy bár a közerkölcs 
tekinteteiből sajnálatra méltó, ha a jegyesek egybekelésök előtt 
veszik ki a házas élet örömeit : ebből, a mennyiben tényleg 
létrejő a házassági összeköttetés, senkire nézve semminemű hát- 
rány nem keletkezik, mert a házasság előtt született gyermekek 
a házasság által törvényesíttetnek, azok pedig, kik csak a há- 
zasság tartama alatt születtek a törvényes születésnek vélelménél 
fogva törvényesek. Veszély csak abban rejlik, hogy lelkiösme- 
xetlen egyének az eljegyzést eszközül használhatják fel vágyaiknak 
kielégítésére a nélkül, hogy valaha szándékukban állott volna a 
házasságra lépés ; ezen veszélyt egészen kiirtani nem lehet, de 
eshetőségei jelentékeny mérvben csökkenthetők az által, hogy 
az eljegyzésnek rosszhiszemű felbontóját a mennyiben jegyesét te- 
herbe ejtette, nemcsak jelentSséges polgárjogi kötelezettségekkel ter* 
heljük, hanem azt büntetőjogi felelősségre is vonjuk. A magánjogi 
következmények abban volnának megállapítandók, hogy az el- 

jegyzés alatt nemzett gyermeket atyjával szemben teljesen hasoo 
jogállásba helyeznök, mint melyet a törvényes gyermek elfoglalj 
e mellett a rosszhiszemű jegyest a másik fél részére fizetendő ér- 
zékeny pénzbirságban kellene marasztalni. Az ámításokkal sike- 
rűit házasságon kivül történt teherbe ejtésnek büntetőjogi meg- 
torlása több államnak bűntetőjogi rendszerébe befogadtatott, így 
legújabban Canada állama létesített törvényt, melylyel a csábítást 
jelentékeny büntetéssel sújtja ; a magam részéről ily eljárásnak 
feltétlen híve vagyok, mert nem látok kevesebb büntethetőségei 
azon cselekményben, melylyel hiszékeny leány főleg a házasságnak 
ünnepélyes alakban történt Ígérete folytán és annak leple alatt 
elcsábíttatott és női becsületében megöletett, mint a jogtalan 
anyagi haszonnak szerzése czéljából és ravasz fondrlatokkal tör- 
tént tévedésbe ejtésnek tényében, mely által másnak vagyoni 
kár okoztatott. Ily biztosítékoknak alkalmazása mellett a meny- 
asszonyi gyermekek fogalmának hazai jogunkban is elfogadását 
ajánlom, minden esetre azonban csak azon terjedelemmel, melyet 
a zürichi polgári törvénykönyv fogadott el. Mert a szász codexnek 
azon álláspontja, melylyel az eljegyzés előtt nemzett gyermekeket 
is menyasszonyiaknak tekinti, ha később eljegyzés létesül, csak 
akkor birna, ha nem is jogi, de méltányossági alappal, ha az el- 
jegyzést, mely alatt a gyermekek születtek, házasságkötés köve tné^ 
és a törvénykönyv nem fogadná el az utólagos házasságkötés ál- 
tali törvényesítést ; miután azonban a törvényesítésnek ezen 
módja a tárgyalt törvénykönyv szerint is első helyen soroltatik, 
a menyasszonyi gyermekek fogalomkörének ilyetén kibővítése 
egyáltalában nem indokolható és kizárólag a gyermekeknek érder 
keit S25emmel kisérő emberiességnek kifolyománya, de egyúttal 
gazdag forrása a visszaéléseknek, mi a menyasszonyi gyerme- 
keknek ezen törvénykönyv szerint is a törvényesekkel egyenjogú- 
sítása mellett ezen utóbbiak jogainak határozott sérelmére vezet. 
A mi a menyasszonyi gyermekeknek jogállását illeti, megegyezik 
a két törvénykönyv abban a tekintetben, hogy ó%^í mindenben a 
töwényes gyei'mekekhel egyenlő jogokban részeltetik, tehát atyjok- 
nak családi nevét és rendes polgári állását követik, utánna tör- 
vényes örökösödési joggal birnak, azonban nem atyai, hanem 
gyámi hatalom alatt állanak, mely tiszt az atyának kérelmére 
a zürichi törvénykönyv (689. §.) értelmében az árvahatóság által 

reá is bízható. Azon némileg laza felfogás, melyet a szász törvény- 
könyv a menyasszonyi gyermekek fogalommeghatározása tekin- 
tetében tanúsít, némileg enyhíttetik annak az örökösödési jog 
kérdésében a zürichi törvénykönyvénél szigorúbb álláspontja 
által. Míg t. i. ez utóbbinak (892. §.) értelmében a menyasszonyi 
gyermekek után az örökösödésnek rendje feltétlenül ugyanaz^ 
mint a törvényesek hagyatékában, t. i. a szülőknek egyenlő arány- 
ban való öröklése mindegyiköknek biztosított különös örökösö- 
dése mellett bizonyos tárgyakra vonatkozólag, addig a szász tör- 
vénykönyv (2018. §.) a menyasszonyi gyermekeket a törvénye- 
sekkel egyenlő örökösödési joggal ruházza fel ugyan, de annak 
2039. §-a az atyát, kinek hibájából az eljegyzés felbontatott, a 
menyasszonyi gyermek hagyatéka után minden öröklési jogból 
kizárja. 

VII. 

Ezek után áttérek azon rendszernek ismertetésére, melyre 
a napóleoni polgári törvénykönyvben lefektetett maternitasi elvnek 
következeteskifejtése vezetett és melylyel azon törvénykönyvön 
kívül az olasz codice civile-ben is találkozunk. A maternitas el- 
vének kiindulási pontja azon jogijictio, hogy házasságon kívül 
született gyermeknek nincs atyja, hanem csak anyja, a miből kö- 
vetkezik, hogy a házasságon kívüli atyaságnak bírói megállapí- 
tása nem foganatosítható, az u. n. atyasági perek nem indíthatók 
meg. A code civile (340. §.) és a codice civile (189. §.) egy érte- 
lemben tartalmazzák az elvnek kimondását : az atyasági kereset 
nincs megengedve ; külömbség van a két törvény között annyiban, 
hogy a franczia és a belga codex kivételt csak a nőrablás esetére 
engednek, az olasz pedig az erőszakos nemi közösülés eseteiben 
is. A kivételek erkölcsi tekintetekből nélkülözhetlenek, mert az 
anyaság kizárólagos elvének indokát annak föltevése képezi, hogy 
a házasságon kívül történt nemi együttélés a feleknek kölcsönös 
megegyezése alapján létesülvén, a nő számolt elhatározásának 
természetes következményeivel és azokat magára vállalta. A mint 
a rendes körülmények megváltoznak és a házasságon kívüli 
nemzés oly tényezőknek behatása folytán történt, a melyek a 
mutuus consensust kizárják, a következtetésnek alapjául szolgáló 
indok elesvén, az arra épített rendszer is elveszíti létjogosultságát. 

A franczia és a belga törvénykönyvek a nörablás — enlévement — 
esetében, a mennyiben ennek következtében született a gyermek, 
megengedi, hogy az érdekelt feleknek kérelmére a fiőrabló a gyer- 
mek atyjának nyilváníttassék : «le ravisseur pourra étre . . • dé- 
claré pere de Tenfant*. Ezen rendelkezésnek kellő méltatása czél- 
jából az « enlévement* fogalmával kell megismerkedni, melyet a 
code pénal belge (368. §.) következőképen határoz meg: «1 évtől 
5 évig terjedhető fogházzal és 50 franctól 500 francig terjedhető 
pénzbüntetéssel büntettetik az, ki erőszakkal, csellel va^y fenye- 
getéssel kiskorúat elrabolt vagy elraboltatott* ; ezen § tehát kizá- 
rólag a személyes szabadságnak megsértését üldözi, tárgya a 
«rapt de violance» elvonatkoztatva minden egyéb tehát erkölcs- 
telen czéloktól is, a mely utóbbinak fenforgása mellett a 370. §. 
irányadó. Ezen szakasz már a «rapt de séduction* ellen irányul, 
midőn büntetést szab arra vonatkozólag, «a ki 16-ik évet betöltött, 
de még nem nagykorúsított leányt annak beleegyezése mellett el- 
rabol », itt tehát már nem a személyes szabadságnak megsértése, 
de az elcsábítás büntettetik, mert a 16 éven felüli leánynak az 
elcsábítás czélzata nélkül történt elrablása a 369. §. szerint szin- 
tén csak mint «rapt de violance» büntettetik. Nyilvánvaló, hogy 
a polgári törvénykönyv, midőn az enlévement folytán született 
gyermekekre nézve különös rendelkezést állított fel, ez által az 
elcsábításnak puszta tényét részeltette különös figyelemben, a 
nélkül, hogy tekintettel lett volna aira, hogy a nemi közösülés a 
leánynak akarata ellenére történt, sőt ez utóbbit a 370. §-nak fo- 
galmazása egyenesen kizárja. így tekintve a dolgot, a franczia és 
a belga törvénykönyveknek álláspontja nem kielégítő, mert csak 
a fiatalkori tapasztalatlanságot védi lelketlen kéjenczek ellen, a 
mi bár tiszteletre méltó eljárás, de korántsem elegendő azon 
szempontból, midőn a mutuus consensus-nak fenforgása forog 
szóban ; mert tagadhatlan ugyan, hogy a fiatal leánynak rend- 
szerint tapasztalatlanságuk által menthető beleegyezése nem fo- 
gadható el olyannak, melynek alapján a férfit felmenthetnők csá- 
bításának következményei alól, — de még erősebb indokok szó- 
knak a mellett, hogy a férfi a házasságon kivül létesített atyasá- 
gának következményeit viselje akkor, midőn a nemzés a nőnek 
határozott és kifejezett akarata ellenére tehát erőszakos módon lé- 
tesült. Ez a maternitas elvének egyenes következménye ; melynek 

figyelmen kivül hagyása következetlenséget jelent. Azért feltét- 
lenül helyesebb az olasz polgári törvénykönyvnek álláspontja, 
mely a nőrabláson kivül, melyben az elcsábítás szintén benne 
foglaltatik, az erőszakos nemi közösülés — stuprum violentum — 
tekintetéből is helyt ád az atyasági kei-esetnek, mert ebben rejlik 
a lényeg, míg a másik kivétel inkább a méltányosság tekinteteinek 
tett engedmény. Abból, hogy a maternitas rendszere nem ismer 
szabály szerint természetes alyaságot, még nem következik ter- 
mészetszerűleg az, hogy a rendszert követő törvénykönyvek a 
tartási pert is eltiltják ; mert a mint annak helyén utaltam reá, 
az obligatio exdelicto elmélete mellett a tartási kötelezettség nem 
a természetes atyaságnak következménye, hanem az mint kárté- 
rítési jog illeti a gyermek anyját, nem is mindig annak nemzője 
ellenében, hanem azzal szemben is, a ki az anyjával nemileg kö- 
zösült és a törvényes vélelem reá illik. Ennek példáját hiszen 
hazai joggyakorlatunk is szolgáltatja, mely midőn a többekkeli 
közösülés kifogásának szerfelett megszorítása daczára is a tartási 
kötelezettséget a természetes atyaságnak megállapításához köti, 
ez által kétszeres hibában szenved. Mindazonáltal úgy a franczia 
és a belga mint nem különben az olasz törvénykönyv is tartási 
pert sem ismer, a mit határozott előnyükre tudok be, mert az 
obligatio ex delicto elméletét általában elvetem. Meg kell egyéb- 
iránt e helyütt jegyezni, hogy a code civile uralma alatt kifejlett 
joggyakorlat is kiterjesztette az enlévement terjedelmet a viol — 
erőszak — eseteire, és azokat az atyasági kereset czimeként el- 
fogadta. 

Midőn a most tárgyalt törvénykönyvek a természeti atyát 
nemzési tényének minden következményei alól mentesitik, és kü 
lönösen a belga joggyakorlat mindössze bírói úton érvényesít- 
hetőnek tartja az ígéretet, melylyel magát valaki a születésből 
eredő költségeknek viselésére, valamint a gyermeknek tartására 
kötelezte, következetesség mellett fokozott részletességgel és bő- 
kezűséggel kellett volna a gyermeknek jogviszonyát anyjával 
szemben szabályozni; tényleg azonban ily gondosságot a jelzett 
törvényekben hiába keresünk. Hiszen a rendszernek tulaj donképen 
az a kiindulási alapja : hogy a természetes gyermeknek sem atyja 
sem anyja nincs, az elsŐt keresni a törvény tiltja, a másodikat 
megengedi; tehát ezen rendszer mellett még azon elv sem áll 

213 



60 

mater semper certa est, mert a gyermeknek anyja csak akkor is- 
mertetik el annak az ö akarata ellenére, ha a gyermek külön 
anyasági per utján bebizonyítja, hogy ö az, kit anyja szült. 
E nélkül a házasságon kivüli gyermek minden családi kapcso- 
laton kivül áll, szüleinek egyikével szemben sem formálhat semmi- 
nemű jogokat, ügy a belga, mint az olasz törvénykönyv külön 
szakaszokban rendelkeznek az anyasági keresetekről (belga tör- 
vény 341. és köv. §-a, olasz codice 190. és köv. §§.) ; csak azon 
esetre, ha ezen kereset eredményre vezetett, adnak a természeti 
gyermeknek törvényes örökösödési jogot anyjával szemben, ellen- 
kező esetben az semminemű joggal nem bir. A belga code (756. §.) 
és az olasz codice (743. §.) egy értelemben mondják ki, hogy a 
természetes gyermekek sem atyjuk sem anyjuk után örökösödési 
joggal nem birnak, és miután a belga törvény (338. §.) szerint a 
természetes gyermekeknek jogai az örökösödési jogban szabá- 
lyozvák, mely tehát egész jogkörüket kimeríti, ezzel nyíltan ki 
van mondva, hogy ezen szerencsétlen teremtések teljesen jogtól 
fosztvák szüleiknek bármelyikével szemben is. A belga törvény 
(335) a vérfertőzésből és a házasságtörés folytán született gyer- 
mekeket még anyjuk keresésétől is eltiltja, míg az olasz ebbeli 
álláspontjának következetességénél fogva ily gyermekeknek tar- 
táshozi igényét szülei hagyatékára is átszármaztatja a törvényes 
örökösöknek osztályrészeik erejéig (752. §,) és ebben a tekintetben 
a szász törvénykönyvnek a gyermek tartási igényének az atya 
örököseivel szemben is biztosítására vonatkozó rendelkezéseivel 
megegyezik (sz. p. tk. 1873. §.) Humanismus, a mint az eddi- 
giekből kitetszik, a román nemzetek törvénykönyveiből kevéssé 
sugárzik ki, de kitetszik egyúttal az is, hogy ezen törvényköny- 
vekről azt sem mondhatni, hogy a maternitas elvét követik, mert 
tulaj donképeni alapelvök, hogy a házasságon kívül született gyer- 
mek senkinek fia, ki az anyjával szemben természeti jog szerint 
is fennálló jogait per útján kénytelen keresni. A code civile és a 
codice civile egyaránt rendszerökbe fogadták az anyasági keresetet; 
mind a két törvénykönyv azonban oly megszorító rendelkezéseket 
fogadott el ezen kereset érvényesithetésére, a melyek annak si- 
kerét csaknem kizárólag az anyának akaratától teszik függővé. 
Az által t. i. hogy a code civile szerint (341. §.) annak bizonyí- 
tása, hogy a gyermek ugyanaz a melyet az anyjának állított nő 

szült, — mert a természetes anyaságnak kimutatása ezen tény- 
körülménynek bebizonyításától tételeztetik föl — nem történ- 
hetik a bizonyítási elméletnek rendes szabályai szerint^ hanem a 
rendszerinti t. i. tanúk általi bizonyítási mód csak akkor foghat 
helyet, midőn Írásbeli bizonyíték kezdeményeztetett — lorsqu' il 
aura déjá un commencement de preuve par écrit — miután ily 
írásbeli bizonyíték, hogy az anyával szemben alkalmaztatbassék, 
csakis annak akaratával nyerhet avagy nyerhetett létet: oly ese- 
tekben, midőn az anya el van határozva gyermekét megtagadni, 
a bizonyítás sikerre semminemű körülmények között sem ve- 
zethet. Tekintve pedig, hogy a gyermekek elismerésének rend- 
szere mellett azon anya, ki gyermekéhez ragaszkodik, azt minden- 
esetre el fogja ismerni, ha másként nem, akkor az állami lajstro- 
mokba való bejelentés alkalmával az által, hogy nevét köteles- 
ségszerűen közli a hatósági közeggel ; attól a nőtől pedig, a ki a 
szülésnek közvetlen behatása alatt sem érez anyai vonzalmat a 
csecsemő irányában, nem lehet elvárni, hogy írásbeli bizonyítékot 
szolgáltasson maga ellenében, ezekből kitűnik, hogy az anyasági 
kereseteknek ily alakban engedélyezése teljesen felesleges, mert 
sikert nem ígér. Az olasz codex (190. §.) lényegileg megegyezik 
a code civile elvével, de attól eltérőleg Írásbeli bizonyíték hiányá- 
ban a születésre vonatkoztatott azonosság bizonyításának akkor 
is ád helyet, midőn a születésre vonatkozó biztos tények — fatti 
certi — által megállapítható vélelemnél fogva a tanúk általi bi- 
zonyítás megengedendőnek mutatkozik ; tehát a tanúk általi bizo- 
nyításnak az okszerű következtetések mellett tért enged. Dy alakban 
a kereset lényegesen módosul a gyermek előnyére, mert a bíró- 
ságnak belátásától függ a gyermeknek, mely keresetének jogszerű- 
ségét valószínűsítette, annak érvényesítését tanúk segélyével biz- 
tosítani, így őt anyjának akarata ellenére is őt megillető jogál- 
lásához segíteni. 

A kereset folytán bírói ítélet által elismert természetes 
gyermeknek jogállása általában véve ugyanaz, mint a szülök 
által önkényt elismert gyermeké; ezt az olasz törvénykönyv 
(192. §.) kifejezetten kimondja, a code civile nem tartalmazza 
a rendelkezést, de hogy az elv rendszerének megfelel, kitűnik 
abból, hogy a természetes gyermekek elismerésének fejezeté- 
ben tárgyalja az önkénytes elismerés után a kereset által tör- 

ténendö elismerést^ és a 756. §-hoz kifejlett joggyakorlat ha- 
tározottan abban állapodott meg, hogy az ítélet által elismert 
gyermekeknek ugyanazon jogaik vannak szüleik hagyatékában, 
mint az önkényt elismert gyermekeknek. Azért ezen jogállást itt 
külön részletezni nem fogom és ebben a tekintetben az önkénytes 
elismerés folytán törvénytelen gyermekeknek tekintendő leszár- 
mazók jogainak tárgyalására utalok. 

vm. 

Azon mostoha bánásmódnak súlyát, melyben a napóleoni 
törvényhozás és követőinek rendszere megalapítójának jelsza- 
vához híven : «rétat n'est pas interessé á ce qu'il y ait des 
bátards» a házasságon kívül született gyermekeket részesíti, né- 
mileg enyhíti azon körülmény, hogy a gyermekek elismerésének 
intézményét részletesen szabályozza. A vonatkozó törvénykönyvek 
az elismerésre nézve lényegileg ugyanazon elveket követik, de az 
intézmény részletes kifejtésében nevezetes külömbségeket talá- 
lunk, a melyekre annak helyén utalni fogok. Elv az, hogy az el- 
ismerés általában kétféle módon történhetik : vagy az által, hogy 
a születésekről vezetett állami lajstromba a szülőnek neve bejelen- 
tetik vagy közhitelű okirat által. A code civile szerint éppen úgy,, 
mint az olasz polgári törvénykönyv értelmében is minden szü- 
lésnek ténye 3 nap alatt a helybeli állami tisztviselőnek — 
Tofficier del'état civil du lieu — bejelentendő, és pedig a code 
civile szerint a gyermeknek felmutatása által, mely szabály alól 
csak a gyermek veszélyeztetésének esetében tétetik kivétel oly 
értelemben, hogy a tisztviselő megy az újdon szülöttnek házába 
a déclaration felvételére. A bejelentésnek eszközlésére első sorban 
az atya és csak ilyennek hiányában a kezelő orvosok, szülőnők 
és más a szülésnél segédkezett személyek köteleztetnek ; ha pedig 
az anya házán kivül betegeoett le, azon személyre hárul a beje- 
lentési kötelezettség, kinél a születés megtörtént. A bejentés két 
tanú jelenlétében azonnal lajstromba vezettetik a születés tenyéré 
és a gyermek, valamint szüleinek állására vonatkozó minden ada- 
toknak pontos feljegyzése mellett. Ezen bevezetésnek lényegét 
képezi az atya és az anya nevének megjelölése ; ezen körülmény > 
valamint az, hogy a bejelentésre első sorban az atya köteles^ 

azon kérdést kelti : hogy a házasságon kívül történt születés is 
bejelentendö-e és megjelölendő-e abban a szülőknek neve is ? Az 
első kérdés csakis igenlőleg döntheti el annál fogva^ mert ezen 
törvényes rendelkezéseknek (55 — 62. §§.) fejezete általában a 
születésnek okmányositásáról — des actes de naissance — szól, 
minden különbőztetés nélkül annak jellegére keletkezése szem- 
pontjából ; a másik kérdést a törvény nem dönti el, de a jogg}'a- 
korlat a szülésnél segédkező szakértőknek — Taccoueheur — kö- 
telességévé teszi, hogy az anyának nevét akkor is bejelentsék, 
midőn természetes gyermeknek születése forog szóban. A ne- 
hézség ezen szempontból abban mutatkozik, hogy minden elő- 
vigyázat eredményre csak akkor vezethet, ha a nő neve ismeretes ; 
ellen esetben, és ha a szégyenét leplezni igyekvő asszony nevét 
eltitkolja, avagy álnevet jelent be : ezen lajstromozás a születés 
tényének bizonyítására alkalmas eszközt nem képez. Éppen 
azért mondja ki a code civile (334. §.), hogy az elismerés közhitelű 
okirat által történhetik, a mennyiben a teimészetes származás a 
születési lajstromok által nem igazoltatik^ és az olasz törvénykönyv 
szerint is (181. §.) az elismerés vagy a születési okmány által 
igazoltatik, vagy közhitelű a születést megelőzőleg, vagy azt kö- 
vetőleg felvett okmány által. Az önkénytes elismerésnek második 
formája a közhitelű okmány felvétele által annak elismerése, hogy 
a gyermek azon szülőnek természetes gyermeke, a melyik ezen 
tényt az okmányban hitelesítteti. L'acte authentique, illetve atto 
autentico alatt a tárgyalt törvénykönyvek valamely nyilatkozatnak 
hivatalos személyiség által annak hatáskörén belű) a kellő ünne- 
pélyességgel szerkesztett okiratba felvételét értik, és melyet fel- 
tétlen bizonyító erővel raháznak fel oly értelemben, hogy az 
ellenbizonyítás — contre lettres — csakis a szerződő felek között 
birhatálylyal, harmadik személyeknek jóhiszeműleg szerzett jogait 
nem érintheti. Az elismerésnek ezen alakja tehát ünnepélyes ki- 
nyilatkoztatása a közokiratok felvételére feljogosított állami tiszt- 
viselő előtt, hogy egy bizonyos gyermek házasságon kívül nemzett 
avagy született gyermeke annak, ki a nyilatkozatot teszi ; mert 
úgy látszik ily megszorító értelmezést ád a 334. §-nak a joggya- 
korlat, mely nem tekinti elismerésnek a közokiratban foglalt más 
irányú kinyilatkoztatást, ha abban az elismerés közvetve benne 
is foglaltatik ; így ismételten kimondották a belga bíróságok, hogy 

azon közjegyző előtt tett nyilatkozat, melyben egy asszony vala- 
mely gyermek házasságához való beleegyezését adja, nem tekint' 
hetö elismerésnek, csupán Írásbeli bizonyítékok kezdetének, mely 
anyasági keresetre ad alapot. Kitetszik ebből, hogy a törvénynek 
az elismerés ezen módozatára vonatkozó rendelkezése nem elég 
határozott, mert nem állapítja meg közelebbről, mikor tekin- 
tendő á közokirati kinyilatkoztatás elismerésnek, és ez által alkal- 
mat szolgáltat oly szűkkeblű magyarázatra, mely a törvényho- 
zónak talán czélját sem képezte. De általában is túlzott ezen tör- 
vénykönyveknek álláspontja, melylyel a közhitelű elismeréshez 
ragaszkodnak, holott a teljes bizonyító erejű magánokiratban 
foglalt elismerés teljesen kielégítő és messze vezet, ha a törvény- 
hozó attól tart, hogy ez által az elismerés a szülőnek akarata 
ellenére tőle csellel vagy erőszakkal kicsikarható volna; ezzel 
azemben pedig közel fekszik az aggály, hogy a szülő, ki gyerme- 
kének elismerésére külömben hajlandó volt, attól éppen a nyil- 
vános actus által visszariad. Az elismerés által a szülő a házas- 
ságon kívüli nemzést illetve születést általában magára vállalja ; 
mindazonáltal házasságtörésből és vérfertőző viszonyból származott 
gyermekeknek elismerése nincs megengedve (335 illetve 180. §.) és 
a joggyakorlat szerint az eUsmerés semmis, és joghatálytalan, a 
mennyiben az sajátkezűleg szerkesztett, tehát nem közhitelű vég- 
rendeletben történt, mert ily viszonyból keletkezett gyerme- 
keknek elismerése általában tiltva van. Miután pedig úgy az atya- 
sági, mint az anyasági kereset csak azon esetekben engedhetik 
meg, melyekben az elismerés is helyt foghatott volna (342 illetve 
193. §.) : ez által ily gyermekek teljesen jogfosztottak szüléikkel 
szemben akkor is, midőn ezek ismeretesek. Ezen elvet egész 
ridegségóben azonban csak a code civile tartalmazza és a belga 
gyakorlat határozottan kimondotta, hogy egy törvény szerint el 
nem ismert gyermek nem igényelhet tartást, és így a 762. §-nak 
azon tétele, hogy «la loi ne leur — t. i. adultérins és incestueux — 
accorde que des aliments » úgy látszik csak a hagyaték ellen meg- 
állapított jogot képez, a mint hogy részökre ezen jog az örö- 
kösödési jog szabályozásánál biztosíttatik. Ellenben az olasz tvény- 
könyv minden törvénytelen gyermek részére a tartáshozi jogot biz- 
tosítja, ha az atyaság vagy az anyaság polgári vagy büntető íté- 
letből következtethető, ha megsemmisített házasságból ered avagy 

-a szülőnek írásbeli kifejezett kijelentéséből következtethető, — 
esetek, melyeknek két elseje a házasságtörés és a vérfertőzésből 
-származott gyermekeknek egész körét felölelL 

Általános az elv, hogy az elismerés a szüléknek bármelyike 
által avagy közösen is történhetik; áll ez úgy a születési ok- 
mányba való bejelentésre mint a közokirat általi elismerésre 
nézve. A tvénytelen gyermek születésének bejelentésénél ngyan 
^sak az anya nevét kell megjelölni, de ez egyáltalában nem zárja 
ki azt, hogy a gyermeknek atyja ilyen minőségét önkényt beje- 
lenti, mi által a gyermeket elismerte ; a külömbség az elisme- 
résnek két alakzata között itt abban mutatkozik, hogy a születés 
bejelentésénél az atya nem jelentheti be csak a saját nevét, mert 
^z anya nevének bejelentésére hiszen minden körülmények között 
fennáll a köteleztetés, és így ha az atya nevét bejegyezteti, az elis- 
merés mindig együttes lesz. A közokirat általi elismerés történ- 
hetik vagy csak az anya által vagy az atya által is, a nélkül, hogy 
az utóbbi esetben az anyának megnevezése szükséges volna, sőt 
ha ez még megtörtént volna is, annak akarata ellenére vagy leg- 
alább is hozzájárulása nélkül : ebből az anyára nézve semminemű 
jogok és kötelezettségek nem keletkeznek, mert az elismerésnek 
•ezen módja mint par excellence önkénytes elismerés föltételezi 
azt, hogy az elismerő fél maga tegyen erre vonatkozó kinyilat- 
koztatást A dolog természetéből következik, hogy az elismerésnek 
csak azon fél ellenében vannak joghatályai a melyik által az tör- 
tént; az olasz törvénykönyv (182. §.) ezt kifejezetten kimondja, 
míg a code civile (336. §.) csupán annak kijelentését tartalmazza, 
hogy az atyának elismerése az anyának hozzájárulása nélkül 
joghatálylyal csak az atya irányában bir, mert ha az atya elisme- 
résében megnevezte az anyát, és ez ezen jellegét tagadja : ellenében 
a gyermek jogokat nem származtathat. 

Külön figyelembe vételt igényel az elismerés hatályosságának 
szempontjából, midőn az házasságban élő szülő által történt ; mert 
a házastársak között új jogviszony, a család, keletkezvén annak ér- 
dekeit meg kellett óvni az egyik házastársnak egyoldalú leköte- 
leztetése ellenében. Erre vonatkozólag a code civile azt rendeli 
<337. §.), hogy a mennyiben a házastársaknak egyike egy gyer- 
meket, melyet a házasság előtt nemzett vagy szült és nem a másik 
liázastárssal folytatott viszonyban — mert hiszen ez esetben rend- 

szerint az utólagos házasság általi törvényesitéé Önkényt bekö- 
vetkezik — ezen elismerés sem a másik házastársnak sem a há- 
zasságból született gyermekeknek ártalmára nem lehet ; mind- 
azonáltal az elismerés teljes hatályába lép a házasságnak felbon- 
tása után, a mennyiben abból gyermekek nem maradtak. Ez a 
törvényes gyermekek örökösödési jogainak védelme a fattyú gyer- 
mekeknek a családba csempészése ellenében, és mint ilyen a 
franczia rendszer szempontjából teljesen következetes eljárás; a 
házasság, és így a család fennállásának daczára az egyik házas- 
társ által elismert gyermek nem vezettetik be a családba, és nem 
nyer a családi vagyonból való örökösödési jogot, hanem tisztán 
személyi viszonyba helyeztetik az elismerő házastárssal szemben^ 
csupán az után nyer öröklési jogot. Ezen tekintetben világosabb 
az olasz tvénynek rendelkezése (183. §.), mert kifejezetten tar- 
talmazza az elvet, hogy az egyoldalúlag elismert gyermek nem 
vezethető be a családi házba, ha csak nem a másik házastársnak 
beleegyezésével vagy ha az elismerés ezen beleegyezés mellett 
történt. 

Számos controversiára szolgáltatott alkalmat a code civile 
azon rendelkezése (339. §.), mely szerint minden elismerés meg- 
támadható mind azok által a kik abban érdekkel birnak ; mert 
egyfelől a megtámadásnak módja nincs közelebbről megjelölve 
mint a «contester» kifejezése által, és ezzel nyílt kérdés alkot- 
tatott meg arra vonatkozólag, váljon a törvényes születés álla- 
potának megtámadására vonatkozó megszorítás (323.), melynek 
értelmében a tanúk általi bizonyítás csak bizonyos előfeltételek 
mellett foghat helyet, itt is alkalmazandó-e ? — másfelől a meg- 
támadásra jogosítottaknak minden megjelölése nélkül kérdés 
merülhet fel : váljon megtámadhatja-e az elismerést maga az el- 
ismerő fél és kivált az elismert pfyermek ? A belga joggyakorlat 
oda fejlett, hogy az elismerő félnek jogot ád az elismerésnek meg- 
támadására de csak akkor, ha az elismerés valótlan tényeknek 
általa vagy mások által történt bejelentése folytán állapított meg^ 
mert nem szabad feledni, hogy az elismerés alatt általában a há- 
zasságon kívül létesült állapotnak megállapítása értendő, mely 
mint fennebb előadtam, a szülőnek akarata ellenére is történhetik. 
Minthogy pedig a törvény a megtámadási jogot minden érdekelt 
félnek adja meg, nincs ok ezen jogból magát a gyermeket kizárni ; 

hogy ennek gyakran érdekében áüand az elismerést hatályából 
vetni, eléggé tűnik ki örökösödési jogának szabályozási módjából. 
A 908. §. szerint t. i. a természetes gyermek sem élők közötti 
ajándékozás sem végrendelet által nem részesíthető több vagyoni 
előnyben, mint mennyit részére az örökösödési jog (757. és köv. 
§§.) biztosit; ebből folyólag ha valamelyik szülő természetes gyer- 
mekének parányi öröklési részét meghaladó vagyont ajándékozott 
vagy hagyományozott : ezen rendelkezés ipso facto érvénytelen, 
és a gyermek, ha a nagyobb vagyoni részeltetést maga számára biz- 
tositni kivánja, nem tehet [egyebet, mint hogy az elismerés jog* 
hatályosságát megtámadja, mi ha sikerre vezet; mint 3-ik idegen 
személylyel szemben, a mennyiben külömben megállanának, sem 
az ajándékozás sem a végrendelkezés ellenében a 908. §. nem 
érvényesíthető. Az olasz törvény vonatkozó rendelkezésében (188. 
§•) & gyermeknek megtámadási joga külön ki van emelve a többi 
érdekeltek előtt, és ez által minden kételyek ki varnak zárva. 

IX. 

A mi a házasságon kívüli származás megállapításának jog- 
hatályait illeti, ebben a tekintetben lényeges külömbség mutat- 
kozik a code civile és az olasz polgári törvény között ; mert míg 
az 338. §-ában felállítja az elvet, hogy a természetes gyermekek- 
nek jogai az öröklési jogban vannak szabályozva, mi által nyíltan 
kifejezést nyer az elv, hogy ezen jogok kizárólag az örökösödési 
jog keretén belfll mozognak, addig az olasz codex a házasságon 
kívüli származásnak egyéb nevezetes magánjogi következményeit 
is állapítja meg. (184—187. §§.) Meg kell azonban jegyezni, 
hogy a code civile most idézett §-a ellentmondásban van ezen 
törvénykönyvnek egyéb rendelkezéseivel, jelesen a 158. és a 
383. §§-ban lefektetett azon elvvel, mely szerint a házi fegyelem 
gyakorlása nem külömben a gyermekek házasságra lépéshez, va- 
lamint a házasság érvénytelenítéséhez megkívántató szülei bele-^ 
egyezés szempontjából az elismert gyermekek elismerő szülő- 
jüknek gyámi hatalma alatt állanak ; és bár ezen jogviszony a 
gyermekek részéről csakis leköteleztetést jelent, a melynek meg- 
felelő jogkör a szülőt illeti, és így tulajdonképen itt nem a gyer- 
mekek jogáról van szó de a szülékéről, mindazonáltal a házasságon 

kívül történt származásból keletkezett jogi viszonynak alkotó 
részét ez is képezi, és hiányos a 338. §-nak fogalmazása, mert 
arra vezeti a következtetést, hogy a természetes gyermekek és 
szülök közötti jogi kapcsolat az öröklési jog által kimerittetik. 

A most jelzett rendelkezésektől eltekintve, a code civile egy- 
általában nem rendelkezik abban a tekintetben, hogy a termé- 
szetes gyermeknek mi a családi állása ? A törvénykönyvnek állás- 
pontjából, melyet azon gyermekekkel szemben elfoglal, kiknek 
házasságon kivüli származása meg nem állapíttatott, következik : 
hogy ily gyermek családi állással egyáltalában nem bir, annak 
sem anyja sem atyja nincs, ennélfogva névtelen és a családiságból 
eredő minden jogoktól meg van fosztva. Nem tartalmaz a törvény- 
könyv határozott tételt arra nézve sem, — hogy mily családi 
állásban részesül azon gyermek, kinek egyik avagy mindkét szü- 
lője elismertetett; és ha a 371. §-hoz kifejlett birói gyakorlat 
szerint az atyai hatalom a szüléitől elismert gyermekekre is ki- 
terjesztetik, úgy ezen kiterjesztő magyarázat egyfelől ellenmon- 
dásban van a 383. §-sal, mely az atyai hatalmat tárgyazó rendel- 
kezéseknek csak bizonyos részét rendeli az elismert gyermekekre 
vonatkozólag alkalmaztatni, másfelől pedig a magyarázat alkal- 
mazásának tere is csupán a mindkét szülő által elismert gyer- 
mekekre szorítkozik, és megoldatlan marad a kérdés : hogy az 
egyik szülője által elismert gyermek annak családjába lép-e vagy 
sem? A törvénykönyv szellemét követve, a kérdést csak nemleges 
alakban lehet megoldani, és így szabályként kell elismerni, hogy 
az egyoldalúlag elismert gyermek szülője irányában tartozik 
ugyan «honneur et respect))-tel, mely a házi fegyelem gyakorlatá- 
ban és a házassági jog tekinteteiből érezteti hatását, de szülőjének 
tulajdonképeni atyai hatalma alatt nem áll. De nem állanak az 
egyoldalúlag elismert gyermekek szülőjüknek gyámi hatalma 
alatt sem, a törvénykönyvnek rideg értelmezése mellett, mert a 
389 — 396. §§-ban szabályozott törvényes gyámság csak a házas- 
ságból született gyermekekre vonatkozólag állíttatott fel, — 
odurant le mariage» és «aprés la dissolution du mariage». Ez 
utóbbi intézmény körül kifejlett joggyakorlat is ingadozik ; míg 
régebbi határozatok szerint «les pere et mére naturels n'ont pas 
la tutelle légale» addig újabban kimondották, hogy «la mére na- 
turelle est la tutrice légale de ses enfants mineurs* ; természetes, 

hogy ez utóbbi tétel is csak az elismert gyermekre vonatkozbatik^ 
mert csak ez esetben állapíttatott meg a gyermek anyja. Azt hi- 
szem azonban, hogy nincs észszerű indok arra nézve, miért té- 
tessék külömbség abban a tekintetben, hogy az elismerés kinek 
részéről történt ; és ugyanazon érvek, melyek az anyának gyámi 
minőségét igazolják, az atyának gyámsága mellett is harczolnak^ 
ha ez gyermekét elismerte. Nem intézkedik a code civile arra vo- 
vatkozólag sem : kinek nevét viselje az ehsmert gyermek ? Ezen 
kérdésre nézve nézetem szerint a törvénykönyvnek az adoptio 
tekintetében követett rendszere követel tekintetbe vételt és köve- 
tést, és a mint teljesen következetes, és helyes, midőn az adoptált 
gyermeket feljogosltja a törvény (347. §.), hogy az adoptáló szü- 
lőnek nevét viselje, úgy nincs ok miért ne alkalmazzuk a szabályt 
az elismert gyermekekre vonatkozólag, abban az esetben pedig^ 
midőn mindkét szülő ellenében állapíttatott meg a házasságon 
kívüli származás, a gyermek mindkét szülőjének nevét viselhesse. 
Mindezen a kiterjesztő magyarázat útján megállapított elveket az 
olasz polgári tvénykönyv kifejezetten tartalmazza. (184. és 185. §§.) 
Az elismert gyermeket az elismerő szülőnek törvényes gyámi ha- 
tósága alá rendeli, mely hatóság a teljes elismerés esetében az 
atyát illeti; a gyermek elismert szülőjének családi nevét viseli, 
ha pedig mindkét szülő irányában állapíttatott meg a tőlük való 
származás, a gyermeket csak az atyja neve illeti meg. 

A házasságban keletkezett szülői állásnak nevezetes követ- 
kezménye a gyermekek eltartásának és neveltetésének kötelezett- 
sége. A code civile, híven kíméletlenségéhez, és kegyetlen báná^- 
módjához, a természeti gyermekek irányában ezeknek nevelteté- 
séről és eltartásáról hallgat. Azon törvényi rendelkezések, melyek 
a szülőknek neveltetési és eltartási kötelezettségeit tárgyazzák 
(203 — 211. §§,) a házasságból származó kötelmeknek fejezetében 
foglaltatnak, tehát ezen kötelem nólkülözhetlen előfeltétele egy 
érvényes házassági köteléknek fennállása, mi a 203. §-ban hatá- 
rozottan kijelentetett. Ebből nem külömben a többször hivatkozott 
338. §. helyes értelmezéséből, a mely szakasz kétséget kizárólag 
megfosztja a természeti gyermekeket a törvényeseket megillető 
jogoktól — Tenfant naturel reconnu ne pourra réclamer les 
droits d'enfant legitimé — és azoknak összes jogait az örökö- 
södési jog keretébe utasítja : nyilván kitűnik, hogy a code civile 

szerint a házasságon kivül született gyermekeknek sem neveléshez 
sem eltartáshoz joguk nincs. A bírói gyakorlat támaszkodva a tör- 
vényszakaszra, mely a házasságtörésből és vérfertőző viszonyból 
származott gyermekeknek, mivel hogy házasságon kivül történt 
származásuk bíróilag meg nem állapitható, szüléik vagyonában 
alimentationalis jogokat biztosit, megállapította ugyan az elis- 
mert gyermekeknek tartáshozi jogát az elismerő szülővel szemben, 
sőt a brüsseli főtörvényszék eltérőleg további határozataitól a 
természetes gyermek törvényes leszármazóit házasságon kivüli 
nagyszüléivel szemben is tartási igényhez segítette, — mindazon- 
által a szülő neveltetési kötelezettségének megállapítására minden 
támaszpont hiányában a joggyakorlat sem vállalkozott. 

Ezen tekintetben ismét az olasz codex sokkal szabadelvűebb 
és határozottabb, bár lényeges hiányoktól koránt sem ment. Ezen 
törvénykönyv a szülőt, kinek ellenében a házasságon kivüli szár- 
mazás megállapíttatott, kötelezi (186. §.) a gyermeknek eltartá- 
sára, nevelésére, kiképzésre és valamely mesterség vagy művé- 
szetre való oktatásra nem különben a szükség esetében való tar- 
tására, ez utóbbira azonban csak akkor, ha erre képes házastársa 
vagy leszármazol nincsenek. A magam részéről helyeslem, hogy 
a szükséges tartás nyújtásában a házastárs, és a lemenők meg- 
előzik a felmenőket, mert az eltartandóhoz közelebbi kapocsban 
állanak mint a szülők és nem osztom a szemrehányást, mely né- 
mely oldalról a tárgyalt törvénykönyvet éri azon okból, hogy te- 
hetős házastárs és lemenők létezése esetében a szülő a tartási te- 
hertől menekül. Ellenben hibájául rovom fel ezen törvénynek, 
hogy a szülőt korábban elhunyt természetes gyermeke törvényes 
leszármazóinak eltartására, nevelésére stb. csak akkor kötelezi, ha 
ezen leszármazóknak anyja vagy anyai felmenőik arra nem ké- 
pesek ; nem mintha a nagyszülőknek a szülőt megelőző kötele- 
zettséggel kívánnám terhelni, — a minek hiszen semmi okszerű 
indoka nem volna, — de mert egyoldalúnak és igazságtalannak 
tartom, hogy csak az anyát, és az anyai felmenőket vonja köte- 
lembe, és az alól az atyai felmenőket mentesíti. Hogy a ter- 
mészetes gyermek szülőjének eltartására köteleztetik, ha ennek 
sem törvényes fel- és lemenő rokonai sem házast^a arra nem 
képesek (187. §.) egyaránt természetes és igazságos rendelkezés, 
mely ellen kifogást tenni nem lehet. 

X. 

A házasságon kívüli származás megállapításának legfonto- 
«abb következménye az atyaságí elv tagadásán alapúit jogrend- 
szereknek a szülő és gyermeke közötti kölcsönös örökösödési jog. 
Az eddig előadottak után ezen öröklési jog terjedelméhez vérmes 
várakozásokat kötni nem szabad, mindazonáltal ezen természeti 
viszony által létesült kapocsnak ezen tekintetben figyelmesebb 
méltatásával találkozunk sem mint azt az eddig nyert behatás 
folytán elvárhatnék. A code civile és az olasz codex a házasságon 
kívül született gyermekeknek örökjoga tekintetében már nevezetes 
eltéréseket mutatnak, úgy hogy könnyebb áttekintés czéljából a 
két rendszert külön fogom ismertetni. 

Egyetért a két törvény abban, hogy a természetes gyermekek- 
nek örökösödési jogot csak akkor biztosítanak, midőn azok ön- 
kényt elismertettek avagy a házasságon kívüli származás bírói íté- 
let által megállapíttatott. Az olasz tvény (743. §•) kifejezetten tar- 
talmazza a tételt, hogy az elismerés és a kereset folytán történt 
megállapítás között valamint egyéb tekintetből úgy az öröklési 
jog szempontjából is külömbséget nem tesz ; a code civile (756. §.) 
általában csak elismert gyermekekről szól ugyan, de a bírói gya- 
korlat a hivatkozott szakaszt a törvénykönyv szellemében és a 
fenti értelemben magyarázza és alkalmazza. Megegyezik a két- 
féle törvényhozás abban is, hogy az ily módon megállapított örö- 
kösödésijog kisebb terjedelmű minta törvényes gyermekeké, nem 
külömben arra nézve, hogy a gyermek és szülő közötti örökösö- 
dési jog kölcsönös. 

Midőn a code civil (756. §.) az elismert gyermekeknek törvé- 
nyes örökösösödési jogát megállapította, az elismert szülővel szem- 
ben egyszersmind kimondotta, hogy ezen gyermekeknek nagyszil- 
léikkel szemben öröklési joguk nincs ; ezen elv teljesen megfelel az 
elismerés által létesített kizárólag személyes jellegű viszonynak és 
megáUana akkor is, ha a törvény kifejezetten nem tartalmazná. Ez 
utóbbi gyakorlati jelentőségét nyer az olasz törvénykönyvnek szem- 
pontjából, a mely általában szülőkről — genitori — szól, a nélkül, 
hogy rendelkezést tartalmazna a nagyszülők utáni öröklésről, de 
€Z nézetem szerint nem szolgálhat indító okként az ellenkező 
következtetésre. 

Az elÍBmert gyermeknek törvényes osztályrészét a code civile- 
külömbözöképen áUapitja meg a szerint^ a mint az elismert- 
szülő közelebbi avagy távolabbi öröklésre hivatott rokonokat ha- 
gyott maga után hátra. (757 — 759. §§.) Ha törvényes leszármazók 
maradtak^ a természetes gyermek ^/g részét nyeri azon osztály- 
résznek, melyet törvényes származása esetében kapott volna ; ha^ 
csak felmenők vagy testvérek maradtak, V:i-ét, ha pedig ily ro- 
konok sem élték túl : ^k részét kapja a törvényes születése ese- 
tében reá jutandott volna örökségnek ; abban az esetben végűig 
midőn öröklésre képes rokonoknak hátrahagyása nélkül halt el 
az elismert szülő : annak egész hagyatéka az elismert gyermekre- 
száll. Ezen rendelkezések behatóbb magyarázatot igényelnek. Min- 
dennek előtte súlyt kell fektetni azon körülményre, hogy azoa 
esetekben, midőn a természetes gyermek törvényes rokonokkal 
versenyezve örököl, osztályrésze nem a törvényes gyermekek tör- 
vény szerinti osztályrészéhez viszonyítva állapittatik meg, tehát- 
törvényes gyermekek mellett ő nem ezek jutalékának ^/s-át igé- 
nyelheti, de Vs részét annak a jutaléknak^ melyet ö — a termé- 
szetes gyermek — ha tvényes származású volna, a concret esetben 
kapott volna. Hogy a kölömbség a kétféle megállapítás között lé- 
nyeges, azt egyszerű számítási példával fogom kimutatni ; egy^ 
szülő 3 tvényes gyermeknek hátrahagyása mellett elhalt, ha- 
gyatékából 1 elismert gyermek is kér bírói úton osztályrészt, ez. 
esetben a természetes gyermek mivel törvényes származása ese- 
tében V4 részt igényelhetne, ennek Vs-át, tehát ^/i2 részt kap, nem 
pedig ^/9 részt, mert a törvény értelmében ő nem a többi 
törvényes gyermekek jutalékának, hanem azon osztályrésznek 
nyeri ^/s részét, melyet kapott volna, ha ö is törvényes gyermeke- 
lenne az örökhagyónak. 

A törvényes osztályrész ilyetén való kiszámításának nen> 
csak törvényes leszármazók mellett, de általában mindenkoron 
van helye, midőn a természetes gyermek nem egyetemes jogutód^ 
mindenkoron a saját jutaléka vétetik alapúi törvényes leszárma- 
zásának föltételése mellett ; ha tehát az örökhagyó szülő szerződés, 
vagy végrendelkezés útján a 913. §. keretén belül, — mely sza- 
kasz az örökhagyó kezét vagyona feletti korlátlan rendelkezési 
jogában lényegesen megköti — javainak feléről mások érdekében 
rendelkezett és utánna 1 törvényes és 1 természetes gyermek 

226 



73 

maradt, az utóbbi a hagyatéknak csak \\^ részére tarthat igényt, 
ha pedig az örökhagyó 1 testvért is hagyott hátra, annak csak 
^/e-át követelheti, mert ha törvényes leszármazója lenne a ter- 
mészetes gyermek, akkor a szabadon maradt vagyon ^/2-ét, tehát 
a hagyatéknak ^/4-ét igényelhetné. A tárgyalt (757. §.) rendelkezés- 
nek azon kitétele, melylyel nem általában oldalrokonokról, de test- 
vérekről — fréres ou soenrs — tesz említést, lényeges és kiterjesztő 
magyarázat útján nem értelmezhető; mert csak felmenők vagy 
testvérek mellett szorittatik a természetes gyermek örökjoga tör- 
vényes származásának esetében reá esendett örökrészének ^/a-ére» 
testvéreknek nem létezése esetében ezen osztályrész ^/i részre 
emeltetik a többi oldalrokonokkal szemben. A code civile által 
rendszerébe foglalt képviseleti jog, melyet ezen törvénykönyv a 
lemenők és az oldalrokonok tekintetében korlátlanul elfogadott 
(740. és köv. § §0^ ^ utóbbiaknak a természetes gyermekekkel való 
concursusa esetében tehát megszorítást szenved, a mit a képvi- 
seleti jog értelmezéséhez kifejlett bírói gyakorlat ismételve szen- 
tesített. Meg kell e helyütt emlékeznem a belga joggyakorlat egy 
másik megállapodásáról, mely a természetes gyermekek örökö- 
södési jogának lényeges biztosítékát képezi. Ismételten és pedig 
ellenkező irányú határozatoknak hozatala nélkül mondotta ki 
t. i. a bíróság, hogy a természetes gyermek u. n. droit á une 
reserve-el bír szüléje utáni öröklésében; ezen fentartásra való 
jognak megértése czéljából utalnom kell a polgári törvénykönyv- 
nek a rendelkezésre álló vagyon elidegenítésére vonatkozó korlá- 
tozó rendelkezéseire. A tvénykönyv szerint (913. és köv. §§.) le- 
Bzármazók és öröklésre hivatott felmenők létezése esetében a 
vagyonnak csak egy bizonyos része idegeníthető el visszteher 
nélkül, akár élők közötti szerződés akár végrendelet útján és pedig 
ha 3 vagy ennél több törvényes gyermek maradt V*, ha 2 gyer- 
mek maradt ^/s, ha egy gyermek, vagy 1 illetve több felmenő 
maradt ^h, végül ha csak egy ágról való — atyai vagy anyai fel- 
menők — maradtak, a vagyonnak Va része ajándékozható el ; a 
mennyiben az örökhagyó ezen határokat nem tartotta meg : a fel- 
ás lemenő rokonok — de csak is ezek (921. §.) — az ajándékozás 
terjedelmének a kiszabott határig való leszállítását kérhetik, arra 
azonban sem a megajándékozottak, sem a hagyományosok, sem 
a hitelezők joggal nem bimak. A 913. §. ugyan csak törvényes 

gyermekről beszél, a bírói gyakorlat azonban folytonos követ- 
kezetességgel az elismert gyermekeket is részesíti a droit á une 
reserve kedvezményében, a miből következik, bogy a természetes 
gyermek a hagyaték kiegészítésének keresetével épp úgy léphet 
föl, mint a törvényes. 

Első pillanatra feltűnő jelenség, hogy fel- és lemenő vala- 
mint oldalági törvényes örökösöknek hiányában az egész hagyaték 
a természetes gyermekre száll, kizárásával a túlélő házastársnak ; 
ennek magyarázata abban rejlik, hogy a házastársaknak egymás 
vagyonában rendes öröklési joguk nincs, csak rendkívüli, mely a 
természetes gyermekeknek örökösödése után sorakozik és sor- 
rendben csakis az államot előzi meg az uratlan hagyatékba való 
belépésében, és ebben a tekintetben — a házastársaknak egymás 
után öröklési jogára vonatkozólag — a code civile a 118-ik novel- 
lában befektetett római örökösödési jogot híven követte. — 
A természetes gyermek törvényes osztályrészének kiszámításánál 
a hagyatékba betudandó mind az, mit a gyermek szülőjétől akár 
élők közötti ajándékozás útján akár végrendelet értelmében kapott 
(760. §.), és habár a törvény megengedi (843. §.), hogy az örök- 
hagyó kifejezett akaratával az örököst ezen betudási kötelezettsé- 
gétől felmenthesse, ezen kedvezmény a természetes gyermekekre 
alkalmazást nem nyerhet, mert a törvény ezekre vonatkozólag 
határozottan azt rendeli (908. §.), hogysem élők közötti ajándé- 
kozás sem végrendelet által nagyobb vagyoni előnyben nem 
részesíthetők, mint a melyet részökre az örökösödés szabályai 
biztosítanak. Es bár gondját viselte a törvényhozó annak, hogy 
a házasságon kívüli szülő gyermekét ne részeltesse szíve sugal- 
lata szerinti figyelemben az ellenkező irányban t. i. a szülőnek 
önkénye ellenében ezen szerencsétlen teremtéseket vajmi lanyha 
védelemben részesíti. A törvény t. i. a szülőnek tetszésére bízza, 
hogy ebbeli akaratának kifejezett nyilvánulása által természetes 
gyermekét az öröklés rendje szerint őt megillető vagyoni előnytől 
részben megfoszthassa és ebben a tekintetben a gyermeknek joga 
csak annyiban van biztosítva, hogy a mennyiben szülője kifejezett 
rendelkezése folytán a törvény szerint őt illetendett öröklési jutalé- 
kának még felére sem hívatnék meg, a neki rendelt jutaléknak 
örökösödési jogának feléig való kiegészítését per útján is köve- 
telheti. (761. §.) 

Hogy a természetes gyermeknek jogaiba annak leszármazó! 
lépnek, ha előttük meghalt, az a képviseleti jognak a lemenők 
tekintetében végtelen határig való kiterjesztésének (740. §,) ter- 
mészetes folyománya, éppen úgy természetes az is, hogy a beszá- 
mítási kötelességre nézve a természetes gyermeknek jogutódai 
vele mindenben egyforma tekintet alá esnek. (759. és 760. §§.) 

Már előbb utaltam reá, hogy a házasságtörés és vérfertőző vi- 
szony foljrtán keletkezett gyermekek szülőik után törvény szerinti 
örökösödési joggal nem bimak, valamint arra is, hogy itt, a tör- 
vényes öröklési rend tárgyalásánál a törvény részökre tartáshozi 
jogot biztosit. (762. és 763. §§.) Annak helyén kifejtettem, hogy 
a törvény egyáltalában nem tartalmaz rendelkezést arra vonat- 
kozólag, hogy fennáll-é a tartási kötelezettség az eUsmert gyermek 
és szülője között általában, fennáll-e az különösen enfants adul- 
térins ou incestueux-re vonatkozólag? A gyakorlat az első kér- 
désnek igenlő eldöntésében állapodott meg, azon gyermekekre 
nézve, kik a törvény értelmében el nem ismerhetők a 762. és kö- 
vetkező §§. ellenkező tartalmú választ adnak. Súlyt fektetve arra, 
hogy ezen gyermekek jogairól csak az örökösödési rend tárgya- 
lásánál tétetik említés, sőt a következtetéseknek lánczolatába 
belevonva a feltevést, mintha a törvény az elismert gyermekeknek 
tartáshozi jogot biztosított volna, a contrario vont következtetés 
szerint azon gyermekek, kik törvény szerint el nem ismerhetők, 
az elismerés joghatályossága alatt sem állhatnak, — az utóbb 
idézett szakaszok nyilván arra utalnak, hogy ezen gyermekeknek 
eltartáshozi igényük illetve joguk csak szülőjüknek hagyatékával 
szemben áll fenn. Az eltartás mérvét ugyanis a 208. §-ban körül- 
irt szükség keretén belül az örökösöknek számától és minő- 
ségétől teszi függővé a törvény ós kifejezetten elvonja a gyer- 
mektől a kereseti jogot a /ta^j/até/c ellenében akkor, midőn szüléinek 
egyike őt valamely mesterségre taníttatta avagy részére még éle- 
tében tartást biztosított, — ez utóbbira tehát a szülő törvénynél 
fogva nincs kötelezve. Éppen ezen balhelyzetet kívánta tehát a 
törvény némileg helyieütni az által, hogy a gyermeket, kinek el- 
tartásáról szülője életében nem gondolt, mert arra kötelezve nem 
volt, tartás czímén az örökségbe szóllítja. 

A természetes gyermekek öröklési jogának megfelelőleg a 
törvénykönyv a szülőknek örökösödését elismert gyermekeik ha- 

gyatékában is szabályozza oly értelemben, hogy lemenők hiányá- 
ban a hagyaték az elismert szülőre, vagy ha az elismerés mindkét 
szülő részéről tőrtént, egyenlő arányban mind kettőre száll. A lát- 
szólagos kölcsönösség azonban a bírói gyakorlat által a szülőknek 
hátrányára megszorittatott, mert u. n. droit á une reserve-t a 
szülőktől megtagad ; ebben azonban igazságtalanság nem rejlik, 
mert ezen joga a szülőknek törvényes leszármazóikkal szembea 
biztosítva van, míg az elismert gyermek hason jellegű szülőjét 
kivéve mással nem bir, a ki után szükség-örökösödési jogot tá- 
maszthatna. 

Azon általános elv alól, melyet a code civile az öröklési jog 
tekintetében (732. §.) felállít, melynek értelmében a vagyonnak 
természete és eredete között az örökösödés szempontjából kü- 
lömbség nem tétetik, kivételt képez azon rendelkezés (766. §.) 
melyben a törvényes testvéreknek öröklése szabáJyoztatik termé- 
szetes testvérüknek hagyatékában. A törvénykönyv t. i. azon 
esetben, ha az elismert szülők a természetes gyermek előtt el- 
halnak és így ez utóbbi utánuk örökölt, a szülők törvényes 
gyermekeinek — de csakis ezeknek — azon jogot adja, hogy a^ 
természetes gyermek hagyatékából azon javakat, melyeket ez. 
szülei után örökölt avagy azoktól egyébként kapott, visszavehessek 
a mennyiben még természetben a hagyatékban foglaltatnak^ ellen 
esetben azoknak értékét követelhetik a hagyatékból és csupán a 
többi vagyonban örökölnek törvénynél fogva az örökhagyónak 
házasságon kívül származott oldalrokonai. 

Az olasz polgári törvénykönyv a természetes gyermekek örö- 
kösödési osztályrészének megállapításában általában ezen gyer- 
mekeknek inkább kedvez mint a franczia rendszer ; mert törvé- 
nves leszármazók mellett részökre annak ^/2 részét rendeli örök- 
ségképen, mire igényük volna, ha törvényes házasságból származ- 
nának. Egy nevezetes eltérést mutat az olasz tvényköny v szemben 
a code civile-el, midőn a törvényes leszármazóknak akaratától 
teszi függővé, hogy a természetes gyermekek vagy azoknak tör- 
vényes leszármazói, — melyek mindenben elhalt szülőjüknek 
jogállásába lépnek — az örökhagyó hagyatékában in natura ré- 
szeltessenek avagy pénzbeli illetve igaz becsű szerinti ingatlan 
javakkal kielégíttetnek (744. §.) ; ezen rendelkezés által a házas- 
ságon kívül született gyermekeket a családi javakból ki akarták 

230 



77 

zárni a nélkül, bogy ez által a gyermekek jogain sérelem ejtet- 
hetnék, és azért a jelzett megszorításban semminemű jogkorlá- 
toztatás sem rejlik. Felmenők vagy házastárs mellett a termé- 
szetes gyermek a hagyatéknak ^/s-át igényelheti ; azon esetben 
pedig, midőn felmenők és az örökhagyónak túlélő házastársa 
együttesen lépnek örökségbe, a hagyatéknak ^k része a felme- 
nőket, ^A része a túlélő házastársat, a fenmaradó hagyaték pedig 
tehát ^/i2 rész a természetes gyermekeket illeti. A szülőtől annak 
életében kapott vagyoni részeltetést a természetes gyermek örök- 
ségi jutalékába betudni tartozik és ezen kötelezettség alól, 
melynek a lemenő örökösök általában alá vannak vetve (1001. §.) 
a kifejezett felmentés, mely a törvényes gyermekekkel szemben 
helyt foghat (1002. §.), a természetes gyermekekre vonatkozólag 
semminemű hatálylyal nem bir. Törvényes le, — és felmenő roko- 
noknak valamint túlélő házastársnak hiányában a természetes 
gyermekekre száll az egész hagyaték. A külömbség a franczia jog 
rendszerétől itt abban mutatkozik, hogy a természetes gyermekeket 
u túlélő házastárs megelőzi, sőt azzal együtt is örököl ; ezen kü- 
lömbség oka abban rejlik, hogy az olasz törvénykönyv a túlélő 
házastársnak törvényes öröklési jogát megállapítja részben öz- 
vegyi haszonélvezet, részben — törvényes leszármazók hiányá- 
ban — a hagyaték bizonyos hányadára vonatkozó tulajdoni jog 
alakjában. Kérdés támadhat az irányban, hogy a természetes 
gyermeknek örökösödési joga szükségképeni-e, azaz bir-é a törvé- 
nyes osztályrésznek jellegével a franczia droít á une reserve ha- 
sonlatosságára ? Az olasz törvénykönyv a törvényes örökösöket 
szintén megvédi az örökhagyónak túlságos liberalitása ellenében, 
de ezt nem teszi a code civile hasonlatosságára egy rendelkezésben, 
hanem szétszórtan különböző helyeken, a mi az elvnek leveze- 
tését igen nehezíti. Ugyanis a végrendelkezési szabadság korlá- 
tozásánál, midőn kimondja, hogy az örökhagyó javainak csak ^/2 
részéről végrendelkezhetik, a másik fele rész a gyermekeknek törvé- 
nyes osztályrészét képezi, egészen általánosságban kijelenti, hogy 
gyermekek alatt csak a törvényes, törvényesített és fogadott gyer- 
mekek, valamint azoknak leszármazol értetnek (806. §.). Csak 
későbben, midőn fel- és lemenők hiányában az örökhagyónak 
megadja a teljes végrendelkezési szabadságot összes javaira vo- 
natkozólag, fentartja a házastársnak és a természetes gyerme- 

kéknek öröklési jogosultságát. Ennek értelmezésére szolgál a 
818. §.^ mely a házastárs és a természetes gyermekeknek járó 
osztályrésznek, — la porzione dovtita — megcsonkítását végren- 
deleti intézkedés által nem engedi meg, és ha ez mégis megtör- 
tént, annak kiegészítését elrendeli. (82 1. §.) Ez által tehát a termé- 
szetes gyermekeknek törvényes osztályrésze biztosíttatott és mel- 
lőztetett a code civile-nek azon szűkkeblű rendelkezése, melynek 
értelmében az örökhagyónak kifejezett akarata folytán a termé- 
szetes gyermek törvényes osztályrészének felére szorítható. 

Az ajándékozás tehát élők közötti jogügylet által eszközölt 
liberalitas megszorítására vonatkozólag is tartalmaz az olasz tör- 
vénykönyv megfelelő rendelkezéseket, melyeknek hatása a ter- 
mészetes gyermeknek biztosított törvényes osztályrészre is kiterjed. 
Általánosságban a törvény ugyan azt a tételt tartalmazza, hogy 
az ajándékozás csak az ajándékozónak már meglevő vagyonára 
vonatkozhatik (1064.) és nem reménybeli javakra is, miből a sza- 
bálynak ily elvont alakban felállítása mellett jogosult volna a föl- 
tevés, hogy az ajándékozás az egész rendelkezésre álló vagyont 
felölelhetné, — sőt ezen föltevést megerősíti az ajándékozás vissza- 
vonására vonatkozólag tett azon kijelentés, mely szerint a vissza- 
vonás csak hálátlanság és gyermeknek születése esetében foglalhat 
helyet (1078. §.) és azon következtetésnek támogatására szolgál 
az ajándékozás tárgyának leszállítása körül foglalt azon általános 
tétel, hogy a mennyiben az ajándékozás az ajándékozó halála 
idejében rendelkezésére álló vagyonát meghaladná, az leszállít- 
ható azon czím és fejezetben foglalt rendelkezések értelmében, 
melyekben a határ kizárólag a meglevő vagyonra szoríttatik a jö- 
vendőbelinek kizárásával (1091. §.), azonban az utóbb idézett sza- 
kasznak végpontja az első pontnak nyílván czáfolataként már 
azt rendeli, hogy a végrendelkezés leszállítására vonatkozó ren- 
delkezések az ajándékozásnak leszállításánál is irányadók. Hogy 
pedig a tárgyalt törvénykönyv tényleg törvényes osztályrészt 
kíván biztosítani a természetes gyermekeknek is, azt mutatja a 
következő (1092. és 1093.) szakaszoknak fogalmazása, melylyel az 
ajándékozás leszállítására nézve általában azoknak ad jogot, kik- 
nek előnyére a törvény törvényes vagy más osztályrészt tart fenn 
az örökségben — la legge riserva la legittima od altra quota di 
successione — és ezen jogból a franczia rendszer hasonlatosságára 

a megajándékozottat, a hagyományosokat és az elhunytnak hite- 
lezőit kifejezetten kizárja. 

A szülőknek csak egyike által foganatosított egyoldalú elis- 
merés természetének megfelelj ha az olasz törvénykönyv az elis- 
mert gyermeknek szülője házastársával szemben és viszont va- 
gyonjogi köteleztetést általában tehát az örökösödési jogra vo- 
natkozólag sem állapít meg ; ily értelmű kifejezett kijelentésnek 
a törvénykönyv szövegébe való felvétele (749. §.) azért is teljesen 
felesleges volt. 

Az örökösödési jog kölcsönös természeténél fogva a szülőnek 
természetes gyermekének hagyatékára vonatkozó öröklési igénye 
megállapíttatott, valahányszor az leszármazók vagy házastársnak 
hátrahagyása nélkül hunyt el ; és valamint a természetes gyermek- 
nek törvényes öröklése mind két szülője után biztosíttatott, ha a 
házasságon kívüli származásmind kettő irányában nyert megálla- 
pítást^ úgy viszont a szülőknek egyenlő arányban való örökösödése 
közös gyermekük hagyatékában törvényes megállapítást nyert. 
(750. §.) Sőt a természetes gyermeknek határozott kedvezésével is 
találkozunk az olasz törvénykönyvben ott^ hol a szülőnek örökösö- 
dése a túlélő házastárssal egyetemben szabályoztatik a természetes 
gyermeknek hagyatékában. (751 . §•) Addig t. i. míg a szülő hagyaté- 
kában a természetes gyermek^ ki túlélő házastárssal versenyez, ^/s 
részbenörököl és csak ^/s-ban a házastárs, a szülő, ki természetes 
gyermeke hagyatékába ennek házastársával együtt hivatik meg : a 
hagyatéknak csak Vj részét igényelheti, a másik fele a házas- 
társnak képezi törvényes osztályrészéi 

Következetesen azon állásponthoz, melyet az olasz polgári 
törvénykönyv azon gyermekekkel szemben elfoglal, kikre vonat- 
kozólag a házasságon kívüli származásnak megállapítása meg 
nem engedtetik, azoknak öröklési igényeik is szabályoztattak 
abban az értelemben, hogy eltartáshoz való igényük a hagyatéknak 
terhére is biztosíttatik ; az eltartásnak mérve pedig a code civile 
hasonlatosságára a szülő vagyonához és a törvényes örökösöknek 
számához és minőségéhez t. i. örökösödési joguknak tartalmához 
képest rendeltetik megállapíttatni. 

XI. 

Az atyasági elvnek merev tagadása baladott művelödésü 
nemzet jogi alkotmányába bele nem illik ; avult időknek roska- 
dozó maradékaként rlv ki abból^ és a rendszernek alapjában való 
újra építését hangosan követeli. A franczia jog területén nyilvá- 
nuló gyakori magánjogi törvényalkotási kísérletek tanúsítják, 
bogy az átalakításnak szükségérzete a közfelfogást áthatotta^ és 
a közvélemény türelmetlenül sürgeti a gyakorlati szükség köve- 
telményeinek megfelelő polgári törvénykönyvet. Belgiumban leg- 
újabban az igazságügyi kormány megbízásából egy magánjogi 
tervezeti javaslat készült, mely hivatva van törvény erejére emel- 
tetni (Avant projet de révision du code civil, rédigé par F. Lau- 
rent) és mely elvben fentartva a code civile-nak az atyasági ke- 
reset tilalmára vonatkozó elvi álláspontját, az ebből előálló viszás- 
ságokat lényegesen enyhíti, és a házasságon kívül született gyer- 
mekek jogállásának oly kedvező megállapítását tartalmazza, főleg 
azon szempontokból, melyeket a code civile teljesen mellőzött, 
hogy a leghaladottabb polgári törvénykönyvek mellett kitünö 
helyet foglal el. Tekintve, hogy magánjogi törvényalkotásunk 
kezdeményezésénél állunk és főleg a családi jog codificatiójának 
első kísérletezése vanküszöbön, nem tartom érdektelennek a követ- 
kezőkben a belga javaslat rendszerét a házasságon kívül született 
gyermekeknek jogállása tekintetében röviden ismertetni. 

Mint már érintettem, a javaslat a code civile elvi álláspontját 
az atyasági kereset tilalma tekintetében megtartotta ; míg azonban 
az utóbbi egyedül a nőrablásnak határozatlan terjedelmű ese- 
teiben enged a szabály alól kivételt, addig a javaslat az érdekelt 
feleknek kérelmére atyasági kereset indításának a következő ese- 
ekben ad helyet: 1. nőrablás Y&gy erőszak eBetéheUy ^. házas- 
sági Ígéret és elcsábítás eseteiben, de csak akkor, midőn ezen té- 
nyokre vonatkozólag írásbeli bizonyítéknak kezdete fenforog vagy 
okszerű következtetésekből vont vélelem folytán a tanúk általi bi- 
zonyításnak a bíróság helyet ád. (319, §.) A nőrablást általános- 
ságban már a code civile is elfogadja atyasági kereset indításának 
czímeként, a mellett azonban az erőszakot figyelmen kívül hagyja, 
holott a feltétlen jogosultsággal bíró czim éppen az utóbbi ; mert 

míg a nörablás az együttélést csak vélelmezi; addig azt az erő- 
szakos érintkezés kétségen kivül bizonyítja. A házassági ígéret, 
és az elcsábítás ténye oly körülmény, mely ba beigazolást nyer, 
az atyaság vélelmét teljesen igazolja. Hiszen az egész rendszer, 
mely az atyasági kereseteknek elvben való eltiltásában nyilvánul, 
azon indokon alapúi, hogy az atyaság, a mennyiben nem házasság 
által nyer igazolást, mindig bizonytalan, mert egyenesen egyál- 
talában soha még a házassági viszonyban sem bizonyítható. Ha 
iehát rendelkezésre állanak oly ténybeli körülmények, a melyekből 
következtetve ezen általános bizonytalanság megszűnik és általuk 
^gy }^& vélelem megalkotható : a tilalomnak létalapja elvész és 
jogaiba lép a szabály, mely atyát keres, hol gyermek van. Hogy 
azonban a házassági ígéret valamint az elcsábítás czímén atya- 
sági kereset megindításának hely adatbassék, ezen jogczímek fen- 
forgásának bizonyítása egy oly természetszerű követelmény, mely 
nélkül a kivétel az általános szabály alól nem volna igazolható. 
A tanúk általi bizonyítás mindig kétséges értékű érvényénél fogva, 
mert a hamis tanúzás eshetőségei egyáltalában ellenörizhetlenek, 
az ellen, hogy a javaslat ezen bizonyítási eszközt egymagában 
nem fogadja el csak a mennyiben okszerű következtetések által 
is támogattatik, az absolut jog és igazság szempontjából kifogást 
emelni nem lehet. A vitatott ténykörülményeknek bizonyítására 
rendszerinti bizonyítási eszközként a javaslat az írásbeli bizonyí- 
téknak kezdetét kívánja meg, mely alatt (300. §.) családi okmá- 
nyok, házi iratok, az atyától vagy az anyától származó levelek, 
köz- vagy az érdekelt feleknek valamelyikétől származó magán- 
okiratok értetnek; egy bizonyítási mód, mely szabály szerint 
eredményességgel kecsegtet oly viszonynak fennállása mellett, 
melynek tartósságánál és sajátszerű természeténél fogva az 
írásbeli érintkezés csaknem kikerülhetlen. A bizonyítás tekin- 
tetéből ki kell emelni azt, hogy a házassági ígéret avagy el- 
csábítás ténykörülményének beigazolása által csupán az atya- 
ság megállapítására vonatkozó kereshetőségi jog nyer létet, ma- 
gának az atyaságnak perrendszerinti bebizonyítása ettől külön 
áll és erre vonatkozólag a perrendnek közönséges szabályai nyer- 
nek alkalmazást, mert a javaslat a bizonyítás eszközeit nem szo- 
rítja meg. 

Az atyasági keresetnek kivételképen megengedése mellett a 

javaslat egész terjedelmében fentartotta az anyaság megállapí- 
tására vonatkozó keresetnek rendszerét, melyet a code civile 
uralma alatt is kifejlett gyakorlatnak értékesítésével tökélete- 
sített (321. és 322. §§.); határozottabb a javaslat annyiban, 
hogy az anyaság megállapítására irányuló kereshetőségi jogot 
általában az érdekelt feleknek — parties intéressées — adja, 
és annak alkalmazását a gyermek ellenében nem engedi meg, 
a mi különösen az örökösödési jog tekinteteiből igen fontos követ- 
kezésekkeljár, mint arra a code civile vonatkozó rendelkezéseinek 
ismertetésénél utaltam. Nem kevésbé jelentékeny a javaslatnak 
azon újítása, hogy a kereseti jogot az érdekeltfelek szempontjából — 
kik alatt [302. §.) a gyermek és leszármazói értetnek — elévühet- 
lennek jelenti ki, mint általában a családi állás megállapítására 
irányuló keresetet. Ezen elv oly fontos és következményteljes, 
hogy szükségesnek tartom avval bővebben foglalkodni. Midőn az 
j4;yasági per természetét általánosságban tárgyaltam, utaltam 
arra, hogy a zürichi polgári törvénykönyvnek kivételével ezen ke- 
reset az általános elévülési szabályok alá esik azon európai tör- 
vények szerint, melyek a keresetet rendszerükbe fogadták ; ha- 
sonló szempont alá esnek a code civile és az olasz polgári törvény- 
könyv is, mert az elsőnek azon rendelkezése, hogy a gyermek 
szempontjából a családi állás iránti kereshetőségi jog elévithetlen 
(328. §.) csak a törvényes származású gyermekekre nézve nyerhet 
alkalmazást, mert családi állásuk csak azoknak van, az olasz pol- 
gári tvénykönyv pedig, midőn ugyanazon elvet felállítja (177. §.) 
kifejezetten a törvényes származásnak családi állását hangsú- 
lyozza. Ily értelemben, midőn a törvényes származásnak a gyer- 
mek általi vitatása forog szóban, a kereset elévíthetlensége kifogás 
alá nem eshetik ; de nézetem szerint nem helyeselhető, hogy a 
házasságon kívül való származásnak vitatása nem köttetik bizo- 
nyos záros határidőhöz, a melyen túl a kereset többé meg nem 
indítható. A mint a törvényes születés vélelmének megdöntésére 
irányuló kereshetőségi jogot minden haladott törvényhozás lehető 
rövid időhöz köti elévülésnek veszélye mellett, épp oly méltányos, 
hogy a házasságon kívüli származásnak megállapítására irá- 
nyuló kereset is a rendesnél rövidebb elévülési időhöz köttessék 
De ha már megtartják ebben a tekintetben a rendes elévülést 
annyira menni, mint azt a belga javaslat czélozza, semmi esetre 

sem szabad ; mert míg a code civile és az olasz törvénykönyv a 
keresetnek elévíthetlenségét csupán a törvényes gyermekekre vo- 
natkozólag állapltja meg, addig a javaslat a családi állás iránti 
kereshetőséget általában a gyermekekre és azok lemenőire nézve 
örök időkre fentartja ; mi több, ezen kereseti jog átszáll az örö- 
kösökre is — kik nem leszármazók — a mennyiben vagyoni ér- 
dekük kivánja és az örökhagyó 26. életéve előtt meghalt a nélkül, 
hogy a keresetet megindította volna vagy ha akár idősebb korá- 
ban is halt el, de már a keresetet megindította volt. (303. és 304. § § .) 
Tagadbatlan, a kereset elévíthetlenségének erős erkölcsi indoka 
van, hogy cselekményének következményeért mindenki feltétle- 
nül feleljen; de ezzel szemben áll a jogrendnek azon követel- 
ménye, hogy ne vonjunk felelősségre senkit oly időben, midőn 
az ellenbizonyítás eszközeit esetleg elvesztette és ne terjesz- 
szűk ki valamely jognak érvényesítését oly személyekre, kik 
közvetlenül abban nem érdekelvék, mert az első sorban 
legszemélyesebb jog. Mi okból terjesztjük ki a házasságon 
kivül való származás megállapítására irányuló kereshetőségi 
jognak érvényesítését továbbra mint a gyermek önálló perbe 
szállhatásának első évein túl? Mily indok van arra nézve, 
hogy ha egy gyermek 20 éves koráig nem kereste atyját, anyját, 
erre felhatalmazzuk örököseit, kiknek szempontjából nem lehet 
«droit morál »-ról szóllani, melyre a javaslat szerkesztője hivat- 
kozik a kereset átszállásának megindokolására, de akár leszár- 
mazó rokonait? 

A javaslatnak egy újítása, melynek tárgyalása bár lényegileg 
az önkénytes elismerés fejezetébe való, mert az anyának szabad 
kijelentésének egyik módozata, mégis az anyasági perrel kapcso- 
latban nyert kifejezést, mert esetleg a házasságon kívüli szárma- 
zásnak az anyával szemben való érvényesítésének egyik czíme : 
midőn Siz anyának köztisztviselő előtt tett azon kijelentése, hogy te- 
herben van, a házasságon kivül való születésnek megállapítására 
alkalmasnak jelentetik ki. (324. §.) A terhességnek bejelentése — 
déclaration de grossesse — '■ a javaslat indokai szerint bármely ál- 
lami hivatalnok előtt — officier public — történhetik, tekintet 
nélkül arra, hogy az ily nemű nyilatkozatoknak felvételére hiva- 
tálánál fogva fel van e jogosítva vagy sem ? A külömbség a két 
eset között abban nyilvánul, hogy első esetben a bejelentés mint 



84 

önkénytes elismerés teljes bizonyítékot fog szolgáltatni a termé- 
szeles anyaságra vonatkozólag, a másikban mint Írásbeli bizonyí- 
téknak kezdete fog szerepelni, mely tanúk általi bizonyítás által 
kiegészíthető. Az anyaság megállapítására irányuló keresetben 
szabály, hogy a gyermekbebizonyitsa azonosságát azon gyermekkdr 
kit az anya azon lebetegcdésekor szülty melyre vonatkozólag a há- 
zasságon kivüli származás megállapíttatni kéretik. Ezen elvet már 
a code civile is tartalmazza, midőn megkívánja, hogy az anya- 
ságot vitató gyermek kimutassa miszerint ő az, kivel anyja lebe- 
tegedett, a javaslat csak a bizonyítás tekintetében tér el és pedig 
a gyermeknek előnyére, mert míg a törvénykönyv csupán és^ 
kizárólag az Írásbeli bizonyíték kezdetét engedi tanuk általi bizo- 
nyítással kiegészíttetni, addig a javaslat az okszerű következteté- 
seket is olyanoknak fogadja el, melyek mellé a bíróság tanúk ál- 
tali bizonyítást engedhet. És ezen módosítás igen jelentékeny 
értékkel bír, mert az írásbeli bizonyítéknak mindig az anyától 
kell erednie, ki, ha eltagadni kívánja gyermekét, óvakodni fog: 
maga ellenében bizonyítékot szolgáltatni, — eltekintve attól,, 
hogy — mint a javaslatnak indokai kiemelik — éppen azon nép- 
osztálynak nagy része írástudatlan, melyen belül a házasságon 
kivüli születések leggyakoriabbak ; — másfelöl pedig, ha a törvé- 
nyes származásnak bizonyításánál az okszerű következtetésekei 
tanúk általi kiegészíthető bizonyítási módnak elfogadjuk, a 
mint azt a code civile tényleg elfogadta (323. §.), akkor nem 
lehet megindokolni a bizonyítás korlátozását a természetes gyer- 
mekeknek hátrányára. 

A javaslatnak egy további jelentőséges újítása, hogy a há- 
zasságon kivüli származásnak önálló bizonyítékait rendszeresíti, 
melyek a természetes gyermeknek jogállását s minden külön elis- 
merés vagy épen kereset nélkül biztosítják. Következetes keresztül- 
vitele ez a családi állapot bizonyítása körül már a code civile által 
is (319. és köv. §§.) elfogadott bizonyítási rendszernek, melynek 
a természetes gyermekekkel szemben való megcsonkítása csak 
azon ellenséges indulat által indokolható, melyet velők szemben 
a nevezett törvénykönyv elfoglal. A javaslat bevallott czéljaként 
tűzte ki egyforma szempont alá foglalni a kétféle állapot megál- 
lapítására irányuló bizonyítási rendszert és ennek megfelelöleg a 
természetes gyermekek származásáról rendelkező részben «a ter- 

mészetes származásnak bizonyítása » czime alatt a törvényes 
származás bizonyításának megfelelő külön fejezetet szentelt (308. 
és 309. §§. «des preuves de la filíation naturellet). A természetes 
származásnak ezen absolut bizonyítékai 1 . a születési lajstrom, a 
mennyiben az anya megjelöltetett, S. a tényleges állapot. A szü- 
letési lajstromba való bevezetésről már szólottam ; a code civile- 
nak erre vonatkozó rendelkezéseit a javaslat helyes kibővítéssel 
elfogadta, e helyütt csak azt jegyzem meg, hogy a javaslat (74. §.) 
határozottan rendelkezik azon esetről, midőn az anya nevét há- 
zasságon kívüli szülés esetében eltitkolta, a midőn a lajstromot 
kezelő állami hivatalnok ád a gyermeknek vezeték- és mellék- 
nevet, a gyermek atyjának neve pedig csak ennek kifejezett 
beleegyezésével vezethető a lajstromba. Uj czím tulajdonképen 
csak a tényleges állapotra való hivatkozás, mert a születési lajs- 
tromba való bejelentés, mint az önkénytes elismerésnek egyik 
módja, már a code civile által is (334. §.) elfogadtatott ; a külömb- 
ség ezen bizonyítási mód és a tényleges állapot között a terjede- 
lemben nyilvánul, mert amaz rendszerint csak az anyaság meg* 
állapítására vezet, mert természetes gyermekre vonatkozólag a 
bejelentési kötelezettség csak az anyára nézve áll fenn, — bár hti 
az atya határozott kívánságára az ő neve is bejelentetett, semmi 
kétség benne, hogy ez által a természetes atyaság absolut érvé- 
nyű megállapítást nyert ; ellenben a tényleges állapotnak bizo- 
nyítása egyforma alkalmazást nyer a szülőknek mindegyikével 
szemben. A tényleges állapotot már a code civile is ismeri, mint & 
törvényes származás bizonyításának egyik jogczímét ; a kétféle 
származás bizonyítása közötti egyenlősítésnek megfelelőleg azt a 
javaslat a természetes születésre nézve is kiterjesztette. A tény-- 
leges állapot oly ténykörülmények által állapíttatik meg, melyek 
biztos bizonyítékot szolgáltatnak arra vonatkozólag, hogy a gyer- 
mek azon szülőtől vagy szülőktől származik, kitől vagy kiktől való 
származását vitatja ; minők legyenek ezen tények, azt a törvényes 
származás bizonyításánál (!296. §.) a tényleges állapotra való kö- 
vetkeztetésre jogosító körülményeknek példaszerű felsorolása 
által határozta meg a. javaslat. Ilyenek : ha a gyermek annak 
nevét viseli, kitől való származását vitatja, ha ez utóbbi úgy bánt 
vele mint gyermekével és eltartásáról, neveléséről, önállósításáról 
gondoskodott, ha folytonosan gyermeknek tekintetik a család- 

ban és a társaságbaD. Nem szenved kétséget, hogy ezen ténybeli 
körülmények a házasságon kivülí származásnak bizonyítására is 
alkalmasak, bár a bíróság midőn tényleges állapotnak elfogadása 
forog szóban ezen ténykörülményekhez nincsen kötve, hanem be- 
látása szerint másokat is fogadhat el olyanoknak, melyek által a 
házasságon kivül való származás megállapítható. Nagy kérdés : 
van-e szükség e tényleges állapotra alapított fictiónak felállítására, 
mely módozat a származásnak mintegy elbirtoklásával azonos ; 
azon tekintetek, melyek a törvényes származás állapotjogának ily- 
nemű elbirtoklását igazolják, a házasságon kivül származás szem- 
pontjából létjogosultságukat elvesztik és legjobb esetben méltá- 
nyossági rugókra vezethetők vissza de semmiképen jogiakra. A ja- 
vaslat indokolása arra hivatkozik, hogy a jog- és írástudatlan 
néposztály az elismerés intézményéről nem bir tudomással; de 
lehetetlen, hogy ne ismerné a születési lajstromozás intézetét, a 
mely előtt ha meghajol és felhasználja az alkalmat, hogy magát 
mint a gyermek atyja önkényt bejelenthesse: a külön elismerésre 
nem szorul. 

Minthogy a javaslat az atyasági keresetnek tilalmát elvben 
fentartotta, a gyermekek elismerésének intézményét sem nélkülöz- 
heti, azt azonban a code civile hiányaitól menten fogadta be rend- 
szerébe (310 — 318. §§.) Nagy haladást jelez, hogy az elismerésnek 
alakjai közé a magánpecsét alatt kiadott' okiratot vagy irást is fo- 
gadta el, mi által az elismerés lényegesen megkönnyíttetett, kü- 
lönösen, midőn a javaslat azon kijelentést is tartalmazza, hogy 
az elismerésnek nem kell határozottan kijelentő szavakban tör- 
ténnie, de hallgatag beismerés által is, a mennyiben ez írásbeli 
bizonyíték által megállapítható. A hallgatag elismerésnek kérdése 
minden törvény álláspontjából vitás — és mivel állandó terhes 
kötelezettségnek elvállalásáról van szó : szabály szerint tagadólag 
fog eldöntetni ; a paternitas rendszerét követő törvénykönyvek 
szempontjából a dolog természeténél fogva csak az atyaság elis- 
meréséről lehet vitatkozni, mert hiszen az anya mindig bizonyos. 
A hallgatag elismerés kérdésével az osztrák jogi magyarázók élén- 
ken foglalkoznak, és azon nézet felé hajólnak, hogy ily elismerés 
eskü által kiegészíthető bizonyítási módnak volna elfogadandó. 
A magam részéről a felfogást határozottan ellenzem, mert a bi- 
zonyítási elmélet alapelveivel nem tartom megegyeztethetőnek, 

hogy meggondolatlanul talán kérkedésböl elejtett nyilatkozatok 
alapján állapotjogok megalapittathassanak. A javaslat a hallgatag 
beismerésnek mint bizonyítási eszköznek jogosultságát azzal in- 
dokolja, hogy miután az elismerés megszűnt ünnepélyes actus 
lenni, nincs ok, miért kellene a határozat és kifejezett elismeréshez 
ragaszkodni ? A gondolatmenet nem jogászi, mert az alaknak kér- 
dése semmiben sem függ össze a tartalommal és abból, hogy a 
magánokiratban kifejezett elismerést is elfogadjuk, még éppen- 
séggel nem következik, hogy a hallgatag elismerésnek is helyet 
engedjünk. 

JB^ontos a javaslatnak azon rendelkezése is, hogy az elisme- 
rés a gyermeknek fogantatása idejétől kezdve valamint annak 
halála után is történhetik, és hogy a mennyiben kétségbe lett 
vonva a gyermeknek vagy elismeröjének személyazonossága^ 
ez a közönséges jog szabályai szerint bizonyítható; mi által 
megoldatni szándékoltatik azon a code civile szerint vitás kér- 
dés, mintha az azonosság kétségbe vonásának esetében atyaságí 
illetve anyasági per indításának szüksége állana elö. És mert az 
első általában tiltva van, a másodikhoz írásbeli bizonyíték- 
nak kezdete elengedhetlen kellék: az elismerés szabály sze- 
rint hatályát veszté; a javaslat a kétségbe vont azonosság- 
nak köztörvény szerinti tehát tanúk alkalmazása általi bebi- 
zonyítását indítványozva, az ecsetelt méltánytalanságnak vé- 
get vet. 

Szemben a code civile-vei, mely a házasságon kívül született 
gyermeknek jogállását az örökösödési jog keretébe szorítja, a ja- 
vaslat ezen kérdést külön fejezetben tárgyalja. (326 — 338. §§.) 
Altalános elvként követi a szabályt, hogy a gyermek, kinek házas- 
Ságon kivül való származása megállapíttatott, szülőjével szemben 
a törvényes gyermekekkel hason, sőt egyenlő jogokkal bir. A ter- 
mészetes gyermeket szülőjének családjába helyezi, azt annak ne- 
vével ruházza föl és ha a származás mind két szülővel szemben 
nyert megállapítást, a gyermek mind a kettőnek nevét viselheti. 
A természetes gyermek szülőjének auctoritása alá kerül, és gyám 
által csupán azon gyermek képviseltetik, kinek származása egyik 
szülőjével szemben sem nyert megállapítást (396. §.) ; a törvé- 
i^yes gyermekekre vonatkozó tartási és neveltetési kötelezettség a 
természetes gyermekekre is nyer alkalmazást mindenben hason 

terjedelemben, — megannyi rendelkezések, melyek a természetes 
gyermekek iránti kedvezés tekintetében bármely a patemitas éhét 
követő törvénykönyvet messze fölülmúlnak. Kiterjesztette a ja- 
vaslat figyelmét a természetes gyermekeknek azon osztályára is, 
melyet a code civile valóságos barbársággal mellőz^ de a melynek 
tekintetében az európai törvénykönyvek már nem tesznek kü- 
lömbséget : az incestuosus és adulterinus gyermekekre. Ezen te- 
kintetben a javaslat is minden külö7nböztetést elejt, a keletkezés 
természetéből folynak azon rendelkezések, melyeknek értel- 
mében semmiségnek terhe alatt meg van tiltva születési laj- 
stromokba minden oly kijelentést bevezetni, melyből a vérfertőző 
avagy házasságtörő viszonyra következtetést lehetne vonni; 
ugyanez áll az elismerési okmányra is — mert minden elismerés 
már a code civile értelmében is a születési lajstromba beveze- 
tendő ; — végül pedig, a mennyiben a házasságon kivüli szárma- 
zás mindkét szülő ellenében nyert megállapítást, a gyermek azon 
szülőjének viseli nevét, kinek részéről eredete nem tűnik ki. Ezen 
utóbbi pont határozatlan, mert csak az egyoldalú házasságtörés- 
ből éredett gyermekre nyerhet alkalmazást, vérfertőző és köl- 
csönös házasságtörő viszonynál egyik szülő sem lévén alkal- 
mas a gyermeknek eredetét elfedni. Értelmezik a határozatlan- 
ságot a javaslatnak indokai, melyeknek értelmében az utóbb 
említett esetben a születési lajstromok vezetésével megbízott 
tisztviselő ád a gyermeknek nevet, a mely ha kifogásoltatnék : a 
bíróság határoz. 

A javaslat radicalis irányának, melyet a természetes gyer- 
mekek jogállásának biztosításában követ, megfelel annak állás- 
pontja ezen gyermekeknek örö/cösöttósi yogfa tekintetében. Elve • 
hogy a gyermekek és azon szülő valamint ennek felmenői között, 
kivel szemben a házasságon kivüli származás megállapíttatott, 
itgyanazon kölcsönös öröklési jog áll fenn mely a törvényes házas- 
sági viszonyból folyik. Ismételten kifejtettem, hogy azon iránynak, 
mely minden különböztetési határt a származásnak törvényessége 
és alakszerütlensége között leront, határozott ellenese vagyok ; 
mert a házasságnak mint államilag és társadalmilag egyaránt 
•szentesített és védett jogi viszonynak szükségtelen lealacsonyítá- 
sára vezet. A házasságból származott gyermekeknek föltétlenül és 
minden körülmények között fölényt kell biztosítani a fattyú gyer- 

mekekkel szemben, lett légyen a természetes származás akár ön- 
kényt elismerve, akár bíróilag megállapítva. Ellenkező eljárásnak 
demoraUsátióra kell vezetnie, — önkényesen bomlasztja a csa- 
ládi kapcsolatot és a családi viszonynak szentélyét lerontja. És 
ha mondják, hogy a gyermeknek eltartáshoz és neveltetéshez való 
joga természetjogán sarkallik, a tételt habozás nélkül aláirom ; 
nem ellenzem sőt követelem, hogy ezen jogok minden gyermek- 
nek és föltétlenül biztosíttassanak ; tovább megyek : törvényes 
öröklési joguk mellett is pártot állok úgy atyjukkal mint anyjukkal 
szemben, szükség-örökösi minőségüknek elismerését sürgetem, — 
de annyira menni képes nem vagyok : hogy minden külömbséget 
törvényes és természetes gyermek között elejthetnék. Az eljá- 
rás helyeselhető, ha törvényes gyermekek nem léteznek, mert 
ezen esetben ők a legközelebbi vérrokonok; de mihelyest törvé- 
nyes leszármazóknak joga megnjdlik : a természeti jog követel- 
ményei háttérbe vonulni kénytelenek a tételes jogi szentesítéssel 
vértezett jogok előtt. A code civilének egyoldalú alaki felfogását 
az ezredéves gyakorlat által védett forma iránti közöny készül 
felváltani és elfelejtik az aurea mediocritas arany szabályát. És 
ha a külsőségeknek elvetése gyakran türelmetlen idealizmus által 
menthető, úgy a kifogásolt eljárás másfelől az egyoldalú alaki fel- 
fogásnak delejpontjához vezet. Mily visszataszító ellentétet tüntet 
fel a javaslatnak 791. §-a a megelőzővel szembesítve, mely a kü- 
lömbséget a törvényes és természetes származás között végképen 
eltünteti. A menyiben t. i. a vérfertőző és házasságtörő viszonyból 
származott gyermekeknek eredete az elismerési okmányból kitűnik, 
azoknak semminemű öröklési joguk nincs, kizárólag eltartást igé- 
nyelhetnek szüléiknek hagyatékából. Tehát a szülőknek bűne 
gyermekeikben bosszulja meg magát, mintha a szülők között 
fennálló rokonsági viszony vagy azoknak helyzete változtathatna 
H gyermekeknek jogosnak vélt igényein. Ez nem csak emberte- 
lenség, de következetlenség is, a mi a jogász szempontjából talán 
még annál is nagyobb vétek, — mert tisztán véletlen eseménytől 
vagy a szülőknek akaratától teszi függővé, hogy valamely gyer- 
mek bir-é örökösödési joggal vagy sem. Ha a származásnak bé- 
lyege az elismerő okmányból nem tűnik ki, a gyermek törvényes 
leszármazókkal egyetemben és azokkal egyenlő osztályban örököl, 
ellenkező esetben semmit ; holott a származás ugyanaz marad 

mind a két esetben. Ha a vérnek bűneit büntetni, a származásnak 
képzelt szégyenét leplezni óhajtják : ám foszszák meg a gyermeket 
szülője nevétől, mely árulója lehet, de őt a vérrokonságnak leg- 
hatásosabb következményéből, az öröklési jogból kivetkőztetni, oly 
eljárás, mely a szerencsésen lezajlott középkori egyházias felfo- 
gásra emlékeztet. 

